
Mojoj porodici 


Nek? stihovi ovi moji 
Budu samo uspomena, 
Na vitešku prošlost našu, 
Slavne dane i vremena. 


»Svaki narod koji slavu 
Kroz zemane borbom steče, 
16 


Golgotu je velju proša?“ 
Jedan mudar čovjek reče. 


I neka se nikad više 

Ne povrate takvi dani, 
Što su borbom vjekovima 
Bili krvlju okupani. 


Nek’ džeferdar britkoj sablji 
U muzeju društvo pravi, 

A uz gusle čuvaćemo 

I pjevati staroj slavi. 


Dragan Kovačević VITEŠKI VIJENAC 


UMJESTO PREDGOVORA 


Rođen sam prije šezdeset osam godina i podignut 
u jednoj staroj kamenoj kući, pokrivenoj kamenim 
pločama, u Brežinama, Lješanska nahija. Valjda tu 
počinje ta moja velika ljubav prema ovom, za mene 
svetom kršu, mom zavičaju, pored ognjišta toplijeg od 
sunca, kojeg se često sjetim. Često poput sjenke prolete 
mojim mislima slike te stare kuće, veriga, čađavih 
nagorjelih greda na niskom tavanskom svodu, žita u 
klasovima koje visi u dnu prostorije. Sjetim se i mirisa 
sušenog mesa, ognjišta, stolovača u kome sedi moj đed 
u ovčijem kožuhu i pored njega kolijevke, iz koje je 
izrasla moja i mnoge generacije prije. To je slika kad god 
me misli vrate u prošlost, u moje siromašno ali duhom 
bogato djetinstvo. 

Tako je to nekad bilo, a danas kada je sve sjajnije 
i bogatije kao da je nestala ta ljepota života i življenja. 
Za nas iz tog vremena, ostalo je sjećanje puno sjete i 
divne uspomene. Ljepota tog odrastanja je neponovljiva. 
Uz to ognjište sam zavolio epsku pjesmu i gusle koje 
sam na sednicima slušao od starijih seljana iz krila svog 
oca ili đeda. Uz gusle i epsku pjesmu formirali su se naši 

karakteri, a ti junaci iz prošlosti bili su naši uzori. Gusle 
su bile prva muzika koju sam slušao, njih nije napravio 
čovjek, nego su izašle iz naroda i narodne muke i bile 
podsticaj koji je budio nadu u bolje sutra. One su očuvale 
volju u toj vjekovnoj borbi crnogorskih slobodara, na 
putu ka svetom cilju, slobodi. Uz njih se sačuvala 
usmena istorija, odnosno prenošenje sa koljena na 
koljeno. 

U zadnjih tridesetak godina gusle nijesu 
opravdale svoje postojanje, zapravo ne gusle, nego 
mnogi koji su ih nosili i upotrebljavali u svrhe koje ne 
služe na čast, ni guslama, ni onima koji su ih 
zloupotrijebili. 

Moja poruka je: Sačuvajmo ovaj sveti, drevni 
instrument i epsku pjesmu od onih koji ne znaju njihovu 
vrijednost. 


Autor 


...., Neka svoga i u gori vuka 

Ima narod kad mu dođe muka! 
Jer nijedna na svijetu sila 

Nit? je mogla, nit? je ugasila 
Ljubav, koja za bližnje postoji!“.... 
... Taj krst, svjedok borbe Osman paše 
Sa životom koji živijaše. 

Jer razapet među vjere dvije, 
Osman nikad odlučio nije, 

Nit? je samom’ sebi priznat? htio, 

Je l’ hrišćanin, ili Turčin bio. 

Tim je činom turski paša htio 
Crkvu, što je majci posvetio, 

A džamiju, da dušu umiri, 

I Jakova s Osmanom pomiri.... 
....Dok ističe život iz tijela 

„Je U mi ovo sudba donijela? “- 
Pita Osman zadnji tren života. 

Da l’ u smrti postoji ljepota? 

Ili samo neprolazna tama, 

Da se duša sa njom bori sama, 

I da gore putem vječnim hoda 

U prostranstvu carstva nebeskoga.... 

SPOMENICI SVJEDOCI VREMENA 
(Pjesma o Osman Paši Kazancu) 


Oj, lijepa zemljo Hercegova, 
Čuvena je istorija tvoja! 
Zemljo slavnih ljudi i junaka 
Kroz vjekove protivu Turaka, 
Što su mačem stvarali slobodu, 
Napaćenoj zemlji i narodu! 


Dan za danom kroz zemane biše 
Gromobrani što zemlju braniše. 
Boriše se niz Hercegovinu, 
Naviknuti za slavu da ginu. 


Dùgá im je sveto mjesto bila, 
Golija ih skrivala pod krila, 

A Presjeka tih krvavih dana 
Bješe groblje turskih karavana. 


Crnogorske upadahu čete, 

Da kroz Dugu Turcima se svete. 
Pomagahu bratskome narodu 

U vjekovnoj borbi za slobodu. 


Težak život bješe tijeh dana 
Zemljom slavnog Hercega Šćepana. 
Siđe studen s? visokih planina, 
Zaledi se sva Hercegovina. 

Nemaština, glad i ljuta zima, 
A vrh svega - ropstvo pod Turcima. 


U ravnici ispod visa Đeda, 

I Golije što ka nebu gleda, 
Đe su tvrde klisure i klanci, 
U podnožju vjekuju Kazanci, 
Malo mjesto u Hercegovini, 
I pitomoj lijepoj dolini, 

Što se ispod planine Golije 
Ka' lijepo od zlih oči krije. 


U Kazance, Papovića pleme, 
Imalo je vazda kroz vrijeme 
Biranijeh junaka i ljudi, 

Koji znaše što vrijeme nudi. 

Pa su mnogi iz toga plemena 
Bili slavni ljudi svog’ vremena. 


Na dvorove Pavla Papovića, 
Čuvenoga kneza i plemića, 

Na trpezi i jela i pića. 

A uz pjesmu i kolo se vodi, 
Knjeginja mu čedo muško rodi. 


Jakov su mu nađenuli ime, 
Da se diči i ponosi njime. 
To je ime patrijarh nosio, 
Iz Zavjeta Starog što je bio. 

Brižno ga je podizala majka, 
Pa odvoji od svojih vršnjaka 
Po ljepoti, pameti 1 stasu, 

Ka' dijete već bješe na glasu. 
Nepredvidljiv i nemiran često, 
Tijesno mu bješe rodno mjesto. 


Kad petnaest navrši godina, 
Jednog’ dana, slučaj il? sudbina, 
Ispod starog? u planini cera 

Sila neka Jakova oćera. 

Jedna misa’ zla i naopaka 
Obrnu ga put čuvenog’ Gacka. 


Predade se gatačkim Turcima, 
Reče: ,,Neću više Kazancima! 
Došao sam služit* turskog cara, 
Imam za to hrabrosti i dara! 
Naučiću škole 1 vještine! 

Neću zalud? da mi mladost mine!“ 


Sve to Jakov mirnim glasom kaže 
Začuđenom komandantu straže, 
Koji reče: „Primamo te rada!“, 

I uputi kapetanu grada. 


Turci rado momče prihvatiše, 
Sarajevu gradu uputiše. 

U islamsku vjeru prevedoše, 
Pa u Stambol njega odvedoše. 

Tamo škole vojne nek izuči 
I ratničke vještine nauči. 


Šta se dalje sa Jakovom zbiva, 
Niko nije moga’ ni da sniva. 
Taj će dječak iz Hercegovine 
Biti slavni paša carevine, 

U vrijeme sultana Mehmeda, 
I velikih borbi i pobjeda. 


Jednog’ dana, još zima bijaše, 
Kad Stambolu gradu dojahaše, 
A svjetlost mu turske prestonice 
Bješe sjajna ka? s? istoka sunce. 
Blješte zlatne po gradu kapije, 

I kupole sa Aja Sofije. 


Tu ostade u čuvenom gradu, 
Da ga spreme za vojnu paradu. 
Pa Jakova odmah izabraše 

Đe se uče veziri i paše, 

I Osmanom tada ga nazvaše, 
Opremu mu i oružje daše, 
Neka uči od prvoga dana 

Da se bori za slavu sultana. 


A Osman se, željan novog znanja, 
Sav predade islamskim knjigama. 
Mudre ljude izučava mnoge, 

Sve vladare, slavne vojskovođe, 

Strašne bitke velikih sultana, 
Što vodiše protiv Tamerlana. 


Mladost ga je krilima nosila 
Putem slavnih među oblacima. 
Da ga sreća uzme za svog brata, 
I odvede kod bogova rata. 

Jer će dječak bratstva Papovića 
Ući u krug turskijeh moćnika. 


AL u jeku najvišeg’ uspona 
Sjetiće se porijekla svoga, 
Rodnog mjesta, livada i polja, 
Đe je hata razigrava* svoga. 
Oca, majke, sestre, ukućana 

I veselja kad im bješe slava. 


Stalno mu se u mislima vraća 
Rodna kuća, prijatelji, braća. 
Pa i onda kad paša postane 
Ta će slika u njem’ da ostane. 


Ali raskoš sultanova dvora, 
Sjaj bogastva carstva velikoga, 
Udaljiše Jakova od Boga. 

I vremenom, sve više 1 više 
Alahu ga Turci približiše. 


Sa bogastvom stečenoga znanja 
Dobi prve titule i zvanja. 

U najprve pohode i bitke 

On pokaza hrabrosti velike. 
Junaštvo mu bješe jača strana, 
Izgubljenog* nemaše megdana. 


Pred vojskom je, kad se stiče slava, 
Đe se daje u zalogu glava. 

Pa ne prođe ni godina dana 

Osman posta’ miljenik sultana. 


U mnogo je borbi i ratova 

Osman vojskom mudro komandova'. 
Dobijao pohode i bitke, 

Sve uz pomoć svoje sablje britke. 
Dvadeseta godina kad prođe, 
Ponajveća nagrada mu dođe: 


U velikoj bici kod Kazanje 
Ostvari se njegovo nadanje, 
Posta’ paša slavne carevine, 
Za velike vojničke vrline, 
Neka bira đe će upravljati, 
Taj pašaluk car će njemu dati, 
I kulaša iz carske ergele, 
Svega dosta čega drugi žele. 


U Carigrad posjed i dvorove, 
Pečat carski uza sve darove. 
Carska milost njemu dade krila, 
Sreća mu je naklonjena bila. 

Gatački je kadiluk izabra', 

Dobi što se u snu nije nada’: 

Da se posle dvades? i tri ljeta 
Rodnim krajem kao paša šeta. 

Pa prozbori: ,,Herceg zemljo moja, 
Ja se vraćam među brda tvoja!“ 


U Kazance aber posla knezu, 
Neka sprema doček i trpezu, 
Jer će sjutra u smiraju dana 
Doć’ njegova svita odabrana. 

A pred njome Osman na kulaša. 
Tako knezu poručuje paša. 


„Što se mora, neka bude tako!“, 
Knez glasniku govori polako. 
Pa okupi porodicu svoju 

Da im riječ progovori koju: 
Kako treba pašu dočekati, 

I kako se pred njime vladati. 


A iz Gacka krenu Osman paša 
Kroz Gatačko polje na kulaša, 
Izgubljeno djetinstvo da traži, 
Decenijski nemir da ublaži. 


Da ispuni želju srca svoga, 
Molio je Alaha i Boga 

U Kazance svoje da se vrati, 
Rad bi bio opet zapjevati 

Kraj ognjišta, uz gusala strune, 
Da glas svojih ukućana čune. 
A od majke oprost da zatraži, 

I kod oca ljutnju da ublaži, 

Jer je često svoju sudbu kleo, 
Život ga je kroz svijet poveo, 

I ponovo pred kuću doveo. 


Čudan osm'jeh preko lica prođe 
Osman paši, kad u kuću dođe, 
U odaji bez riječi stoji, 
Ukućane zagleda i broji. 


Neka lica stara prepoznaje, 
Dok mu majka stolovaču daje. 
Svi ostali stajahu u redu, 
Čuđenje im čita u pogledu. 


Paši srce u grudima bije, 

Sve u kući ka’ što bješe prije: 
Vatra plamti u kraj kuće stare, 
Iznad ognja verige garave, 

A luč neku čudnu svjetlost dava, 
Dok se radnja u kući dešava. 


„Ja sam doša’ - poče priču paša - 
Da bih sreću izgubljenu naša’, 
Jer me veže divna uspomena, 

I sjećanje na prošla vremena. 


VITEŠKI VIJENAC 

Ali prije n*o priču nastavim 
“Oću da vas uz gusle pozdravim!“ 


Knez začuđen s? grede gusle uze, 
Nemir neki dušu mu obuze: 
O'kle Turčin da uz gusle pjeva? 
Prihvati ih paša pa zapjeva: 


„Neka svoga i u gori vuka 

Ima narod kad mu dođe muka! 
Jer nijedna na svijetu sila 

Niť’ je mogla, nit’ je ugasila 
Ljubav, koja za bližnje postoji! 
Snovi su se ostvarili moji!“ 


Pa nastavi pjesmu znanu svima, 
O planini i o hajducima, 

Što je nekad pjevao svojima 
Kraj ognjista u zimskim noćima. 


Gledaju ga začuđeno Turci, 
Ukućani našli se na muci. 
Ječe gusle i glas pjesmu nosi, 
A eho je planinom raznosi: 


„Oj, Golijo, hajdučka svetinjo, 
Među gore slavna veličino, 
Kroz vrletne tvoje kazamate 
Trunu ljudske kosti nekopate, 

I neznanih i znanih junaka, 
Koje nije oplakala majka. 


Tumaraju zvijeri i ptice 
Raznoseći ljudske džigerice, 
Da nahrane pilad od orlova, 
U jazbine vučad od vukova“. 


Sa čuđenjem svi gledaju pašu: 
»Kako on zna istoriju našu? 
O'kle pjesma što je Jakov pjeva? 
Je li java, il’ sam san snijeva?“ 
Bez glasa se misli roje knezu, 
dok sa pašom sjedi za trpezu. 


Gleda majka u oči Turčina, 
Ka’ odbjeglog da ugleda sina: 
„Kolika je, Bože, želja moja, 
Kad u paši ja vidim Jakova!“ 
Tako stara samoj sebi kaže, 
AP je oko majčino ne laže. 


Tad se kneže put paše obrnu, 
Reče: „Jednom zla sudbina svrnu, 
Kad sam jednog’ izgubio sina, 
Petnaes* mu bijaše godina. 


Toga dana, sa buljukom brava 
Ne vrati se kad dan završava. 

Iznad kuće nalazi se brdo, 

Tu nađosmo izgubljeno krdo. 
Sve poklano od vučjeg čopora, 
Od predveče pa dok svanu zora. 
Pretražismo dolove i klance, 
AL mu ne br traga u Kazance. 


Jesu li ga ugrabili vuci, 

Ili su ga zarobili Turci? 

Ima otad preko dvades? ljeta, 
Mislim sada da u raju šeta!“ 


Osman gleda neđe u daljinu, 
Sjeta neka licem mu uminu. 
Odgovori: „Ja sam doša’, kneže, 
Jer me mnogo uspomena veže 
Za ognjište ovo staro što je, 

I Kazance, rodno mjesto moje. 


Posle mnogo dana i godina, 
Ponovo si ugledao sina. 

Ja sam Jakov, tvoj sin izgubljeni, 
Ako noćas ti vjeruješ meni!“ 


Nasta tajac u kraj od odgnjišta, 
Niko za tren ne prozbori ništa. 
Onda radost na dvorove nasta, 
Nije čudo, jer ima i rašta. 

Knez u čudu pašu pogleduje, 
Uvom sluša, oku ne vjeruje. 
Pa govori: ,,Samo vile znaju, 
I čuda se nekad dešavaju!“ 


N'o, kad prvi utisak razminu, 
Misa’ jedna umom knezu minu: 
„Je l’ ja noćas dočekujem pašu, 
Ili srecu izgubljenu našu?“ 


Pa prozbori: „Dobro doša’, sine, 
Svome domu, usred Papovine! 

I ognjištu đe te rodi majka, 
Ostavštine našijeh predaka, 

Što su nam ga u amanet dali, 
Kad su slavno za krst časni pali! 


Je 1 te pusta želja ponijela, 

I na svoja krila donijela, 

A na radost starih roditelja? 
Noćas nam se ispunila želja. 
Sanak snismo dvades? i tri ljeta, 
Da lik svoga vidimo đeteta. 

Aľ me jedna misa’ noćas muči: 
Il si Jakov, il’ Osman, odluči?“ 


Dok razgovor uz ognjište teče 
Osman paša svome ocu reče: 
„O, moj babo, Papoviću kneže, 
Djetinstvo me za Kazance veže, 

Ta najljepša na svijetu slika, 

Kada dođeš mjestu svog? djetinstva, 
I kada se svom’ ognjištu vratiš, 

Tu ljepotu ne možes da platiš! 


Želja se je ispunila moja, 

Kad me ruka dočekala tvoja, 
Porodicu svoju ja sam naša’, 
AP nijesam Jakov, nego paša! 


Ja sam svoje ime izgubio, 

Kad sam tursku vjeru prihvatio. 
To je ime samo uspomena 

Na djetinstvo i prošla vremena!“ 
Tužnim glasom paša ovo reče, 
A suza mu umalo poteče. 


Knez na žaru simsiju užiže, 
Sjetan pogled obrvu podiže. 
S'jeda brada lice poklopila, 
Crne oči starost umorila. 
Neveseo osm'jeh preko lica, 
Dok u njega gleda porodica. 


Okrenu se paši, pa mu kaza: 
„O, Jakove, moga mi obraza, 
Ja se tebe jesam uželio, 

Al na ovo nijesam mislio! 
N'o, takva je Božja volja bila, 
Noćas imam 1 pašu 1 sina, 

A obadva u jednom čovjeku. 
Nijesam se nada’ u vijeku 
Da ću ovo ikad doživjeti, 

I u liku paše te viđeti. 


Ja misao moju neću kriti, 
Znam da više Jakov nećeš biti, 
AP ni Turčin, mojega mi Boga, 
I vjere mi, 1 praga kućnoga! 


Dok god budeš u životu, sine, 
Pratiće te slika Papovine! 
Sjećaćes se svoga rodnog’ kraja, 
I našije* starih običaja, 

A u duši stalna borba biti, 
Nikad nemir nećeš ugušiti. 


I lutaćes, dok ti život mine, 

A suze te pratiti majčine, 

I riječi prijekora moje, 

Rad’ odluke ove davne tvoje!“ 


Pa nastavi: ,,Ognjišta mi moga, 
I svih Svetih, i Krsta Časnoga 
Kojeg’ si se odrekao, sine, 
Zarad neke druge domovine, 

I rad" vlasti, bogatstva i slave, 
To će brzo da ti dođe glave! 

Bog te stvori kao hrišćanina, 
A ne kao Alahovog sina! 
Nego, kad si odlučio tako, 
Kad te sudba vodi naopako, 
Srećan ti put u nepovrat, sine, 
I ovo će jedanput da mine! 


Ja sam tebe prežalio, sine, 
Ima otad dvades' tri godine! 
Sada sam te ponovo vidio, 
I zauvjek noćas izgubio!“ 


Majka stara stoji kraj ognjišta, 
Svom’ Jakovu ne govori ništa. 
Glasa nema, suza joj ne kreće, 
U priču se nikakvu ne meće. 


A kad Osman svojoj majci priđe, 
Prijekor joj u očima viđe, 

Pa starici tiho progovara: 

„Ja sam, majko, oko te ne vara! 
Ti, svetinjo sveg života moga, 
Veća 1 od Alaha i Boga! 

Znam da grijeh nosim prema tebi, 
Koji neću oprostiti sebi! 


Misao me na te’ progonila, 

Dok me sudba svijetom nosila. 
A zbog patnje što nosim u sebi, 
Nikad smiraj duši naša? ne bi", 

Ni pod lunom, ni pod časnim krstom, 
Bog je na me’ pokazao prstom 

Kad mi dade bogastvo i slavu. 

Kamo sreće da izgubih glavu, 

Kad sam staru ostavio vjeru, 

I prodao dušu za nevjeru! 


Uporedo dva života živim, 

I nikako, majko, da se smirim! 

Zbog sveg’ ovog’, časnoga mi posta 
Nit" sam Turčin, nit’ hrišćanin osta?!“ 


Onda majka njemu progovara 
Mirnim glasom kao kraj oltara: 
„Da ti kažem, moj voljeni sine, 
Sjeci tupim kuda oštro mine! 
Tada nema ni tuge, ni bola 
Mrtvo t'jelo ne da odgovora! 


U želji sam izgorela, sine, 

Za sve ove minule godine, 
Čekajući, mojega mi Boga, 

Da se iz sna probudim ružnoga! 
Svake noći sanjala sam, sine, 
Tvoj daleki vapaj iz planine! 


U snu si me doziva’ s$’ Golije, 

I zborio: „Sin ti doć? ne smije! 
Ćeraju me kroz planinu vuci! 

Ja sam, majko, na velikoj muci!“ 

„Oči su mi kapale ka’ vrela, 
Tuga mi je srce izgorjela, 

Sa tom patnjom ja sam ostarila, 
Al me nada nije napuštila. 
Silna želja tvoje stare majke 
Vratila te na naše čardake!“ 


Paša tada na koljena kleče, 
U ruku je poljubi pa reče: 
„Pomiri se, sudbina je htjela, 
Ona me je u mladosti srela, 
I ime mi staro oduzela, 
Postao sam paša znameniti, 
Nikad vise Jakov neću biti!“ 


Razgovor se uz oganj završi, 

A nada se njegova rasprši. 

Osman više ne prozbori ništa, 

Kad ustade kraj rodnog ognjišta, 
Klimnu glavom, a rukom odma'nu, 
Pa u tamu uđe i nestanu. 


Samo što je pred vrata izaša’, 
On se nađe na leđa kulaša, 
Kao da je na zvijer uzjaha', 
Konj ponese pašu bez uzmaka, 
I pod njime preskoči kapiju, 
Kad na sapi osjeti kandžiju. 

Noć ih crna u okrilje primi, 
Samo topot čuješ u daljini. 
A zbunjena pratnja sa avlije 
Za pašom se zaputi što prije. 


A u kući zavlada tišina 

Kad odbjeglog ispratiše sina. 
Niko više riječ ne prozbori, 
Pošto kneže svog sina ukori. 


Ne bi l’ svoju savjest umirio 
Osman paša tad' je odlučio: 

U Kazance crkvu da sagradi. 

Što zamisli tako i uradi. 

Crkva, svjedok jednoga vremena, 
Mihailu Svetom posvećena, 
Krsnoj slavi njegovog plemena. 


Da mu crkva čuva uspomene 
Na djetinstvo i prošlo vrijeme. 
Al dosljedan svom’ životu osta, 
I onome što je posle posta’. 

Da pomiri košmare u sebi, 

A da grešku napravio ne bi 
Prema novoj vjeri i Turcima, 

I džamiju dade Kazancima. 


No, nemirna duša Osman paše 
Nikako mu mira ne davaše. 

Kad džamiju u Kazance gradi, 
Krst kameni on u nju ugradi, 
U podnožju minareta stoji, 

I dan danas, on vjekove broji. 


Taj krst, svjedok borbe Osman paše 
Sa životom koji živijaše. 

Jer, razapet među vjere dvije, 
Osman nikad odlučio nije, 

Niť’ je samom sebi priznat’ htio, 

Je l’ hrišćanin, ili Turčin bio. 


Tim je činom turski paša htio, 
Crkvu što je majci posvetio, 
A džamiju, da dušu umiri, 

I Jakova s Osmanom pomiri. 


U to dođe glasnik od sultana: 
Da se sprema vojska i džebana. 
Nek’ povede trupe pr'o granice, 
Put mađarske stare prestonice. 


Na prostranoj panonskoj ravnici, 
Sretoše se Turci, po prilici, 

Sa sudbinom, tog krvavog dana, 
Da ni jedan ne ode s? megdana. 


U Sapotu, čuvenu dolinu, 
Vojska turska, do jednog’ izginu. 

Konjica ih mađarska sasječe, 
A od jutra, dokle pade veče, 
Borio se hrabro Osman paša, 
Dok mu koplje pogodi kulaša. 


Tad’ mađarski borci priskočiše, 
Sabljama mu grudi rasporiše. 
Okonča se život Osman paše. 
„Ovo je kraj! - sebi govoraše - 


Život dođe, sinu i razminu, 

Ja ću sada Bogu na istinu. 

Cio život jedan tren je bio, 
Dobio sam sve što sam želio, 
Pa ne žalim što mi život prođe, 
I što danas smrt po mene dođe!“ 


U večernjoj vidi izmaglici, 

Što po divnoj spušta se ravnici, 
Nasmijano lice svoje majke, 

Dok mu priča kraj ognjišta bajke, 
Vidi strogo lice oca svoga, 

Prst podiže i pominje Boga. 


AL u liku što u magli sinu 
Ipak viđe ljubav 1 toplinu. 
Jer je otac sinu vazda bio 
Uzor, što je krož život tražio. 

Dok ističe život iz tijela 

„Je l’ mi ovo sudba donijela?“ - 
Pita Osman zadnji tren života. 

Da 1' u smrti postoji ljepota, 

Ili samo neprolazna tama, 

Da se duša sa njom bori sama, 

I da gore putem vječnim hoda 

U prostranstvu carstva nebeskoga. 


Tamo gore, đe nestaju snovi, 
Đe se gase ljudski nespokoji, 
Iza duge, put plavoga svoda, 
Đe caruje nebeska sloboda, 
A mir vječni tama ukrašava, 
Tu su vrata od pakla i raja. 


Otud" niko vratio se nije, 

Il ne može, ili se ne smije. 
Taj put gore sve rođene čeka, 
Taj put plaši svakoga čovjeka, 
Tu se sudi za postupke naše, 
Tu vjekuje duša Osman paše. 

.... Tad? se mlada okrenu i kaza: 
„Zbog ponosa, časti i obraza 
Sada više od vas neću kriti, 
Danas ću se ponovo roditi! 

A kad tako na rastanku reče, 
Tad’ uz uzdah u bezdan uteče.... 
...Jer sudbina svima zivot dava, 
S’ njim upravlja, pa ga okončava. 
Tad’ nestaju i želje i htjenja, 
Smrt je kruna svakoga življenja... 
.... Ova divna sa Grahova vila, 
Svog’ plemena ponosna odiva, 
Što kroz pjesmu i vrijeme živi, 
Primjer časti kom’ se čovjek divi, 
Izdigla se iznad svoje smrti, 

I otišla đe žive besmrtni: 

Đe su rajski vrtovi i polja. 

To je bila njena zadnja volja, 

A ovo je moj put kroz vrijeme, 
Da legendi osvježim pamćenje, 
Da vam priču ispričam ponovo, 
I Milicu vratim na Grahovo. 

ZADNJA ŽELJA 


Jedna priča iz davnih vremena 
U pjesmu je moju pretočena: 
Iz zemana kad su s? neba vile 
Prostorima ovim krstarile, 
Divile se planinskim očima, 
Prelijepim, bistrim jezerima, 
Ostavljale krila na obale, 

I u hladnoj vodi se kupale. 


Posestrime bile zmajevima, 
Crnogorskim slavnim junacima. 
Na legende život počivaše, 

I narodu nadu ostavljaše: 

Da će ropstvo 1 teška vremena, 
Jednog? dana biti uspomena. 


Te su priče stvarnost doba toga, 
Bez njih narod opstat* ne bi moga’. 
Trag prošlosti seže iz tih dana 
Poput krvi što teče 1z rana. 

I danas ih kao uspomene, 

Čuva svako crnogorsko pleme. 


Tad' je ovo predanje nastalo 
I do dana današnjeg? ostalo, 
Jer su žene iz ovijeh dana 

Ostavile traga kroz zemana. 

Očuvale vatru na ognjišta 
U studena i mračna kućišta, 
Kolijevke na pleća nosile, 
Na bojišta hranu donosile, 
Ubijale turske zulumćare, 
Pomagale nemoćne i stare. 


A sa posnih njiva i livada 
Otimale za ta usta gladna. 
Ako hrabrost nije pomagala, 
Lukavstvom je do cilja stizala. 


Tako jednom na Grahovo ravno, 
U vrijeme viteško i slavno, 

Na dvorove grahovskog prvaka, 
Čuvenoga kneza i junaka, 

Dijete se rodi kraj ognjišta, 
Žene tihe, ne govore ništa. 


A kad vijest dođe među ljude, 
„Bog je dao neka srećna bude, 
Nek’ Milica bude majci mila - 
Reče neko - i srećna nam bila!“ 


Knez Nikola dobi još dva sina, 
Da se loza ne ugasi njina, 

A Milica osta jedinica, 
Bulajića bratstva mezimica. 


VITEŠKI VIJENAC 

Ljepota se vidi još izrana, 
Od Boga je bila izabrana 
Da je mlada kao usud nosi, 
A ona se sa njome ponosi. 
Vedre oči, nasmijano lice, 
U kneževe divne jedinice. 


Raste kao na brežuljku jela, 

Sve je momke sa Grahova smela. 
Vjetrovima plavu kosu daje, 

Za prijekor i savjet ne haje. 


Đetinjstvo joj proleće ka’ ptica, 
Za udaju stasala Milica, 

Ali nemir, koji mladost nosi, 
Kakvu li joj sudbinu donosi? 


Glas se proču u svim plemenima, 
Da đevojka na Grahovu ima 

Što ljepotom kao sunce zrači, 
Šćer kneževa vedri i oblači. 


I ka’ mnoge dične Crnogorke, 
Ponosita odbijaše momke, 
Sve čuvene ljude i junake, 
Uz prijekor i oca i majke. 


„O, Milice, milo čedo moje, 
Biraj momka prema tebi što je!“ 

Moli kneže jedinicu svoju 
Ka’ da sluti crnu sudbu, koju 
Milica će brzo dočekati, 

I koju će sama izabrati. 


Iz Banjana, Cuca, Krivošija, 
Bješe mnogo momačkih delija, 
Što su svoju okušali sreću, 

Al Milica svima reče: „Neću!“ 


Pa iz Boke dolazahu momci, 
Svoje srce nudiše đevojci, 

Uz bogatstvo i ljubav najveću, 
Ali ona opet zbori: „Neću!“ 


Stiže aber do Hercegovine, 

Što j° pod vlašću turske carevine, 
Pa se spremi beg od Korjenića 
Da isprosi šćerku Bulajića. 


On izabra četu od junaka, 
Najboljije' iz grada Turaka. 
Hercegovu zemlju brzo prođe, 
Na Grahovo silan Turčin dođe. 


A kad banu na kneževa vrata, 
Sjaha beže sa pomamna hata, 
Pa im turski selam nazva svima. 
Knez mu reče da svog boga ima. 

Poštovanjem svake tuđe vjere, 
S tim se ljudske vrijednosti mjere. 


„Ja poštujem tvoju vjeru, beže, 
Jer me ljudska obaveza veže. 
Neko gore upravlja s’ nebesa, 
Obadva smo od krvi i mesa, 
Poštuj, da bi ti poštovan bio, 
Valjda si to dosad naučio. 

Ja znam, sila da ne moli Boga, 
Ali poštuj svetitelja moga!“ 


Nasta tajac kraj kneževa dvora, 
Pređe Turčin preko prijekora. 
Reče knezu: razgovarat? mora, 
Jer je doša’ radi dogovora. 


„Raď’ adeta i moga i tvoga 
Uvedi me pr'o praga kućnoga, 
Da u kuću za sofrom sjedimo, 
A ne da se pred kulu svadimo“. 


Knez pristade, za sofru sjedoše, 
I razgovor s* mirom otpočeše. 
U mah jedan Turčin progovori 
Knezu ka’ da zadrhtaše dvori: 


„Imaš, reče, đevojku na dvoru, 
Svu je Crnu zadivila Goru, 

Boginja je po ljepoti, kažu, 

I znam dobro da ljudi ne lažu, 
Isprosiću tvoju šćerku milu, 
Da u mome savije se krilu“. 


Planu kneže, jetko progovori: 
„Ni jednu mi više ne prozbori! 
Neću dati đevojku Turcima, 
Niti biti prijatelj sa njima! 
Pljunula bi na me’ Crna Gora, 
Kad bi šćerku dao u zlotvora!“ 


Onda beže progovara knezu: 
„Krv će tvoju obojit* trpezu! 
Daćeš šćerku, pitati te neću, 
Pa ćeš bruku napraviti veću!“ 


I nastavi Turčin da prijeti: 
„Ove će ti u kući pomrijeti 

Il od ognja, il’ od jatagana! 
N'o, tako mi današnjega dana, 
Dobro smisli šta ćeš učiniti, 
Drugačije ne može ti biti!“ 


Dok Milica sluša silnog’ bega, 
Najradije ubila bi njega. 

Ali bijes u sebi stišava, 

Pa smireno njemu progovara: 
„Sila nije ljudsko poštovanje, 
A ljubav je božje radovanje. 

Ako danas tražiš ruku moju, 
Moraš ljubav pokazati svoju. 
Na silu me možeš oženiti, 
Ali nikad tvoja neću biti. 

Sto godina da sam u haremu, 
I jedina da budem u njemu!“ 


Dokle zbori, vatra iz nje gori. 
Pomirljivo Turčin progovori: 
»Kaži meni grahovska princezo, 
Da bih tebe za sebe privez'o 
Učiniću što ti srcu drago, 
Neću žalit? ni život ni blago!“ 
„Ja sam čula Korjenić Osmane 
Da si junak bez straha i mane. 
Tvoje grudi muško srce kriju, 
AL ničiju neću pogibiju! 


Ne prepadaj starog’ baba moga! 
A tako mi jedinoga Boga, 
Stotinu sam prosaca imala, 

Al nijednog nisam izabrala. 


Čekala sam aber srca moga, 
Zadivi me, Alaha ti tvoga, 

I učini što nijedan prije, 

Pa da turske obučem dimije 
Moraš jedan uslov ispuniti, 
Pa ću onda beže tvoja biti: 

Gore teče grahovska rijeka, 

I tamo je od pamtivijeka 

Ja od tebe tražim samo ovo 
Dovedi nam vodu u Grahovo, 

I napravi bunar u kraj polja. 

Kud će sreća za moj narod bolja? 
Ja ću svoju riječ održati, 

Tada ću se za tebe udati!“ 


Osman reče: ,,Neka bude tako! 
Mislim da to neće biti lako, 

I znam da je skoro nemoguće 
Da vam voda teče pored kuće. 
Ali ću se dobro potruditi, 

Kad obeća da ćeš moja biti“. 


Siđe s? kule i u sedlo skoči, 
Hat bijesan pod njime poskoči, 
Kao munja kad sa neba sine 
Ponese ga put Hercegovine. 


Pa razmišlja beže toga dana, 
Dok ga prati svita odabrana, 
Da se uzda u Alaha svoga, 
Jer to niko drugi ne bi moga’ 
Ispuniti obećanje ovo, 

Da poteče voda na Grahovo. 


Uto stiže na prag dvora svoga, 
Pa odjaha s? konja pomamnoga. 

Sluga uzde prihvati sa hata, 
Beg uleće preko kućnih vrata. 
Ne odmori ni trena jednoga, 
N’o posilnog dozivaše svoga. 


Neka krene u sami cik zore, 
I pokupi po Bosni majstore. 
Ko god kamen ili drvo teše, 
Za njih sada nema više preše, 
Nego da se Korjeniću jave, 

I vodovod na Grahovo prave. 


Svaki od njih odmah je shvatio, 
I riječi bega zapamtio: 

Da od danas za dvije godine, 
Niz vrletne grahovske urvine, 
U Grahovo voda poteć* mora, 
Ili živa neće bit? majstora. 


Kad dogovor zadnji napraviše, 
Osman ništa ne prozbori više. 
Nego Turčin povede majstore 
Preko lomne zemlje Hercegove. 


Volja može što snaga ne može, 
Alahu se moli da pomože, 

Pa u ljuti kamen udariše, 

I ništa ih ne ustavi više. 

Žuto zlato razbija planine, 

Da vodovod niz strmine mine, 
Đe ih grede ljute ustaviše, 

Tu drvena korita praviše. 


Kad godina i po’ dana minu, 
Obrnuše vodu niz planinu. 

Teče voda kroz grahovsko polje, 
A Milica plače od nevolje. 


„O, planino, vulkan te proguta*, 
Što mi ovog? ne pomože puta? 
Ja se nadah do zadnjega dana, 
Da će tvrđa ustavit’ Osmana. 
Ali mi se izjalovi nada, 

Moram riječ ispuniti sada“. 


A likuje korjenićki beže, 

Pa kolane na konja priteže, 

I odjaha u Hercegovinu. 

Ali mnogo vremena ne minu, 
On pokupi bosanske prvake 
Da Milicu dovede kod majke. 


Aber posla na Grahovo knezu: 
U neđelju da sprema trpezu. 

A kad svati u polje stigoše, 
Pred kućom ih svadbari sretoše. 
Milica se smije svatovima, 
Osman srećan jaše među njima. 

Voda teče, narod se veseli, 
Neko đeci darove dijeli. 


Čudnog skupa još nikada nije 
Bilo do tad, prije, ni poslije, 

Na grahovsko polje od postanka. 
Bože mili, čudnog’ li uranka. 
Dan sjutrašnji što će donijeti, 
Što li sunce sa neba viđeti. 


Zanoćiše na Grahovo svati, 

A narod se u domove vrati. 

Kad noć tamna prosu se po kraju, 
Tad Milica uđe u odaju, 

AP se ne da odmoru ni sanu, 

N’o razmišlja o sjutrašnjem danu: 


„Došao je Osman sa svatima, 
Neću ići ni mrtva sa njima, 
Da ne brukam oca i Grahovo, 
I krst časni, ime Isusovo. 


Što će moja mladost u haremu? 
Neću mlada da trunem u njemu! 
Nije život saraji i dvori! 

Smrt je zlatna“, sebi progovori. 
„Neće mene džamiji voditi, 

N'o ću sjutra sebi presuditi! 

Jer je pravda jača od nepravde, 

To Svetitelj sa nebesa znade. 

Pa se nadam, sjutrašnjeg* mi dana, 
Duša će mi bit’ Bogu poslana! 


Sačuvaću čast svoga plemena, 
Nek’ ostane priča kroz vremena, 
A bunar će u grahovsko polje 
Moj spomenik biti rad? nevolje“. 


A kad sunce prosu svoje zrake, 
I probudi u polju junake, 
Spremiše se za puta daleka, 

A pred kulu Milica ih čeka. 


Đeverima predadoše mladu 
Kao svoju najveću nagradu. 
A nevjesta Osmanu govori, 
Poput hladne vode što žubori: 


»Običaj je u ovome kraju 
Da nevjeste lice ugledaju 

U bistrome izvoru, il? viru, 
Hoću da se ogledam u miru, 
Da u vodi moj lik se pokaže 
I budućnost moju da mi kaže!“ 
Krenu poljem, svi u nju gledaju, 
Što će biti, oni ne sanjaju. 

Nevjesta se odbi od svatova, 
Gledaju je Turci sa hatova, 
AP ne slute njenu sudbu crnu. 
Ona pogled put kuće obrnu. 


Diže glavu, pogleda Grahovac, 
I Borovo brdo i Kličevac, 

Pa ponosno dođe do bunara, 
Pogledom je prati majka stara, 
Sluti da se zlo nekakvo sprema, 
AP na slutnju odgovora nema. 


Tad’ se mlada okrenu i kaza: 
„Zbog ponosa, časti i obraza 
Sada više od vas neću kriti, 
Danas ću se ponovo roditi! 
Neću vjeru mijenjati staru, 

Jer nijesam danas na pazaru, 
Da kupujem nevjeru za vjeru, 
A so i hljeb za vražju večeru!“ 


Tužno gleda, tuga iz nje zbori, 
Pa nastavi dalje da govori: 
»Zbogom, braćo, roditelji moji, 
Zemni život više ne postoji! 
Oprostite sve grijehe moje! 

U praštanju vrline postoje, 
Kad ne može drugačije biti, 

Ja ću u smrt smiraj potražiti! 

A ti, beže, traži drugu sreću, 
Ja ni mrtva tvoja biti neću! 
Korjenići neće moj dom biti, 
Pa da ću se tri puta roditi! 


Nek’ ti ovo bude opomena, 

Od današnjeg’ dana kroz vremena: 
Da se silom ljubav ne dobija, 

Od nasilja smrt mi je milija!“ 


Pa raširi ruke kao krila, 

Reče: „Zbogom, majko moja mila!“ 
A kad tako na rastanku reče, 

Tad’ uz uzdah u bezdan uteče. 


Jer sudbina svima zivot dava, 

S’ njim upravlja, pa ga okončava. 
Tad" nestaju i želje i htjenja, 
Smrt je kruna svakoga življenja. 


Da bi sudba svoj cilj ostvarila, 
Da bi želja ispunjena bila, 
Pomoći joj naša volja mora 
Kao dobar šegrt svog? majstora. 


Kad se ova radnja dešavala, 
Sudba Božja to je rješavala. 
Ja sam tada na Grahovo bio, 
Kraj bunara Milicu vidio. 

I u njenim gledao očima 

Želju, koju za životom ima, 

AP životom što slobodu nosi, 
Jer se ropstvo sa slobodom kosi. 


Otišla je raširenih ruka, 

Da je bunar oslobodi muka, 
AP do vode nikad nije stigla, 
Božja ruka nebu je podigla. 


Duh nemirni Grahovljanke mlade 
I danas se ukazati znade, 

Kroz lijepe priče i predanja, 

Kroz legende, pjesme i nadanja. 
Da će jednog? dana sići dolje, 

I prošetat? kroz grahovsko polje. 


Ova divna sa Grahova vila, 

Svog’ plemena ponosna odiva, 
Što kroz pjesmu i vrijeme živi, 
Primjer časti kom’ se čovjek divi, 
Izdigla se iznad svoje smrti, 

I otišla đe žive besmrtni: 


Đe su rajski vrtovi i polja. 

To je bila njena zadnja volja, 

A ovo je moj put kroz vrijeme, 
Da legendi osvježim pamćenje. 
Da vam priču ispričam ponovo, 
I Milicu vratim na Grahovo. 

LEGENDA O PAVI I AHMETU 


VITEŠKI VIJENAC 


(Tekst pjesme napisan po kazivanju i knjizi ,, Vraneška 
legenda “, novinara i publiciste Veselina Konjevića.) 


Crnogorska istorija slavna, 
Prepuna je važnih događaja, 
Što se nekad u zemanu zbiše, 
Kad se borbe krvave vodiše, 
Za slobodu otadžbine svoje. 


Pričaj, vilo, ljepote ti tvoje, 
O danima istorije slavne, 
Junacima iz prošlosti davne, 
Što bojeve krvave vodiše, 
Kad na maču državu dobiše. 


„Neću - reče sa Kovrena vila,- 
Ta bi priča predugačka bila, 
Neću pričat? o Vučjemu dolu, 
Niť’ o kralju Nikoli, sokolu, 


Nit’ pominjat* Grahovac krvavi, 
Niti vojsku koja tad? proslavi 
Slavno ime svoje Crne Gore, 
N’o ću zborit’ neke druge zbore, 
Priču divnu o ljubavi davnoj, 
Kol'ko davnoj, toliko i slavnoj“: 

Tamo, gore — đe se duga spaja 

Sa nebeskim svodom, put beskraja, 
Tu vjekuje jedna priča davna, 
Stara preko tri i po vijeka, 
Vremenska je njiha kolijevka, 

I nosi je kroz vjekove nove 

Zarad’ vječne ljubavi njihove. 


Sjećanje se kroz vjekove šeta, 
Što od Pave osta i Ahmeta, 

I trajaće dok bude čovjeka, 

I Pavina Polja i Vraneša. 


Zbog ljubavi što ih tada spoji, 
I nikad ih više ne razdvoji, 
N'o legenda prkosi vremenu, 
Na tu davnu, divnu uspomenu. 


S" koljena se koljenu prenosi, 
Da se pamti, a Vraneš ponosi. 
Jer poruku, koju priča nosi, 
Nikad neće izbrisati ljudi, 

Ni hrišćani, niti muslimani, 
Niť’ vjekovi, godine i dani. 


Pa ljubavi, a ne ljutom boju, 
Posvetiću ovu pjesmu moju: 
Knez vraneški Milikić Nikola, 
Ćerku Pavu ima od poroda, 

Pa kneževska ljulja kolijevka, 
Davno, prije nekol'ka vijeka, 
Žensko čedo kneza vraneškoga, 
Svi je vole, jer im je od Boga. 


Ali Pava jedinica osta, 

Braće ne br, al? je đece dosta 
Odrastalo Vraneškom dolinom, 
Dok knez žali bar za jednim sinom! 


Raste Pava, k*o s? proljeća trava, 
Zgodna cura u njojzi stasava, 
Kosa vrana, a prekrasno lice, 
Crne oči, duge trepavice. 


Nježna kao marama od svile, 
Zavide joj s* vrh Kovrena vile, 
Kad korača, podsjeća na srnu, 
Vjetar mrsi dugu kosu crnu. 


Dok joj kosu umiruje ruka, 
Leprša joj svila oko struka. 
Nema oka što za njom ne svrne, 
Niti momka da se ne obrne. 


Brata nema da nada njom bdije, 
Pitaju se momci — čija li je? 

Ko će prvi do ruke joj doći? 
Ko će znati, umjeti i moći 

Da ugrabi ovu srnu mladu, 
Što im srca zabavlja o jadu? 


A kneginja zbori svojoj šćeri: 
»Ajde, Pavo, momka odaberi 
Prema tebe i ljepote tvoje, 

Nemoj više mučit’ srce svoje! 


Odluči se, pogledom mu kaži, 
Pa neka se taj momak odvaži 
Da u kneza zatraži ti ruku, 

I momačku da prekratiš muku“. 


Al đevojka ne sluša nikoga, 
Niti majku, niti bilo koga! 
Ponos joj je od razuma jači, 
Misli: ona vedri i oblači! 


Dok se s’ pašom vraneškim ne srete, 
To joj pamet pomuti i smete, 

Jer u Vraneš stiže tijeh dana 
Izaslanik Mehmeda sultana. 


Glas se proču - novi paša dođe, 
Porijeklo njegovo je ođe! 

Misli Ahmet, k’o san da je snio, 
Ka’ dijete tud’ je prolazio. 


Sve poznato njemu tu bijaše, 
AP s* imena svoga ne sjećaše. 

Nit’ imena svojih roditelja, 
Iako ga na njih vuče želja. 


Jednog dana, još dijete bješe, 
U sepete njega poniješe. 
I prođoše dani i godine, 
Dođe doba da se natrag vrne. 


Ali sada, kao turski paša, 

Kuću svoju i dom nije naša’. 
Mada radost zbog povratka svoga 
Nije krio paša ni od koga. 


lako je islam prihvatio, 

U mislima tu je uvjek bio. 

A zbog kuće, što davno nestade, 
Cio Vraneš njegov dom postade. 


Šetajući pored Ljuboviđe, 
Jednog’ dana paša Pavu viđe, 
Kraj rijeke zgodna cura bješe, 
Tu se oni prvi put viđeše. 


Susret ovaj presudan je bio, 
Ahmet-paša nije se mislio, 
On ne dade curi da se snađe, 
Poče priču, dizgin oslobađe, 
Pušti vranca u cvijetno polje, 
Pa sjedoše kraj rijeke dolje. 

AL đevojka ne gleda u njega, 
Reklo bi se - ne begeniše ga, 

Ma joj igra srce u grudima, 
Ljubav curi, pamet oduzima. 
Zaboravi kneževstvo i vjeru, 
Zapali se oganj u tijelu, 

Koji niko ugasiti neće, 

Dok se živa ovim sv'jetom kreće. 


Zagleda se mlada u Ahmeta, 
Ljubav jaka u trenu procvjeta. 
Cura stidno paši odgovara, 
Aľ Ahmeta iskustvo ne vara, 
Gleda Pavu u rumeno lice, 
Mio pogled ispod trepavice, 
Oči crne ka ponoćna tama, 
Milo curi što je sa njim sama. 


Onda Ahmet govori đevojci: 
„Kakvi su to u Vranešu momci, 
Takva vila kad se sama šeta, 

A da niko od njih ne zasmeta“. 


Skoči ona, obalom uteče, 

A paša se osmjehnu i reče: 
„Sve bih dao kad bi moja bila, 
Ova divna iz Vraneša vila“. 


Kraj rijeke, opet jedno veče, 
Srete Pavu i ovako reče: 

„Oj, đevojko, ljepote ti tvoje, 
Bi li dvore ukrasila moje?“ 


Pava paši tada riječ dade, 

A među njih dogovor nastade. 
Muška đeca u vjeru islama, 
Ženska neka budu pravoslavna. 


Sve ostalo ljubav nek’ riješi, 
Da se niko ni s* kim ne griješi. 
Pava osta u hrišćanskoj vjeri, 
Svetitelja svog? ne iznevjeri, 
Nije mogla ni ljubav velika 
Ugasit? joj vjeru sa vidika, 

N’o ostade pod okriljem Hrista, 
Zato njen lik i dan-danas blista. 


Ni pašina ljubav nema sjenu, 
Niť’ prepreke u zahtjevu njenu: 
Svoju vjeru da ne promijeni. 
Rad' ljubavi, paša procijeni 
Da postupi kako Pava reče, 

Od toga mu ništa ne bī preče. 


Pa odluka takva kada pade, 
Njima ništa drugo ne ostade 
Nego svoju ljubav da krunišu, 
Pa vjekovi o njima da pišu. 

Paša nema smetnji nikakvije", 
Da odluči — smije 1", 11? ne smije. 
Sam je sebi gospodar i sluga, 

I ne pita ni brata ni druga. 


Njegov život dobio je krila - 
Pava mu je ljubav uzvratila. 
A đevojka razmišlja te noći: 
Kako do tog odobrenja doći, 
I blagoslov od oca dobiti? 

Jer knez neće ovo prihvatiti. 


Pa odluči majku da zamoli, 

Da kod oca dozvolu izmoli. 

A kad na dvor svoju majku nađe, 
Priču svoju poče da izlaže: 
»Majko mila, kaži ocu mome, 
Dadoh riječ paši vraneškome. 


Ja pred oca ne smijem izaći, 
Crni jadi majko će me naći! 
Pomozi mi kao majka šćeri, 
Pa mi ljubav il’ smrt izaberi!“ 


Majka sluša, ne trepće očima, 
Čuđenje joj govor oduzima. 

U šćer gleda, ne vjeruje sebi, 

Pa prozbori: „Što je, Pavo, tebi?“ 
Suze rose začuđeno lice, 

Gleda ćerku među trepavice. 

Na koljena u odaju pade, 
Plačnim glasom preklinjat* je stade: 


„Nemoj, čedo, mlijeka ti moga, 
Poći u dvor paše vraneškoga! 
Niť’ uzeti prsten, nit’ jabuku — 
Neće otac pristat* na zaruku! 
N?’ blagoslov i pristanak dati, 
Pa da će se Vraneš iskopati! 


Jane smijem, moje čedo milo, 
Kazat' knezu ni da mi se snilo, 
Ovo što sam sad od tebe čula. 

Je l te ljubav sa uma skrenula, 
Da ostaviš hrišćanstvo 1 Boga, 
Rad’ Ahmeta, paše vraneškoga?“ 


Još knjeginja svojoj šćeri kaže: 
„Ta se vjera sa našom ne slaže! 
Pa rad" Boga i naroka svoga — 

Odbij prsten paše vraneškoga!“ 


No, iako bijaše knjeginja, 

Tad je žena sluga mužu bila. 

Ne sm'je majka preći preko toga 
Ni za ljubav jedinčeta svoga. 
Nego ćerku kod oca uputi, 

Da knez kaže đe je vode puti. 

A kad Pava pred oca izađe, 
Misli jadna što će da je snađe. 
Pa ne gleda oca među oči, 

N’o u zemlju, đe joj noga kroči. 


Poče priču, oči suze liju, 

Strah i zebnja u njima se kriju. 
„Ja znam, oče, zbog ljubavi moje, 
Da ću sada ranit srce tvoje! 
Oprostite, roditelji mili, 

S ljubavlju ste mene odgajili. 


Al me ljubav put Ahmeta vuče, 
Ne razmišljam što je bilo juče. 

N’o blagoslov tražim da mi date, 
Il’ grob ledni da mi pripremate!“ 


Kad ču priču od Vraneša kneže, 
Ka’ nož srce da mu ispoteže. 
Pa zbunjeno pogleda put šćeri, 
Smrknuto se čelo okameni. 


Gleda oči svoje jedinice, 

I njezino uplakano lice, 

Pa ustade s? kneževske stolice. 
Dok korača niz odaju kule, 
Crne su ga misli spopanule: 


Život prođe, naslednika nema, 
Cerka mu se za Ahmeta sprema. 

S jedne strane — što će reći ljudi? 
Ovome će svako da se čudi! 

Zar kneževa ćerka, dobre volje 
Da otide na pašine dvore?! 

A da za noć dane zamijeni, 

Zar slobodu ne zna da cijeni? 


S druge strane, ljubav prema šćeri, 
lako ga sada iznevjeri 

Roditeljska ljubav bješe jača, 

Dok odajom zabrinut korača, 

I razmišlja o životu svome, 

U ovome trenu košmarnome. 


Knez s? okrenu i sam sebi kaza: 
„Ja, tako mi krsta i obraza, 
Moram kazat’ što mi je na duši, 
Da će cio svijet da se sruši! 


Moja Pavo, i sine i šćeri, 

Grdno li me danas iznevjeri! 

Bog me ne šće okrznut* pogledom, 
Da me muškim obraduje čedom. 


Niť mi dade ikakvu priliku 

Da se nadam muškom nasledniku, 
I kneževsku lozu da nastavim, 

Iza sebe ime da ostavim. 

N’o mi samo tebe jednu dade, 

I sva nada u tebi ostade. 

A i ljubav roditeljska što je 
Ispunila ovo srce moje, 

Sva se, Pavo, izli prema tebi, 
Nikog’ tako voljet’ moga’ ne bi’. 


Ti znaš dobro, moje čedo drago, 
Nemah sina — to najveće blago 
U životu svakoga čovjeka, 

Pa sam nadu polag*o u zeta 

I u tebe, jedinice moja. 

Znaš li da si od kneževskog soja. 


Što priliku spram sebe ne traži? 
Ajde sada svome ocu kaži! 

N'o izabra pašine dvorove, 
Drugu vjeru i turske svatove. 
Biće teško vraneškome knezu 
Sjesti sjutra s njima za trpezu! 


Što se moga blagoslova tiče, 
Neću riječ prozboriti više, 

N'o ti srećan prsten i jabuka; 
Novi dvori, Ahmet i zaruka. 
Tamo nađi novu sreću svoju, 
Sad dozvolu za to imaš moju.“ 


Kad od oca blagoslov izmoli, 
Pava pođe Bogu da se moli, 
Da zahvalnost i oprost potraži: 
„Pouči me i put mi pokaži, 

Blagoslovi, Bože, ljubav moju, 
Ja ću pratit? svetu riječ Tvoju, 

I ostaću pod Tvojijem krilom, 
Dok me držiš na svijetu živom.“ 


A Paša se sprema na dvorove 
Da ponese kod kneza darove. 
Pa uzjaha vranca bijesnoga 
Srećan, kao nikad prije toga. 


Nosi dare, misli na svatove, 

A kad banu njemu na dvorove 
Knez išeta da srete Ahmeta. 
Ništa njemu tada ne zasmeta. 


Zagrljene na kapiju kule, 
Gledaju ih vlahinje i bule 
Sa pendžera dvorova svojije", 
Veselo se knez Ahmetu smije. 


A na stolu kod vraneškog kneza 
Postavljena bogata trpeza, 
Ljudske časti i meze ne fali. 
Paša ruke na darove stavi, 
Okrenu se Pavi, pa joj reče: 
„Moje srce, kao žar da peče. 
Njega sam ti zauvijek dao, 

Sa tim sam te prvo darovao“. 

Pa joj pruža biser i prstenje, 
Meku svilu i drago kamenje. 
I dade joj kolajnu od zlata, 
Što vrijedi hiljadu dukata. 


Kad knjeginji pruži dare svoje: 
„Raď’ adeta i rad? sreće moje“, 
Reče paša i punici dava 

Niz bisera, da je ukrašava. 


Knezu dade sablju okovanu, 
Pristala bi veziru il’ kanu! 

Nju je Paša u borbi dobio, 

Kad je s! vojskom u Persiji bio. 


Pa kada su pašu ugostili, 
Dogovor su tada napravili: 
Biće svadba za petnaest dana, 
Doć’ će kita svata odabrana. 


Kako rekli, tako učinili, 
Lijepu su svadbu napravili. 
Običaje svoje poštovali, 

A onda se u ljubav rastali. 
Kneževi se smiriše dvorovi, 
A sa pjesmom odoše svatovi. 


Svadba što je bila tijeh dana, 
Vjekovima biće spominjana. 

Ljubav ih je velika spojila 

I nikad ih nije razdvojila. 

No ih i dan-danas čvrsto veže, 
Dok sjećanje čovjekovo seže. 


Završi se svadbeno veselje, 
Smiriše se strasti uzavrele, 
Život opet svojim tokom pođe, 
Raj u kuću Ahmetovu dođe. 


Ta godina u Vraneš bī plodna, 
Srećna, rodna — za sve blagorodna. 
Rascvjetala po livada trava, 

Sreća buja, a zlo svako spava, 
Pune njive, a rodilo voće, 

Bješe svega, čega čovjek hoće. 
Pčele meda, a štale mlijeka, 

U kućama puna kolijevka. 


A tri sina u prvom bremenu 
Pava rodi Ahmet-paši njenu. 
Sve im kao u snu tad? bijaše, 
Sreću niko mjerit’ ne mogaše. 


Sve dok Pava rodi jednog’ dana 
Žensko čedo, kome ne bi stana. 
No ubrzo po rođenju nesta, 
Valjda joj na zemlji ne bi mjesta. 
A od tuge razbolje se Pava, 

Leži mlada, od bola ne spava. 

Kroz razgovor svome mužu reče: 
„Pored mene život već proteče! 

I moji su izbrojani dani, 

Zato noćas kraj mene ostani. 
Želim gledat? tvoje oči crne, 
Kad me sudba put groba obrne. 


Dok nijesam tebe upoznala 
Drukčije sam život zamišljala. 
Moja zoro, ljubavi i nado, 
Dala sam ti srce svoje rado. 


Srećo moja, moj divni cvijetu, 
BI li išta ljepše na svijetu 

Nego ljubav kojom me dariva, 
Zar sam zato svome Bogu kriva?!“ 
Oči plačne, tuga pogled slama, 

Pa Ahmetu dalje progovara: 

„Kad otidem $° ovoga svijeta, 
Ostaće ti moja ljubav vječna. 

I sjećanje na minule dane, 

Nek’ ta slika u tebi ostane. 


Djeca naša, tri cvijeta moja, 

Sad su sveta obaveza tvoja. 

I još jedna obaveza što je, 
Nemoj ime zaboravit’ moje! 
Neka kroz to naša ljubav živi, 
Primjerom smo našim zaslužili!“ 

Brižan paša Pavi progovara: 
„Ostavi me moja sreća stara. 
Ti si bila moja divna vila, 
Na tvoja sam uzletio krila. 


Moja Pavo, moj safire plavi, 
Rijetke su istinske ljubavi. 
Ja sam jedan od rijetkih bio, 
Što je pravu ljubav doživio. 


Samo srećni u svome životu, 
Doživjeće duhovnu ljepotu, 
Koju sreća dariva ljudima, 
Kad osjete ljubav u grudima. 


Proljeće si mog života bila, 

Je l’ sve ovo san, il’ božja sila? 
Hoće li mi naša uspomena 

Biti melem budućeg vremena? 
Zbogom, Pavo, moja ljepotice, 
Srca moga vječita carice!“ 


A kad jutro novog dana dođe, 
Mlada žena na put vječni pođe. 
Njenu dušu predadoše raju, 

Po hrišćanskom starom običaju. 


Miraz Pavin, koji tad? ostade, 
I Pavino Polje što postade, 

Imenom ga ovim nazva paša, 
Rad' ljubavi što je u njoj naša’. 
Zato ova ljubav vječno osta, 
Priče o njoj nikad ne bi dosta, 

I ostade za ponos 1 diku, 

Na suživot i ljubav veliku. 


Primjer ovaj putokaz će biti, 
Ljudi će se sjećat? i diviti, 
Kako priča kroz zemane traje, 
I vijek je vijeku dodaje. 


Kao priča, što u srce dira, 

Svetog’ zetskog’ kneza Vladimira 
I Kosare, bugarske princeze, 

Što se deset vjekova proteže, 
Kroz legende i predanja davna, 

I dan-danas živi ljubav slavna. 


Ljubav spaja vjere i narode 

I vjesnik je duhovne slobode, 
Za sve one koji voljet? znaju, 
U ovome zemaljskome raju. 
Nećemo je mjeriti vremenom, 
Nego s? onim što je doživljeno. 


Kada paša svom’ Alahu pođe, 
Polumjesec na grob njegov dođe. 
Krst na grobu Pavinom sijaše, 
Vječno jedno kraj drugog ostaše. 

Jednog dana, to sam Bog će znati, 
Zemlja će ih nebesima dati. 

Da sijaju s’ nebeskoga svoda, 
Dokle bude ljudskoga poroda. 
Zato ova priča do sad traja, 

Sa njom žive i Ahmet i Pava. 

.... U zemanu kad svijet nastade, 
Divan poklon Bog čovjeku dade, 
Da mu bude podrška i nada, 
Kada počne svijetom da vlada. 
Da ga ljubav i toplina grije, 

I da nikad pokleknut' ne smije. 
Divan cvijet, ime mu je žena, 
Ona će bit’ snaga kroz vremena 
Kojom će se ljudi napajati, 
Žene će im pregnuće davati... 
....Da se priča kroz vrijeme kiti, 
Da U će iđe u svijetu biti 

Žene kao Crnogorka što je, 

Jer će ime proslaviti svoje 

Na stijenju ovom Crnogorskom, 
Opjevanom u Vijencu Gorskom, 
I pjesmama što ljude proslavi, 


Trag vječiti i žena ostavi... 
....Crnogorske zaslužuju žene 

Da ih kao heroje cijene. 

Jer primjera na stotine ima, 

Da su ravne slavnim junacima... 

CRNOGORKE KROZ VREMENA 


U zemanu kad svijet nastade, 
Divan poklon Bog čovjeku dade, 
Da mu bude podrška i nada, 
Kada počne svijetom da vlada. 


Da ga ljubav i toplina grije, 

I da nikad pokleknut* ne smije. 
Divan cvijet, ime mu je žena, 
Ona će bit’ snaga kroz vremena, 
Kojom će se ljudi napajati, 
Žene će im pregnuće davati. 


A u trenu kad Bog stvori ženu, 
I kad iznad Crne Gore krenu 
Među sure kamene litice, 

On postavi zvijeri i ptice, 
Orlove da nebesa čuvaju, 

I na siva brda odmaraju. 


Pa planine što u nebo deru, 
A u morskoj vodi noge peru, 
I rijeke i brze potoke, 
Mističnije' jezera utoke. 


U tu divlju, al’ divnu prirodu, 
On ostavi Crnogorskom rodu 

Divan dragulj, da se s njim ponosi, 
O njem’ pjeva, radost mu donosi. 


Da se priča kroz vrijeme kiti, 
Da 1' će iđe u svijetu biti 

Žene kao Crnogorka što je, 

Jer će ime proslaviti svoje, 

Na stijenju ovom Crnogorskom, 
Opjevanom u Vijencu Gorskom, 
I pjesmama što ljude proslavi, 


veje + 


Narod kaže, istina je živa: 
Temelj kuće na ženi počiva! 
Ženska đeca u vremena prošla 
Rađanjem ne bjehu dobrodošla. 
Crnogorci ne voljahu šćeri, 

S’ sinom nije mogla da se mjeri. 


Kao da je bila kriva Bogu, 
Sporednu je imala ulogu. 

Sin je bio oslonac i snaga, 
Branik zemlje i kućnoga praga. 
Šćer je za njih tuđa sreća bila, 
Ma je svoje ime proslavila. 


Zlo i dobro s* mužem dijelila, 
Porodici davala je krila, 

Svome domu pred Bogom zakleta, 
Brižna majka svojega đeteta. 

Ali zmija ljuta to je bila, 

I kad treba, sablju je vadila, 
Da bi svoje bližnje osvetila. 
U ta mračna i teška vremena 
Teško breme nosila je žena. 


Dok su ljudi išli na bojišta, 
One su im čuvale ognjišta, 
Savijale nejač oko sebe, 
Radi časti i ljudske potrebe. 


Do oružja đecu podizale, 

Pa ih onda u ratove slale. 

A kad su ih u boj ispraćale, 
Tada su im govoriti znale: 
„Nemoj, sine, mlijeka ti moga, 
Obrukati ime oca svoga! 
Časnije je u boj poginuti, 

N’o sramotu u dom donijeti“. 


Nosile su hranu i džebanu, 

A kad treba, bile na megdanu. 
Posne njive orale i žnjele, 
Požalit* se nikad nisu htjele. 
O njima će pjesme se pjevati, 
Istorija o njima pisati. 


Pa Svevišnji nek pomogne meni, 
Ovu pjesmu da posvetim ženi, 

Koju rodi ovo suro st'jenje, 
Neka rodu ostane znamenje. 


Aľ ne mogu pomenuti svaku, 
Mada za to imam želju jaku, 
Jer se mnoge od njih uzdigoše, 
Ime svoje slavi predadoše. 
Primjer takav naše istorije 
Ljubica iz Lješanske nahije. 


Časne žene, časni život žive, 

I Lješanske snahe i odive, 

U ta doba i u ta vremena, 

Ka’ i mnoga Crnogorska žena. 


Ponosne su stopanice bile, 

I kad treba u borbu odile, 
Nosile su breme tog’ vremena 
Na nejake pleći i ramena. 


Jedna od njih iz Progonovića, 
Odiva je bratstva Milonjića, 

A udata u Radunovića, 

Za Raduna Lješanskog vojvodu, 
Što je osta* ponos svome rodu. 


Kad krenuše Podgorički Turci, 
Patni narod nađe se na muci, 
Kupe Turci na silu harača, 

Al junačka sreća bješe jača, 

Jer ih srete jedna kula tvrda, 
Na obodu Lješanskijeh brda. 


Kad se Turci kuli primakoše, 
Puščana ih zrna presretoše, 
A vojvoda Ljubici govori, 
Dokle plamen oko kuće gori: 


»Bježi, ljubo, spasi čast i glavu! 
Ja ostajem da ginem za slavu, 

I za svoje rođeno ognjište, 
Tradicija predaka to ište!“ 


A Ljubica, od roda čestita, 
Reče mužu: ,,Neću ni manita 
Ostavit* te samog’ sa Turcima, 
Da ih danas tri put više ima! 


Na čast moju neće udariti, 

Za sebe ću pušku ostaviti, 

I neću im u ruke panuti! 
Kuću našu neće stić? sramota, 
N'o ću sebe lišiti života! 


Nego na tu priču zaboravi! 

A zbori se da si junak pravi, 

Zato, brani kulu od izroda, 

Da ne prođu pr*o praga kućnoga!“ 
Gori vatra sa svakoje strane, 

Ma se Radun i Ljubica brane. 

Hrabra žena mužu pripomaže, 
Radun Turke ispred kule slaže, 
Da ih kako od kuće odbiju, 

I u našu uđu istoriju. 


A Ljubica od grana lovora, 

Što ih ubra s? planine Stavora, 
Splete v'jenac za prošla vremena, 
U čast slave junačkih imena, 
Zato živi u Vijenac Gorski, 

Što je sveti zapis Crnogorski. 


Crnogorske zaslužuju žene 

Da ih kao heroje cijene. 

Jer primjera na stotine ima, 
Da su ravne slavnim junacima. 


To su bile srne i lavice, 

Svoga doma časne domaćice, 
A u rodu ponosne odive, 
Čvrste volje, ljepotom ka’ vile. 
Bez oprosta, kada svete svoga 


Muža, sina, il brata rodnoga. 


Moračanka Dragovića Plana, 
Međ’ Moračkim živi planinama, 
Svijetli joj ime kroz vjekove, 
Jer se ona junak ženom zove. 

O toj hrabroj ženi osta priča, 
Koja njeno junaštvo veliča, 

Zbog osvete i hrabrosti njene, 
Živi ime ove slavne žene. 


Upadoše u Moraču Turci, 
Izbjegoše u brda hajduci, 
AL ostade nejač po selima, 
Turci čine osvetu nad njima. 


Bože mili, plača i jauka, 

Od zvjerstava Paripović Zuka, 
Tog’ vremena čuvenog junaka, 
Perjanicu Nikšićkih Turaka. 
Crnogorci, vazda željni slave, 
Nijesu mu mogli doći glave. 


Mladoj Plani, dijete u ruke, 
Gleda strašne oko sebe muke, 
Pokušava da zaštiti sina, 

Od zuluma i bijesa njina. 


Ali Zuko, turska krvopija, 

Iz ruku joj dijete otima, 
Handžarom ga oštrijem probode, 
Pa ga bači put Morače vode. 
Krv nevina orosi poljanu, 

U tom strašnom i krvavom danu. 


Kliče Plana na ljeviške strane 
Tomaša i braću Moračane: 

„Đe ste danas, kukala vam majka, 
Da spasite nejač od Turaka!“ 


A kad viđe da pomoći nema, 
I da im se pogibija sprema, 
Ne zakuka, niti suzu pušti, 
N'o se kao ljuta zmija stušti, 
I u tren se kraj Turčina stvori, 
Jer je zločin u zvijer pretvori. 


„Što učinje, nevaljali stvore? 
Zar junaci sa đecom se bore? 
Nećeš, Zuko, Svetog’ mi Jovana 
Više gledat bijeloga dana!“ 


Od žene se pretvori lavica, 

Pa mu ote sablju iz korica. 
Snagu groma u rukama dobi, 

I grudi mu sa handžarom probi. 


U čudu je Zuko pogleduje, 

Dok mu sablja kroz grudi putuje, 
Ne ubi ga s leđa, ni’ sa strane, 
N’o ga gleda u oči pogane. 


Tako ova hrabra, heroj žena, 
Sveti svoga sina izgubljena, 

I nesoja posla nebesima, 

Jer u paklu neće bit? s ljudima. 

Dok joj strašan bijes grudi para, 
Mrtvom Zuku ona progovara: 
„Nije tvoja glava na cijeni 

Da mojega sina zamijeni!“ 


Pa mu uze male puške dvije, 
I vatru im naloži što prije, 
Istuli ih na grudi Turcima, 
Ka’ da munju u rukama ima. 


Dva najbolja sa konja obali, 
Ina zemlju sa Zukom sastavi. 


Onda pljunu na mrtva Turčina, 
„Nek’ se stidi turska carevina, 
Koja ima ovakve prvake, 

Što sramote ljude i junake. 
Ovo niko ne bi uradio, 

Trag ti proklet dovijeka bio!“, 


Reče Plana, plam’ iz oči bije, 
Rado bi još kojeg’ da ubije, 
Ali neće u ruke im živa, 

Niti da se u goru sakriva, 

Sa litice u Moraču skoči, 

Da joj Turci ne izvade oči. 


Prihvati je voda plahovita, 
Pa je kao sestra sestru pita: 

„Hoću ľ tvoga sina prihvatiti, 
Bistrom vodom lice mu umiti? 
Nek’ ostane u moje virove, 

Da mu rane liječim njegove, 

U pijesak grob mu napraviti, 

A dušu mu kod Boga vratiti. 
Nek’ mu ‘ladna voda muke blaži, 
Dokle smiraj u raju potraži“. 


Pa na svome prenese je valu, 

I ostavi na drugu obalu. 

Zuko dobi što se nada? nije, 

Da se priča prije i poslije. 

Taj dan ga je zrak sreće dotaka', 
Jer pogibe od boljeg’ junaka. 


Kad odoše Turci iz Morače, 

Ne šće Plana za sinom da plače, 
N’o Tomašu rodi drugog? sina, 
Da se kuća ne iskopa njina. 


Za junaštvo Dragovića Plane, 
Što napravi u moračke strane, 
Pričaće se dok Morača teče, 

Kako žena handžarom siječe. 


Sveti Petar, vladika s" Cetinja, 
Posle ovog herojskoga čina, 

U Moraču srebrn’ ćemer šalje, 
Za junaštvo Dragovića Plane, 
Rad' viteštva 1 osvete njene, 
Neka krasi t'jelo hrabre žene. 


Živi ova žena ponosita, 

Da se čovjek dovijeka pita, 

Da 1 još neđe takvih žena ima, 
Što su ravne slavnim junacima? 


Nek’ koljeno koljenu prenosi, 
A pleme se moračko ponosi, 
Dok sjećanje traje kroz vremena, 
Jer je Plana i vitez i žena. 


Aľ čuvena Dragovića Plana, 
Po junaštvu nije bila sama, 
Nego mnoge Crnogorke naše, 
Istorije strane ispisaše. 

Svaka žena iz toga vremena, 
Vrijedna je junačkog" pomena. 


Često puta, kada dođe muka, 
Bila im je napunjena puška, 
Ubijale paše u šatoru, 

Da se svome osvete zlotvoru, 
I bježale pod okriljem mraka, 
Na sramotu ostalih Turaka. 

Kad im druge nije moglo biti, 
Tad" su znale što im je činiti: 
Skakale su u jame bezdane, 
Smrt birale, obraz da odbrane. 
U taj zeman nije bilo lasno 

Ni živjeti ni umirat* časno. 


Jer su ove Crnogorke stare, 
Mjesto svoje na oltaru slave, 
Zaslužile svojim primjerima, 
U surovim prošlim vremenima. 


Kad je majka Stanka Vojvodića, 
Iz šatora bega Mušovića 
Zamišljena pošla put Golije, 
Svjesna svoga sina pogibije, 

Na dvorove Anđeliju nađe, 

Reče snahi: „Zlo će da nas snađe! 


Ako bi se otkup moga’ dati, 
Čast se kuće neće prodavati, 
Niti obraz mrtvog’ Peka moga, 
N’o ću Stanka prežaliti svoga, 
Iako sam sedam izgubila, 
Srećna Stanku pogibija bila!“ 


Mlada žena na tu priču reče: 
„Ima, majko, i od prečeg’ preče! 
Osjećanja nemaju cijenu, 

Daću život Stanku u zamjenu. 

Neće sjutra svitat* rujna zora, 
I’ za mene, il’ za mog zlotvora! 


Moja ljubav i čast kuće naše, 
Odvešće me u Nikšić kod paše. 
Nije važna moja rusa glava 
Kol'ko kuća Vojvodića slava. 


Iz časne se smrti — progovori - 
Kažu, rađa neki život novi. 
Moja ljubav vrijedna je smrti!“ - 
Reče, pa se put grada uputi. 


I obrnu vila sa Golije 

Put sigurne svoje pogibije, 
Ili tamo đe je čeka slava, 
Ako noćas paši padne glava. 


Ranjen Stanko ode iz logora, 
Anđu srete straža kraj šatora. 
Kao da je prošla vrata pakla 
Kad je svila šatora dotakla. 
Bez riječi stade ispred paše, 
Mušović joj stajat? ne davaše, 
N'o je sjede sebi preko puta, 
Ne zna da je Anđa zmija ljuta. 


Zanese ga njezina ljepota, 
I ne vidi da je kraj života. 

A iz divne i smirene žene 
Ne osjeti plan osvete njene. 


Pa kad joj se ukaza prilika, 
Nož zavuče u srce krvnika. 
A kad pašu s životom rastavi, 
Niti streknu, niti se prestravi, 
Nego ruke obrisa krvave, 
Više mrtve Mušovića glave. 


Tiho zbori paši od Nikšića: 
„Ovo ti je dug od Vojvodića, 
Koji svoje ne žališe glave, 
Radi časti i junačke slave, 

I slobode što se željno čeka 
Za buduća pokoljenja neka!“ 


A kad tako junački postupi, 
Tad' oružje sa paše pokupi, 

U maramu ponese svilenu, 

Da se priča za osvetu njenu. 

I da pjesma njeno ime kiti, 

Za taj hrabri podvig znameniti. 


Bog hrabrima u pomoć priskače, 
Anđelija kroz logor zamače, 
Kad uradi što druga ne smije, 
Tad’ obrnu put tvrde Golije. 

Još je jedna Crnogorka stara, 
Osvetila svoga gospodara, 
Ime joj je Kosorića Jela, 
Hrabra žena, odvažna i smjela. 


Vjerna ljuba Drobnjačkog? vojvode, 
Što na vjeru nevjernima ode, 

Kad mu riječ tvrdu zadadoše, 

Pa prevarom do glave dođoše. 


Da osveti svoga gospodara, 
Ode ova Crnogorka stara, 

I posječe pašu međ Turcima, 
Na sramotu i njemu i njima. 
I uteče iz turskog’ logora, 
Da je nađe na slobodi zora. 


I ostade iz Drobnjaka priča, 

Da se ime Jelino veliča: 

Kako paša pogibe od žene, 

Pod Durmitor, kod vode studene. 
Pašina se voda mjesto zove, 

Po junaštvu Crnogorke ove. 


Kroz primjere ovih heroina, 
Što imena proslaviše njina, 
Žive mnoga djela plemenita, 
Pa ostade slava znamenita, 
Da za ponos budu Crnoj Gori, 
I s* njima se istorija zōri. 

Znale su i oprost napraviti, 
I na taj se način proslaviti, 
Radi časti kuće i plemena, 
Postale su ponos svog vremena. 


Kad se tuga za voljenim sinom, 
Pobijedi sa ljudskom vrlinom, 
Kud će veći primjer čovječnosti, 
Koji vodi k* naselju vječnosti, 


Borba za vlast traje vjekovima, 
Od kad ljudi na planeti ima, 
Jer pogibe Perović Stevane, 
Koga ubi Kusovac Jovane, 
Radi vlasti, rad? knjaza Danila, 
Crna sudba takva mu je bila. 


Zavi tuga Perovića dvore, 

O tom’ ljudi i dan danas zbore, 
Jer je Stevan ponos bratstva bio, 
Ujaku je Njegošu ličio. 


AL vremena dugo proći neće, 
Jer se kolo sudbine okreće, 

I dovede Kusovca Jovana, 

Na dvorove pokojnog Stevana. 


Kad je ono Perovića Mare, 
U Cucama više kuće stare, 

Ugledala ratnike s’ Grahovca, 
Među njima pop Jova Kusovca, 
Đe ga nose ranjena s* bojišta, 
Ne prozbori u svom bolu ništa. 
N’o razmišlja - je li joj sudbina 
Odredila da osveti sina. 


Pred oči joj stalno ista slika, 
Pa ne gleda u oči krvnika, 
Jer se boji da će u tom trenu, 
Ruka krenut ka cilju željenu. 
Da ubije popa pod ranama, 

I osveti svog’ sina Stevana. 


Ustavi je neka viša sila, 

Jer bi bruka prevelika bila, 
Bespomoćnog!' da ubije Jova. 
Pa odluči časna žena ova 


Da ne bruka Perovića dvore. 
Da se priča i da ljudi zbore, 
Da je Mare, da osveti sina, 
Čuvenoga Stevana Andri'ina, 
Na prag kućni ubila krvnika, 
Jer joj se tad’ ukaza prilika. 


Čini joj se da čuje Stevana, 

Kao da je kraj nje toga dana: 
„Ti si žena Perović Andrije, 
Ne ubij ga, jer to časno nije. 

Njegoša bi obrukala brata, 
A sramotom zatvorila vrata. 


Da ti se sin u gorob ne premeće, 
Časni primjer djelo je najveće, 
N’o zaključaj u dnu duše tugu, 
Nek’ priliku traži Jovo drugu, 
Da ga grešnih djela oslobode, 
Kada Bogu na istinu ode“. 


Crne misli kad potisnu Mare, 
Tad otvori vrata kuće stare, 
Da previje Kusovca Jovana, 
I ne čini osvetu tog’ dana. 


Kada popa na krevet legoše, 
Sjećanja ga crna spopadoše, 
Stevanova slika iznad glave, 
Misli više od rana krvare. 


O duvaru košulja krvava, 

Živ se ne bi vraća? da je znava’, 
N’o bi osta’ na bojnome polju, 
Priliku je za smrt ima’ bolju. 


Tada uđe Crnogorka stara, 
I košulju skide sa duvara. 
Poče teške da previja rane, 
A prebira po sjećanju dane. 

Uspomene divne na Stevana, 
Bože mili, čudnoga li dana, 
Cim’ li je sve sudba izatkana. 


Kad umorni junaci krenuše, 

Oči tužne tad ih ispratiše, 

Primjer ovaj nek? joj na čast služi, 
Osta Mare svog’ sina da tuži, 
Sjetnim glasom pominje Stevana, 
I proklinje Kusovca Jovana. 


Nek’ joj ime kroz vrijeme živi, 
Djelu ovom da se čovjek divi, 
Časni primjer nadživi čovjeka, 
Mari ime traje dovijeka. 


Čast i ponos žene Crnogorske, 
A ljepote divne 1 iskonske 
Ostaviće traga u vremenu, 

Od kako je Bog stvorio ženu. 


Putopisci iz toga vremena 
Govorahu: ,,Nema ljepših žena, 
Nego što ih Crna Gora ima!“ 

Taj sud im je bio svojstven svima. 


Je li Bjela Stanišića bila 
Ljudsko biće, ili gorska vila? 
Živi i sad priča kroz vremena, 
Da je nekad postojala žena 

Što je svoju ljepotu nosila, 
I najljepša Crnogorka bila. 


Snaha silnog Milonjića bana 
Bješe kao od sna izatkana. 

Pa je Njegoš, pjesnik Crnogorski, 
U Vijenac postavio Gorski, 

Da ljepotom svojom ukrašava 
Svu elitu Crnogorskih glava. 


Da junaštvo ljepotom zakiti. 
Boginja je Grčka mogla biti. 
Afrodita da je za nju znala, 
Krunu bi joj sa glave predala. 


Pa je slavni pjesnik i vladika, 
Divne rime o ljepoti pisa’. 
Niko kao Njegoš to ne znade, 
Da najljepši opis žene dade. 


Ona silnog Mandušića Vuka 
Bješe grdnih namučila muka. 
I dok Vuče o ljepoti zbori, 
Silan junak sa suzom se bori, 
Kad je pored ognja u planinu, 
Posmatrao snahu Milonjinu. 


Ljepota je dar nebeskog svoda, 
Otkad ima na zemlji naroda. 

A Bog, kada ljepotu dijeli, 

Iz svog’ carstva uze džak cijeli, 
Iz odaje što ljepotu dava, 

I poče da ženu ukrašava. 

I najljepše što tada napravi, 

U liku ga žene on ostavi. 


Onda spoji ženu i čovjeka, 
Nek' ih ljubav veže dovijeka. 
Dijete će biti plod ljubavi, 

Da se život na zemlji nastavi. 
Čovječanstvo nasta na toj priči, 
Prava ljubav zato bajki liči. 


AL je često ta ljepota žena 
Bila kao porok kroz vremena. 
Nikad čovjek odolio nije 
Tim čarima koje žena krije. 


Zbog žena se ratovi vodiše, 

I rijeke krvi se proliše, 

A mnoga su carstva na koljena 
Završila zbog lijepih žena, 

I vladari bez trona ostali, 

Da bi svoju ljubav sačuvali. 


Krvniku se svome predavali, 
Domovinu svoju izdavali 
Da bi bili kraj voljene žene, 
Rad' ljubavi i ljepote njene. 

Crnogorke u prošle vaktove 
Na svoj način vodiše ratove. 
Mala snaga, a srce veliko, 

Volju čvrstu ne ubi im niko. 


Hrabre bile, slobodu branile, 
Breme teško svog’ doma nosile. 
Mirile su braću zavađenu, 

I oslonac bile svom’ šljemenu. 


Mačem sjekle kad zove osveta 
Za svog’ muža, brata il? đeteta. 
©’ kolijevkom pušku su nosile, 
I uz rame junacima bile. 


Svetinja je Crnogorki bila 

Čast i obraz, pa sloboda mila. 

A zbog svoje časti i poštenja 
Nije kod njih bilo iskušenja. 
Dom čuvale, s* njim se ponosile, 
Krst i vjeru u srcu nosile. 


To vrijeme, i mučno i teško 
Rađalo je hrabrost i viteštvo. 
Jer za žene iz vremena toga 
Nije bilo suda iskrenoga. 

Je li žena Crnogorska bila 
Bolja snaha, il’ odiva mila? 

Sestra koja ljubav iskazuje 
Svojoj braći kada ih miluje, 


Brižna majka, koja u snu čedo 
Svojim toplim miluje pogledom, 
Ili žena koja muža svoga 
Poštuje 1 voli kao Boga. 


Kroz imena što u pjesmi stoje, 

Iz plejade žena što postoje, 

Čija djela, hrabrost i poštenje 
Svako novo hrane pokoljenje, 
Nadahnućem, snagom i pregnućem, 
Kroz sjećanja priče i predanja 

O viteškim 1 hrabrim ženama. 


Sve dok sunce zemlji život dava, 
A dobrota duše uljepšava, 

Dok pod svodom, što se nebo zove 
Majke rađu našljednike nove, 

Da se Božja volja ispoštuje, 

I da ljudi na zemlji postoje. 


Dok se paklom čovjeku prijeti, 
Jer rađanjem zna da će mrijeti, 
Dokle munja crni oblak para, 
A nebesa duga ukrašava, 

Dok orao caruje visinom, 

A misao dopire daljinom. 

Dok se epska poezija hrani 
Stihovima što su napisani, 
Dok viteštvo u pjesmama živi, 
Pokoljenje novo da se divi, 
Dok se lože na oganj badnjaci, 
I naši se spominju junaci. 


Dok se priča što je bilo prije, 
Sve dok ljubav ljudska srca grije 
Trajaće 1 priča kroz vremena, 

I slavit’ se Crnogorska žena. 


Život teče, vremena prolaze, 
A ratovi dođu i odlaze, 
Samo ljudi na zemlji ostaju 
Da se bore, vole i praštaju. 


Trebalo je znati postojati, 
Trebalo je znati umirati, 
Ali i kroz vrijeme trajati, 
I u vječnost ući 1 ostati. 

....Kad se tako ogriješi vila, 
Suza joj je okom zaiskrila. 
Negdje tamo, duši u dubine, 
Ljudske joj se javiše vrline, 
Kao bljesak munje iz oblaka, 
Posle smrti mladoga junaka. 


Pa niz klanac ode za njim vila, 
Ali svoja ne raširi krila. 

Niz stijene ona dana toga, 

Smrt potraži, rad? grijeha svoga. 
I krv njena ode niz rijeku, 

Da se neđe u virove sretu. 


A odatle do sinjega mora, 
Stignu skupa dok ne svane zora, 
I ostave priču što ne stari, 

Koju zovu - imenom ljubavi.... 
....Ja ušuškan u dedovom krilu 
Usnih izvor, hajduka i vilu. 
Kako vila izleće iz vode, 

I s’ junakom put nebesa ode.... 

SAN STAROG JUNAKA 


Godine se kroz zemane nižu, 
Jedna drugu nemilice stižu. 
Prohujaše stoljeća krvava, 
Ali osta sjećanje i slava, 
Ispričana uz gusala strune, 
Na junačke pobjede i bune. 


N'o ni ljubav zaobišla nije 

Ta vremena u stare nahije. 

To je tako od praistorije, 
Ljudska duša ljubav potražuje, 
Da ga nosi putevima sreće, 

Sa tom željom mnogi umrijeće. 


Šestdesete prošloga vijeka 
Još podiže đecu kolijevka. 
Kuće pune vesele čeljadi, 
Od jutra se do uveče radi. 
Često više gladni nego siti, 
Al pošteni, časni, ponositi. 


Pjesma umor od ljudi odbija, 
Dan odmiče, put noći savija. 
Iz obora glasovi se čuju, 

To čobani jagnjad odlučuju, 

A orači isprežu volove, 

Da odmore ruke i plugove. 

Na zapadu nebo zarumenje, 
Sunce zlatno prosipa znamenje, 
Iz kuće se plač đeteta čuje, 

Dok ga majka pjesmom umiruje. 


Zadimiše čađava ognjišta, 
Oživješe kamena kućišta, 
Trpeza se u kući postavlja, 
A kačamak u činije stavlja . 


Posle jednog ovakvoga dana, 
Okupi se desetak seljana, 

Da uz vino progovore koju, 
To probudi dječju maštu moju. 


Teče priča, pomalo nestvarna, 
Za vremena iz prošlosti davna. 
Te noći sam u đedovom krilu 
Čuo priču za starca i vilu. 


Neko poče priču kraj ognjišta: 
„U planine bilo je skloništa 
Odakle su dolazile vile, 

I ljepotom svakog opčinile. 
Ali niko sreću ima? nije, 
Ljubav njinu za se? da dobije“. 


Pa nastavi: „Vila nije žena, 
Jer je njeno srce od kamena. 

Začaraše svakog koga vide, 
Kad poneka sa planine side“. 


Drugi reče: ,,E, tako mi Boga, 
Ja sam sluša’ više od ovoga 
Što se noćas kraj ognjišta zbori 
Tihim glasom poče da govori 
O legendi jednoj iz davnina: 
„Noć je zimska, caruje tišina. 

Snijeg pada i pritiska goru, 
U kolibi starac na umoru. 

Pokraj vatre u srcu planine, 
Isčekuje da mu život mine. 


Prošao je megdane i bitke, 

AP od sablje ne pogibe britke, 
N’o ga kleta starost pritisnula, 
Od samoće duša uvenula. 


I dok tako u svojoj osami 
Sjećanjima svoje misli hrani, 
Uspomene na te prošle dane 
Samo nove otvaraju rane. 


Mir remeti zavijanje vuka, 
Nema više kroz goru hajduka. 
Sve je prošlo što mu nešto znači, 
Starost život sad pod noge bači. 

Noć odmakla do pred samu zoru, 
Vatra tinja, već je na umoru, 

U stolovač stari kraj ognjišta 
Sjedi starac, ne govori ništa. 

I da hoće, nema s? kim da zbori, 
Pa sam sobom poče noć da kori. 


„Idi, noći, pušti zori zrake! 

Neka sunce razbije oblake! 
Tamna noći, tamne misli moje!“, 
Kune starost i godine svoje. 


„O, starosti, oružje najgore, 

Koje junak pripasati more! 

Niť’ te mogu nosit’ ni ostavit" 
Niť’ otpasat', niti zaboravit’! 

Što li duša moja pogriješi 

Te se Bog na mene kostriješ1? 

I ne da da smrtna ura dođe, 

A s? njom starost i samoća prođe. 


Znam, u jesen lišće ne zeleni, 
Nit" će mladost da se vrati meni. 
Moj život se primakao kraju 
Uskoro ću paklu ili raju!“ 


Pred zoru ga sanak oborio, 

I u trenu čudan san usnio, 
Povrati se putem kroz vrijeme, 
Kad junačko nosaše znamenje: 

Uzjahao konja vilovita, 

O pasu mu sablja ognjevita, 
U desnici stega džeferdara, 

I planinu pjesmom razgovara. 


A pašnjake pritisnula stada, 
Pokraj svakog’ čobanica mlada. 
Mladost pusta nosi ga kroz gore, 
Dok rijeci dođe na izvore. 


Teče voda poput neba plava, 
Na put kreće koji završava, 
Jer i ona svoju starost ima, 
Kad je more u okrilje prima. 


Presta pjesma iz momačkih grudi 
Kada divnu planinu razbudi. 
Pojavi se iz peštera vila, 

I na izvor sleće kraj pojila. 


Sklopi krila, gleda u junaka, 
I pomisli: srećna li je majka 
Što je takvog deliju rodila, 

Kada mu se jutros divi vila! 


Pred junakom divno snoviđenje 
Moli Boga: ,,Ne daj mi buđenje! 
Što bi ljepše moga’ doživjeti, 
Što li svojim očima viđeti?“ 

Kad uminu prvi tren susreta 
Razum mu se izgubi i nesta. 


Ti trenuci što ka? vječnost traju, 
U sjećanja zauvjek ostaju. 

A sjećanje, to je uspomena 

Što te samo prati kroz vremena. 
„Hoću vilu, ja sjećanje neću, 
Da sa njome podijelim sreću!“ 


Ona svoje kose raspustila, 
Vitko t'jelo pokrila joj svila. 
Dok joj vjetar kroz kosu žubori 
Zadivljeno junak progovori: 


„Ja sam jutros dobre sreće bio, 
Kraj izvora kad sam svoj san srio! 
Poslušaj me, vječnosti ti tvoje, 
Rad' ljubavi, i rad’ sreće moje! 
Oli svoja krila ostaviti, 

I ljepotom moj dom ukrasiti? 


Zaboravi peštere i goru, 

Stara mi je majka na umoru, 
Nek’ radosna svome Bogu pođe, 
Kad joj snaha u dom stari dođe! 


Hraniću te medom i šećerom, 
A ljubiti jutrom i večerom. 

Na ruke te i grudi nositi, 

I sa tobom porod izroditi. 

Sve što hoćeš, samo moja budi, 
Kada ljubav u meni probudi!“ 


Zaboravi priče i predanja, 
Zaludnja su njegova nadanja, 
Ne može mu vila biti žena, 
Toga nije bilo kroz vremena. 


Gleda vila, očima ga snima, 
Bože mili, da li srca ima? 
Zna da ga je začarala jako, 
Pa mu poče govorit’ polako. 


Muzika joj žubor hladne vode, 
Što s? izvora hita put slobode, 
Dok joj se glas planinom razliva, 
Sunce rosne livade obliva, 

Sve je divno, cvjetaše planina, 
Voda izvor i ljepota njina. 


Gleda momak u oči zelene, 

I u usne kao cvijet njene. 
Nestrpljivo na odgovor čeka, 
Dok pored njih protiče rijeka. 


„Hoću, - reče u tom trenu vila - 
Ljepota me tvoja opčinila, 

Al se bojim momačke prevare, 
Vile su mi govorile stare: 
-Momačkoj se ne vjeruje priči, 
Svaka priča jedna drugoj liči-. 


Ja ću pristat' da mi spališ krila, 
Da bih vječno tvoja ljubav bila. 
Samo jednu ispuni mi želju, 

Pa ću poći s tobom u neđelju 
Da u crkvi ljubav potvrdimo, 

I pred Bogom to posvjedočimo. 


Tu đe voda bukove podiže, 
Okomiti klanac se uzdiže, 
Uzveri se do vrha planine. 
Ako ti se zbog mene ne gine 
Ti uzjaši konja pomamnoga, 

I vrati se kraj ognjišta svoga“. 


„Blago meni!“ - junak progovori - 
Moji će te dočekati dvori! 

Litica mi neće bit’ prepreka, 

Jer me gore tvoja ljubav čeka!“ 


Đavo razum junaku odnese, 
A momačka snaga ga ponese 
Uz stijene ka’ da ima krila, 
A gleda ga sa izvora vila. 
Reče: „Što se ogriješih sada! 
Da uspije, slaba mu je nada!“ 

Pa, i ako savlada stijene, 
Neće biti rob ljubavi njene. 
Ne može se vila udavati, 
Niti ljubav čovjeku davati. 


Snaga volje pregnuće mu dava, 
Moć ljubavi još je povećava. 
Zvijer tuda ne bi mogla proći, 
Uz liticu vrh izvora doći. 


Ali mladost, što strah ne poznaje, 
U uspjeh mu čudnu vjeru daje. 
Da savlada klanac i stijene, 

Rad' nadanja i ljepote njene. 


Tri njegova tad su bila blaga: 
Ljubav, hrabrost i momačka snaga. 
A i sreća uz njega je bila, 

Pa pomisli: „Da l’ će doći vila?“ 


Hoće vila riječ da održi, 

Da joj momak laka krila sprži. 
Pa uzleće gore uz planinu, 
Pod oblake nebu u visinu. 


Nađe momka đe sija od sreće, 
AL na dobro ovo izać’ neće. 
I reče mu: ,,Moj se život gasi! 
Krila su mi životni talasi! 

Ako danas spališ moja krila, 
Samo smrt nas ne bi rastavila! 
Ja ne mogu nikad biti tvoja, 
Iako je 1 to želja moja“. 


Tamo gore na vrhu planine, 
Ispod plave nebeske visine, 
Iznad klanca na visoke grede, 
Oni jedno pored drugog sjede, 
Ka' da su na neko svetilište, 
Što istinsku, pravu ljubav ište. 


Dok im duše pravu ljubav žele, 
Njihove su misli nevesele. 
Momak tužno progovori tada: 
»uzaludna bijaše mi nada, 

A nestvarna moja želja bila, 
Da u mene zaljubi se vila. 


Ja znam, nema u smrti ljepote, 
Ako naše uzmemo živote! 

AP bez tebe, života mi nije, 
Ništa neće biti kao prije, 
Život neće radosti imati, 

Jer za drugu nikad neću znati. 


Krila tvoja ja spaliti neću, 
Neću tražit’ u nesreći sreću, 
Kad ne možeš nikad moja biti, 
Ti odluči što ti je činiti. 

Ako nam je ista bila nada, 

Onda u smrt samnom pođi sada! 
Ili idi sa ove stijene, 

Kad uzletiš, zaboravi mene!“ 


Pa se diže i hitro poskoči, 
Sa stjene on u klanac skoči. 
A kad poče s litice padanje, 
Ugasi se njegovo nadanje. 


„Mislio sam da ljubav postoji, 
AP se snovi ugasiše moji. 

A nijesam ništa drugo htio, 

Ja sam samo ljubav poželio. 
Odoše mi želje niz rijeku, 
Bez povratka, ka u bezdan neku!“ 
Kad se tako ogriješi vila, 

Suza joj je okom zaiskrila. 
Negdje tamo, duši u dubine, 
Ljudske joj se javiše vrline, 
Kao bljesak munje iz oblaka, 
Posle smrti mladoga junaka. 


Pa niz klanac ode za njim vila, 
Ali svoja ne raširi krila. 

Niz stijene ona dana toga, 

Smrt potraži, rad? grijeha svoga. 
I krv njena ode niz rijeku, 

Da se neđe u virove sretu. 

A odatle do sinjega mora, 
Stignu skupa dok ne svane zora, 
I ostave priču što ne stari, 

Koju zovu - imenom ljubavi. 


Ledna kiša okupa planinu, 
Iznad klanca suva munja sinu, 
Oblak tamni ovi vrh planine 
Da sakrije pogibije njine. 


A kad vila u vodu upade, 

Starcu glava preko prsi pade. 
Nasloni se na staračke grudi 
Da se više nikad ne probudi. 


Divne smrti u junaka stara, 
Ode da ga nebo razgovara, 
Namučena duša svoj mir ište, 
Da u smrti nađe utočište“. 


Izgubih se u tome svijetu, 

Kao pčela u mednom cvijetu. 
Gledam ljude okolo ognjišta, 
Al na priču ne govore ništa. 


Ja ušuškan u đedovom krilu 
Usnih izvor, hajduka i vilu. 
Kako vila izleće iz vode, 

I s* junakom put nebesa ode. 

Bog je svakog? na smrt osudio 
Onog trena kada se rodio. 

Da na zemlji mjesto oslobodi, 
Kad se opet novi život rodi. 


Traje taj krug rađanja i smrti, 

A rijetki postaju besmrtni, 

Da nastave svoj put kroz vrijeme, 
Plemenito da posiju sjeme, 

Što u novom zemanu nastaje, 

Za buduće neke naraštaje. 

Jer smrt nije stvarni cilj života, 
N’o duševna ljubav i dobrota, 


Digoše se iznad svog’ vremena, 
I ostaše divna uspomena, 

Kroz legende i predanja stara. 
Nek’ im duša na nebu odmara! 

Kud me misli moje povedoše, 

I u prošlost daleku odoše, 

Da razmišljam o slavnim danima, 
U junačkim prošlim vremenima, 
I krvavom tragu istorije, 

Od kad o njoj zapisi postoje. 


Pa, kako nam misli zrijevaju 
Pitanja se sama postavljaju, 
„Što i kada “ često se pitamo, 
„Da l'i bi li“ želimo da znamo, 
I dok mašta luta vjekovima, 

Mi smo često u tim zemanima. 


A na ovim našim prostorima 
Vodila se borba vjekovima. 
Nek misao sačuva sjećanje, 
Na vjekovno slobode rađanje, 
I junake iz prošlosti naše, 

Što se borit? i ginuti znaše. 

EPSKI SPOMENIK CRNOGORSKE ISTORIJE 


Muzika je mog djetinstva bila 
Zvuk gusala sa đedovog krila, 
A uz gusle o viteštvu priča 

Koja čojstvo i hrabrost veliča. 


Kroz pjesmu se pominju svetinje: 
Prestonice Žabljak i Cetinje, 

Što postaše kroz prošle zemane 
Obilježja istorije slavne. 


Tad sam sreo prošlost kroz vjekove, 
A u njima slavne vitezove, 

Što su sabljom u davne godine 
Sačuvali obraz domovine. 


To je bio susret s* istorijom, 

I sa našom divnom tradicijom, 
S’ megdanima čuvenih junaka, 
Naših časnih ponosnih predaka, 
I njihovom borbom vjekovima 
Za slobodni život potomcima. 


Gledao sam megdane i bitke, 
Slavne ljude i mačeve britke, 
Divio se hrabrosti i volji, 
Pitao se ko je junak bolji, 

Sazna' što je ljubav 1 ljepota, 
Đe je izvor zemaljskih poroka, 


Što je čojstvo kroz zemane bilo, 
Što je ponos, a što bratsko krilo, 
Da zemljska prokletstva postoje, 
Pa se zbog njih ljudi smrti boje. 


Za dolazak Iva na Cetinje, 

Za manastir Ostrog i svetinje, 

I za Lovćen, crnogorsko šljeme, 
Vraćala me mašta kroz vrijeme. 


Istorijo zemaljskog svijeta 

Ti si poput vječitog cvijeta 
Koji cvjeta svakog novog dana, 
Kroz zemane krvlju zalivana. 


Čovjek nije vrijeme vratio, 

AP je svoju prošlost zapamtio. 
Kroz zapise, priče i predanja 
Dolazimo do mnogih saznanja. 


Moja ljubav, koja perom piše 

O desetak vjekova i više, 
Pomenuće djelić tog? vremena, 
Da osvježim dio uspomena 

Na to doba iz prošlosti davno, 
Dično, časno, ponosno i slavno! 

Otkad* sunce zrakom zemlju šara 
Pisala se istorija stara. 


Od nastanka svijeta i ljudi, 

Od kad? jutro čovječanstvo budi, 
Tajna zemnog života đe vlada, 
Istorija počinje od tada. 


Od najstari*h dana i vremena, 
Od skupina i prvih plemena, 
Od kamenog doba od postanka, 
Prvih ljudi njihovog nastanka. 


Još od tada u kam isklesane 
Stoje slike iz prošlosti davne, 
Kazujući za stare zemane, 

Da preko njih zaborav ne pane. 


A đe slava sa nebom se staje, 
Tamo, đe se duša Bogu daje, 
Samo tamo istina je prava 
Život ljudi kako je nastava’. 


Vjekovi su države stvarali, 
Zapisi o njima ostajali, 
Mnoge žive, neke su nestale, 
U virove vremena propale. 


AP njihovo živi postojanje. 
Istorija daje nam na znanje 

O nastanku na zemlji života, 
Sukobima ljudi i strahota, 
Ratovima što su zemljom bili, 
Kad su sve pred sobom pustošili. 


Imperija moćnih kroz vrijeme, 
Seobama pod nebesko šljeme. 
Pa o slavnim grčkim bogovima, 
Sukobima strašnim među njima. 


Vizantiji, svog vremena sili, 
Slavna Troja i Rim kad su bili. 
Moćna carstva iz prošlih vremena, 
Padala su na oba koljena. 


Faraoni, zlato i grobnice, 
Piramide, zlatne kosturnice. 
Vladavine velikih vladara, 

To je bila istorija stara. 

Sve to zeman za sobom ostavi, 
Al vrijeme osta da ih slavi. 


Ko u prošlost želi da ostari 

Taj budućnost neka zaboravi. 
AP bez naše časne istorije 
Napretka nam kroz vrijeme nije. 


Slavnu prošlost našega naroda 
Ne ispisa ropstvo, već sloboda! 

S" crnogorskog istorijskog mača 
Kapala je krv od osvajača, 

Kroz stoljeća strašna i krvava, 
Da bi slavna opstala država. 


Kad bi slikar našu istoriju, 

I junačku našu tradiciju, 
Naslikao dušom umjetnika, 
Ta bi slavna istorijska slika 
Mjesto boje krv junaka htjela, 
Za velika slobodarska djela, 
Kroz vrijeme što nam ostaviše 
Oni koji sebe proslaviše. 


Jer što perom zapisano nije, 
Sve to rđa zaborava skrije. 

Pa su mnogi događaji davni 
Istorijskom rukom sačuvani. 


Ti zapisi, oznaka vremena, 

Na vjekove prošle uspomena, 
Vraćaju nas u vremena stara, 
Kroz zemane slavnih gospodara, 
Hrabrih ljudi, slavne istorije 
Kakvu niko ispisao nije. 


Tu je otac ostavljao sinu 

U amanet svoju otadžbinu, 
Dok mu je krv kapala iz rana, 
Kroz bojeve do današnjih dana. 

Zakletvu su vjekovi nosili, 
I Crnom je Gorom pronosili. 


Niko nije na zemlji ostao 

Da bi zemni život vjekovao. 
Ali mnogi žive kroz vremena, 
U čast slave viteškog imena. 


Ili vlasti koja ih proslavi, 

I ime im kroz zeman ostavi, 
Kroz vrijeme i danas ih ima 
Istorija počiva na njima. 


Nije lako državu stvarati, 

Niť’ ružu u kamen njegovati! 

Ne rađa se iz ničeg? država, 

Um veliki mora da je stvara! 

Da temelje i oslon postavi 

I nasledstvu svome da ostavi, 

Da se diči svojim nastajanjem, 

I kroz zeman svojim postojanjem! 


Kada prije hiljadu godina 
Nasta Duklja, slavna kraljevina, 
Na današnjim ovim prostorima 
Sve oblike državnosti ima. 


Iz nasleđa od Duklje i Zete, 
Cvrst korijen Crna Gora splete. 

Pa vratimo kroz zeman sjećanje 
Na ponosno naše vjekovanje! 


Tamo đe je carstvo nedostupa 
Samo slavni imaju pristupa. 
Nedohvat ih kroz vjekove spasi, 

Da ih ljudska pakost ne ugasi. 
Vlastodršce koje prošlost neće, 
Njih budućnost na stub srama meće. 


Istorija kad se ponavljala 

Svaki put je sve više koštala. 
Plaćana je ljudskim životima, 
U surovim, strašnim zemanima, 
Jer ona je život uspomena 

Na sva slavna i teška vremena. 
Istorijska filozofija je: 

Dobro čuvaj što ti prošlost daje! 


Duklja, zemlja velikih vladara, 
To je temelj iz vremena stara, 
Što su nekad postavili davno 
Vlastodršci u vrijeme slavno, 
A bili su Duklje gospodari, 
Istorije slavne neimari. 


Od Arhonta Petra na ovamo, 
Korijene državnosti znamo. 
Taj početak slavne istorije 
Začetak je 1 naše nacije. 

Posle Petra, ili Petrislava 

Na prijesto dođe Sveta glava 
Presvetoga kneza Vladimira, 
Učenika puta Božjeg’ mira. 


Mudro vlada za života svoga, 
Poštujući državu i Boga, 

I svoj narod, svoje sledbenike, 
AP tadašnje ratne neprilike 
Bugarskoga cara dovedoše, 

I državu Duklju pokoriše. 


Preko Duklje s vojskom pregaziše, 
Vladimira kneza zarobiše, 

Da u ropstvo i okove čami, 

U ćeliji tamnoj i osami. 


Kad je ćerka cara Samuila 

U tamnicu dvorsku navratila, 
Da obiđe sužnje i robove, 
Srete kneza i oči njegove. 


Kakva bi to istorija bila, 

Kad je ljubav ne bi ukrasila, 

Kroz vremena od rimskih bogova, 
Osvajačkih i ljubavnih snova, 

Što svoj zeman vječnim učiniše, 

I s? ljubavlju slavu zakitiše. 

Kad Kosara Vladimira viđe, 
Okovanom knezu ona priđe, 
Pa obrisa memlu sa tijela, 
Reče: „Kad me sudba donijela 
Da ugledam sveto lice tvoje, 

I’ odavde idemo oboje, 

Il’ ću u smrt niz bedeme poći, 
Spriječit' me niko neće moći!“ 


Car bugarski raskide okove 

S" Vladimira iz tamnice ove, 

I postupi kao otac svaki, 

Kaza: ,,Neću ljubav uzimati! 
N’o blagoslov primi svoga oca, 
Budi žena Duklje vladaoca!“ 


Vladimir su i Kosara bili 
Svetim brakom Duklju ukrasili. 
Ostala je kroz vjekove priča, 
Koja ljubav bezgrešnu veliča. 


Slavna lozo Vojislavljevića, 
Kućo dičnih ljudi i plemića, 
Oslonac ste postavili davno, 
Vjekova je deset prošlo ravno. 


Kad bog sebi Vladimira uze, 
Knez Vojislav prijesto preuze, 
I granice proširi države, 
Potomci će vječno da ga slave. 

On osnova dinastiju davnu, 

Tog vremena vitešku i slavnu. 

A čuvena bitka s* Tuđemila 

Pod komandom njegovom je bila. 


Krenu vojska moćne Vizantije 
Preko Duklje, slavu da dobije. 
Ima vojske šezdeset hiljada, 
Pod planinu više Bara grada. 


Kad u klance uđoše Rumije, 
Misle: niko izaći ne smije 

Da se silnoj suprostavi vojsci, 
AP ne misle tako Crnogorci. 


Sa Rumije munje uhvatiše, 

I gromove na njih usmjeriše. 
Nasta jeka niz strme litice, 
Bože mili, stravične grobnice! 


Kod čuvenog mjesta Tuđemila 
Vizantijska tad nestade sila! 
Kamenu im grobnicu spremiše, 
Da se natrag ne vraćaju više. 


I od tada, pa sve vjekovima, 
Za slobodu svetu krv se lila. 
Crna Gora bješe kroz vremena 
Simbol slave Južnijeh Slovena. 

Kad Vojislav Bogu dušu dade, 
Mihailo na prijesto stade. 

Za vrijeme vladavine ove, 
Država se kraljevinom zove. 


Novi vladar, kralj prvi postade, 
I na slavni prijesto ostade. 
Mudro vlada, hrabro ratujući, 
Sve do svoje smrti vladajući. 


A kad Bodin na prijesto sjede, 
Hrabri narod u borbe povede 
Da državi proširi granice, 

I potvrdi slavu porodice. 


Dvadesetak godina poslije, 
Kad čuveni kralj Bodin umrije, 
Nasta borba oko prijestola 
Bodinove žene i sinova. 

Vlast oslabi, nesta stare slave, 
Smanjiše se granice države. 


Osamdeset narednih godina 
Slabila je slavna kraljevina. 
Prijesto je mijenja’ vladare, 
AP nijedan ne bI slave stare. 


Istorijo, crnogorska zoro, 
Oće ľ’ neki početi uskoro 

Da istinom ljude razgovore, 
A ne da se nekome dodvore!? 


Cio život ravnotežu ima 

Na zemaljskim ovim prostorima. 
Zlo i dobro s? dvije strane vrata, 
Kao da su dva nesložna brata, 
Vagaju se nožu na oštrici, 
Pobjednici ili gubitnici. 


Dvanaestog vijeka pri kraju, 
Oni koji istoriju znaju, 

Kažu da je tad Stefan Nemanja 
Razorio sva u Zeti zdanja. 


Sva naselja i gradove stare 
Tad poruši raški gospodare! 

I od Skadra do Kotora grada 
Srpski župan državom zavlada. 
A kad Zetu zemlju poharaše, 
Vijek i po sa njom upravljaše. 


Kad nestade vlasti Nemanjića, 
Jedna kuća poznatih plemića 
Na vjekovno Duklje postojanje 
Zete zemlje poče obnavljanje. 


Balša Prvi $° svojim sinovima 
Sjaj će vratit prošlim vremenima, 

Nezavisnost vratiti države, 
U vremenu svoj trag da ostave. 


Okruženi moćnim susjedima, 
Prijateljstvo stvarali sa njima, 
AP 1 borbom uspjeh postizali, 
Sa umom su i mačem vladali. 
A sloga je dinastije ove 

Bila važna za uspjehe nove. 


Tursko carstvo širi svoja krila, 
Evropa je u nevolji bila. 

Teško bješe pisat istoriju 

Oštrim mačem kroz tursku ordiju, 
A Balkan je vazda kroz vjekove 
Bio mjesto za sukobe nove. 


Balša Drugi, vlastodržac Zete 
Na Saursko polje Turke srete. 
Strašan poraz od moćnih Turaka 
Zaustavi put ovog junaka. 

Tu ostavi Balša vojsku Zete 

I smrt svoju toga dana srete. 


Uporedo sa vlašću Balšića 
Poče uspon 1 Crnojevića, 
Dinastije, što će kroz vrijeme 
Teško ratno iznijeti breme. 
Osnivaču dinastije nove 
Čuvaće se ime kroz vjekove. 

To je Stefan Crnojević bio, 
On je ime slavi ostavio. 


Zeti zemlji on ime pređede, 

I ostavi nama u nasleđe, 

Da se Zeta Crnom Gorom zove, 
I to ime osta kroz vjekove. 


Sin mu Ivan naslijedi presto 

I nađe u istoriji mjesto. 
Dvades? i pet vlada’ je godina, 
Crnogorska posta veličina. 


Kad počeše napadi Turaka, 
Prestonica sa grada Žabljaka 
Preseli se na riječkom gradu, 
Istorijski podaci to znadu. 


Al tu nije stolovao dugo, 

No pod Lovćen pođe, đe bi drugo, 
Da odatle Crnu Goru brani, 
Otomanski kad dođu dušmani, 

Pa Cetinje osta kroz vjekove, 

Da simbolom slobode se zove. 


A kad Ivo na Cetinje stiže 

On manastir pod Lovćen podiže, 
Pored njega dvorsku građevinu, 

Da nasledstvo bude Đurđu sinu, 

Kada slavni naslijedi presto, 
Na Cetinje prijestono mjesto. 
Đe je prva štamparija bila, 

I kultura đe je gnjezdo svila, 
Prva knjiga tad" je pečatana: 
Oktoih je Prvoglasnik zvana. 


AL sudbina, ili Božja volja, 
Dvor Ivanov zadesi nevolja, 
Sin Ivanov najmlađi, Staniša 
Tad u Skadru Turcima je priša’. 


Primi islam, odreče se krsta, 
Muhameda uze mjesto Hrista, 
Zaboravi svoje postojanje, 
Iznevjeri očevo nadanje. 


Mjesto Stanka on Skenderbeg posta, 
AL mu ni to nije bilo dosta, 

Već iz Skadra diže silnu vojsku, 

I na zemlju krenu crnogorsku. 


A tadašnje ratne neprilike 
Naćeraše Đurđa, otprilike, 
Da ostavi na Cetinje presto, 
I u Mletke za se traži mjesto. 


Prepade se vladar svojoj glavi, 
I ugasi zvjezdu staroj slavi. 

Posle slavne dinastije ove, 
Dva vijeka nije bilo nove. 


A dvadeset i tri su vladike 
Pred narodom bili, otprilike, 
Baklja što je narod slijedio, 

I putokaz što ih je vodio, 

To vrijeme kroz pakao rata, 
Da pronađu od slobode vrata, 
I da stignu cilju željenome, 
Na vjekovnom putu velikome. 


Dok dođoše na vlast Petrovići, 
Slobodarskog roda sledbenici, 
Što su bili u svome zemanu 
Najslavnija kuća na Balkanu. 


Dvjesta dvades' i jedna godina 
Trajala je vladavina njina, 

I dali su sedam gospodara, 
Sedam umnih ljudi 1 vladara. 


Ta je kuća dva puna vijeka 
Slobodarska bila kolijevka, 

A ugledni ljudi i glavari, 
Diplomate, vojvode, serdari, 
Iz ove su kuće vjekovima 
Ponos bili svim Crnogorcima. 

Pet vladika Petrovića kuće 
Ostaće za ponos ubuduće. 

Pred narodom hrabrim vojevaše, 
I za ropske lance ne znavaše, 

A pred njima mač i krst su bili 
Neprelazna brana turskoj sili. 


U to teško doba što je bilo 
Na vlast dođe vladika Danilo, 
Prvi vladar dinastije ove, 

Da ukleše ime u vjekove. 


Mudar vladar znao je i moga’ 
Da održi moral kod naroda, 
Da slobodu brani i odbrani, 
Ka’ i drugi dični velikani 

Iz čuvene Petrovića kuće. 
Djela će ga čuvat' ubuduće. 


Pa vladike Sava, Vasilije, 
Sveti Petar 1 Njegoš genije, 
Petar Prvi svoj život i ime 
Utemelji, imao je čime, 

Jer će ova ljudska veličina 
Na nebesa otić’ ka’ svetinja. 


A ka" ratnik zadobiće slavu, 
Kada uze sa Mahmuta glavu, 
Zloglasnoga skadarskoga paše 
Što sultanu mira ne davaše. 

Rade Tomov posta kralj pjesnika, 
Crnogorski čuveni vladika, 
Zvijezda mu i dan danas sija, 

Na velikog podsjeća genija, 

Svi pjesnici do današnjih dana 
Crnogorskog štuju velikana. 


APľ mu život kratkog daha bješe, 
Na nebo ga sveci odniješe, 

A Evropa divi se 1 svijet: 

Iz kamena kakav niče cvijet, 
Vladarskoga i pjesničkog dara, 
©’ njim se diči istorija stara. 

A kad sunce Njegoševo zađe, 
Crna Gora u žalost se nađe. 


Teško bješe poslije Njegoša, 
Koji bješe na put vječni poša? 
Sjest' na presto od stare države. 
Ali mudre crnogorske glave 
Izabraše Stankova Danila, 

Jer je takva oporuka bila, 

Da na slavne Petrovića dvore 
Bude novi vladar Crne Gore. 


Za vrijeme vladavine nove 
Država se knjaževinom zove, 
A knjaz prijek, narav plahovita, 
On nikoga za savjet ne pita, 

No povede cvijet Crne Gore, 
Za slobodu svetu da se bore. 


Borbe nove, neprijatelj stari, 

AL Danilo za silu ne mari, 

No na ponos svakom Crnogorcu 
Razbi tursku silu na Grahovcu, 
Put priznanja povede državu, 
Što je borbom zaslužila slavu. 


Bijes, poput oluje najveće, 

Um i pamet s’ pravog puta skreće, 
Jer na moru, kraj Kotora grada 
Knjaz Danilo tada je nastrada’, 

A od ruke Todora Kadića 

Iz kraj Zete, iz Bjelopavlića. 


Neki kažu radi politike, 

To su bile tragične prilike, 
Toga doba i vremena zloga 
Ta istina saznat? se ne moga. 


Ponudiše crnogorske vođe: 
Neka Mirko na prijesto dođe. 
Ne šće Mirko preko trona slavu, 
N’o sa sabljom u borbu krvavu. 


A na presto sjede knjaz Nikola, 
Momče mlado, soko od sokola. 

Pa uz pomoć svoga slavnog oca 
Zasjeniće svakog Crnogorca, 

I vladara, prije i poslije, 

Vođa takav rađao se nije. 

I ostaće kroz mnoge zemane, 
Da mu ime nikad ne nestane. 


Ratova’ je srcem u grudima, 
Oštrom sabljom među junacima, 
Politikom međ’ diplomatima, 
Britkim perom među pjesnicima, 
Uz ramena sa pobjednicima. 


Birao je palate za šćeri, 

A zetove po vladarskoj mjeri. 
Tast evropskim bio prinčevima, 
A u društvu s? poznatim ljudima, 
©’ kraljevima i sa carevima, 
Vladarima s? čuvenih dvorova, 

I u društvu slavnih vitezova. 


Car ga ruski nazva - Car junaka, 
Zbog viteštva njegovih prvaka. 
Otvara’ je škole, internate, 

A zidao dvorce i palate. 

Na Cetinju ambasade bile, 

A evropske tada velesile 
Rekoše da Crnogorce gorde 

U evropske priznaju narode. 

To priznanje za vrijeme prošlo 
Crnoj Gori bješe dobrodošlo. 


A u slavu bitke s* Vučjeg Dola, 
Knjaz će tada postat? kralj Nikola. 
Crna Gora biće kraljevina, 
Nasledstvo od kralja Mihaila. 


Al u jeku uspona i moći, 

Crn’ će đavo po svoj danak doći. 
Od slave je pijanstvo najteže, 
Ona pamet u čvor tvrdi veže. 


Vis najveći svoj početak ima, 
On sa zemlje hrli k’ nebesima, 
AL kad dođeš na vrh uzvišenja 
Ne postoji nade, ni spasenja. 
Put sa vrha samo dolje vodi, 
Božja volja dok te oslobodi. 
Tako bi i s’ kućom Petrovića 
Sa Njeguša čuvenih plemića. 


Dođe doba tih krvavih dana 
Da se Turci sele sa Balkana. 
AL bez rata nije moglo proći: 
Skadarski će tragičari doći, 


Posle borbi, poklanja i muke, 
Da im Skadar otrgnu iz ruke. 

Džaba mrtvih bješe na hiljade, 
Dokle se grad tvrdi ne predade. 
Velesile svoj zakon imaju: 

Ko će stradat? one ne biraju, 
Nego Skadar natrag povratiše, 
I veliku državu stvoriše. 


U to dođe doba svjetskog rata: 
Austrija stiže nam na vrata, 
Namučeni narod opet krenu 
U borbu za slobodu željenu. 


Moćno carstvo zakon sile ima, 
Žestoko se borismo sa njima, 
Odstupnicu srpsku odbranismo, 
AP se zalud kod Mojkovca bismo: 
Srušiše nam na Lovćenu šljeme, 
Dođe mučno i teško vrijeme. 


Ne ostade starom kralju ništa, 
On sa rodnog otide ognjišta. 
Je l’ u pravu bio, ili nije, 
Neka kaže slovo istorije. 

I da li je bitka na Mojkovcu 
Pobjeda, il’ poraz Crnogorcu. 


Možda, da je znao što će biti, 
Htio se je na Lovćen primiti, 
Pod oružjem muški da pogine, 
„Car junaka“ drugo mu je ime. 

Zlo nikada samo ne dolazi, 
Jedno prođe, drugo nailazi. 
Oni kojim dao si najviše 
Neće ti to vratit? nikad više. 


San je želja, životje buđenje, 
Put između - to je snoviđenje, 
A sujeta - zla kob čovjekova, 
To je priča prošlijeh vjekova. 
Budi srećan kad od srca daješ, 
Kad ne vrate, nemoj da se kaješ. 


Prijatelj je polovina duše 

I kad letiš i kada te ruše. 

A bezumnik, čemu se raduje? 
Mudar čovjek nad time tuguje. 


„Ko ti oko iskopa duboko?“ 
,»Bratska ruka“, reče sivi soko. 


Izmoreni gladnim godinama, 

Sa surovim i teškim borbama, 

Od balkanskih, i od svjetskog rata 
Nespremni smo dočekali brata, 
Koji nije u pomoć nam stiga’, 

N'o krvavu sablju na nas diga’. 


Što bi tada, bratskome narodu 
Da nam uzme pravo na slobodu? 

Da li sunce do sjenke dopire 
Kada zraci sa neba provire? 
A što nema svoj sjaj 1 toplinu, 
Neće imat? svoju veličinu. 


I nestade kraljevina stara, 
Otadžbina slavnih gospodara, 
Postojbina časti i slobode, 
Primjer za sve ostale narode. 


Utopi se ime Crne Gore 

Kao barka u nemirno more. 

Izgubi se nezavisnost njena, 

Što je borbom vjekovnom stvorena. 
AL će posle dvadeset godina 
Vaskrsnuti njena veličina. 


Iz sjemena 13. jula, 

Crna Gora tad je vasksnula. 
Vratila je slobodu i ime, 
Imamo se pohvaliti čime. 

A taj novi temelj državnosti 
Ostaće da živi u vječnosti. 


Ne stiče se slava pričajući 
Nego oštrom sabljom ratujući. 
U krv su se gasila ognjišta. 
Ostajala pusta su kućišta. 
Osvitali Božići krvavi, 

AP viteškoj hrlilo se slavi. 

Slava tebi, moja domovino, 
Vitezova mitskih carevino! 
Nijesu te vojske pokorile, 
Što su preko tebe prolazile, 
Preko ovih krša i vrleti, 

Đe je svaki kamen bio sveti. 


Čast je meni i svakom’ drugome 
O junaštvu pjevat? velikome, 

O hiljadu godina života, 
Postojanja tvoga i strahota. 


Istorija ova, vjekovima, 
Izvorište bješe potomcima! 

A taj izvor iz duše naroda 

Bješe hrabrost, pravda i sloboda. 


Obilježje svaki junak ima 

Na surovim ovim prostorima, 
Jer su bili luča kroz zemane, 
Naše dične istorije slavne. 


I ostaće nepresušno vrelo 

To njihovo kroz vjekove djelo, 
A sa njima sjaj prošlih vremena, 
Kroz stoljeća dičnih uspomena. 


Nek" spomenik ova pjesma bude 
Vašoj žrtvi, da se ljudi čude, 

Za pregnuće, viteštvo i slavu 
Vi ste svoju založili glavu. 


A pogled u nepregled prošlosti, 
Satkan je od vaše čestitosti, 

Od ponosa, čojstva i poštenja, 
I junaštva, viteškog znamenja. 


Vi ste bili ta zadnja oaza 

Slavnih ljudi čestitog obraza, 
Mitološki poslednji ratnici, 
Postojanje vaše, spomenici 
Jednoj slavnoj epohi vremena, 
Vječni primjer za sva pokoljenja. 


Vi ste ukras istorije slavne, 
Ispisane kroz vjekove davne, 
Jer ste mali narod sa Balkana 
Postavili u red velikana. 


Pobjeda je proizvod pregnuća, 
Smrt, preteča ljudskog vaskrsnuća, 
A slava je sunce mrtvih duša, 

I prilika što čovjeka kuša, 

Kad mu dade snagu odvažnosti, 
Da ostane živjet" u vječnosti. 


Sloboda se ljudskom krvlju hrani 
Zato što se životima brani. 

Da procvjeta u vremena nova, 
U znak slave prošlijeh vjekova. 
Posle svake golgote naroda 
Rađao se vaskrs i sloboda. 


Živjet? život, čudne li presude, 
Nikad ne bi sloge među ljude, 
A Bog sudi kako ko zasluži, 
Zato mu se dok živiš oduži. 


Zbog svih muka i krvoprolića 
Koje ljudska učiniše bića, 

Od postanka do današnjih dana, 
Osta bezbroj otvorenih rana, 
Što krvare na svim prostorima 
Đe god ljudi na planeti ima. 


Zla se mnoga i dan danas rade, 

Pa pitanje vječito ostade: 
Čovječanstvo da 1? je kroz predanje 
Opravdalo svoje postojanje? 


Neka živi slava mog’ naroda! 

U to ime - pravda i sloboda, 

Koju naša istorija ište, 

Ispisana kroz krv 1 zgarište, 

Za hiljadu godina postanka, 
Stalne borbe rad* našeg opstanka! 

Zbog viteštva predaka našijeh, 
Rad" ideja slavnih, velikijeh. 
Je li malo reći: ponosni smo, 
Jer se deset vjekova borismo 
Za ciljeve ljudske najsjanije, 
Za slobodu i čast istorije! 


Crna Gora, vitez sa bojišta, 
Postojbina borbi i ratišta, 
Izbrazdanih planina i grudi. 

S’ vrh Lovćena guslar gordo gudi: 
Domovino, ponos duše moje 
Istorija čuva ime tvoje! 

Nek’ ostanu pjesme ove 
Za sjećanje potomcima, 
Ka’ potvrda za viteštva 
U herojskim vremenima. 


Lješanski su graničari 
Proslavili svoje ime, 
Primjerima pokazali 

Kako se za ponos gine. 


Od Farmaka do Stavora 
Vodiše se ljute bitke, 

Bez uzmaka, kroz vjekove, 
Na oštrici sablje britke. 


Pa nek’ sija kroz vrijeme 
Slava moga zavičaja, 
Preci zavjet ostaviše, 

Bez slobode nema sjaja. 

LJEŠANSKA NAHIJA KROZ VJEKOVE 


Mi imamo istoriju slavnu, 
Staroj Grčkoj po epici ravnu. 
Svako mjesto, kuća i ognjište 
Krvavo je bilo razbojište. 


Kroz vremena viteška i davna 
Stvarala se istorija slavna 

Pod Lovćenom, krovom Gore Crne, 
Pa me misa’ u prošlost obrne, 

Da nam naša kaže istorija 

Kakva bješe Lješanska Nahija, 

U vremena strašna i krvava, 

Kad se život za slobodu dava'. 


Tad' glasnici bjehu gavranovi, 
A kameni nicahu grobovi. 
Kad su starci išli na bojište, 
Čast junačka pogibiju ište, 

Da ne stare u kraj od ognjišta, 
U kamena, al’ slavna kućišta. 


Junaci se u oružje kleli, 

Kad su muški umrijeti htjeli. 
Čast i ponos, svetinja su bili, 
Strašnoj uri nijesu se krili. 

Muška đeca za noć odrastala 

I jutrom se oružja laćala, 

Da očevim nastave stopama. 
Vjekovna se nastavljala drama, 
Tad se željno čeka’ sin prvjenac, 
I pleo se istorijski v'jenac. 


Petnaesti vijek je pri kraju, 
Crnojević napušti državu, 

Pa će Crna Gora od ranije 

Ostati na četiri nahije, 

I pripasti sandžakatu Skadra, 

AL skadarska vojska ne bi kadra 
Jedan mali narod da pokori, 

Što za svoju slobodu se bori. 


Preci naši tad se izboriše, 

I granicu svoju postaviše, 
Na njoj nikad nije bilo mira. 
Stalna želja da nas okupira 
Vodila je Turke put granice, 
Na obale rijeke Sitnice, 

Što nosaše leševe bez glava, 
I vječito bijaše krvava. 


A htjeli su da naprave raju 

Što će mirno harač da im daju. 
Da pokore i pod jaram stave 
Crnogorske ponosite glave, 

Što se turskog ne plašiše cara, 
Rad" junaštva i viteškog ara. 


Od dolaska na Balkan Turaka, 
I početka velikih bitaka, 

Ne mogaše Turci da pokore, 
U brdima stare Crne Gore, 
Slobodarski narod vjekovima, 
Niť’ borbama, niti pohodima. 


Dosta li im muke napraviše, 
I o crnom jadu zabaviše, 
Crnogorske četiri nahije, 
Nosioci slavne istorije. 


A s? istoka, okle sunce grije, 
Početak je Lješanske Nahije, 
Crnogorske istočne granice, 
Sa obala rijeke Sitnice. 

Tu je, ukraj polja Lješkopolja 
Prestajala turska samovolja. 


Od Lekića do vode Matice 
Vodotok je rijeke Sitnice, 

Na kojoj se Crna Gora brani, 
Kad nas turski napadnu tirjani. 


Nekoliko puta kad su prošli, 
Do slavnoga Cetinja su došli, 

Porušili, ognjem popalili, 
Crnu Goru u crno zavili. 


Na početku vijeka jednoga, 
Krvavoga sedamnaestoga, 

Kad skadarski Ali-beg napade, 
Da Lješnjane ostavi bez nade, 
Lješkopoljem vodi silnu vojsku, 
Na granicu banu crnogorsku. 


Poče palit' i nejač robiti, 

Sve u oganj i pod nož staviti. 
Al ko mačem nepravdu dijeli 
Od mača se u pakao seli! 


Sila turska polje pritisnula, 

I ruska bi vojska ustuknula, 
Talambasi pred vojskom se čuju, 
Sve okolne strane odjekuju. 


Vriska konja i halak Turaka, 

„O, Lješnjani, kukala vam majka! 
Ko će ovu silu dočekati, 
Strva vam se brzo neće znati!“ 
Eho strašan brda odbijaju, 
Drveću se grane povijaju, 

Nejač bježi u zbjeg da se krije. 
Da li neko pred njih izać’ smije? 

No se toga odsudnoga dana 
Četiristo okupi Lješnjana, 
Katunjana stiže još toliko, 
Malo vojske, ma srce veliko! 
Šaka ljudi poviše Sitnice 
Osvajačke gleda jedinice. 


Reče neko među Lješnjanima: 
„Red je da se Ali-paša stima! 
Doša’ nam je do kućnoga praga, 
Samo da nas ne izdadne snaga, 
A pregnuća i srca imamo 

Da se s njima danas okušamo! 


Pravi vojnik zna cijenu rata, 
Za rođeno ognjište 1 vrata, 
Za slobodu svetu, za krš ovi, 
Ne bojte se moji sokolovi! 


Čast i ponos ničim se ne mjeri, 
A ovo su ispred nas zvijeri! 
Povratka nam nema na ognjište, 
Sloboda nam danas hrabrost ište! 


A granica nek’ bude grobnica 
Ka' uvijek, rijeka Sitnica! 
Rođenjem se smrtna ura piše, 
To se više nikada ne briše! 

Na put slave nije doći lako! 
Bolje u smrt, n'o živjet’ nikako! 


147 


Dragan Kovačević VITEŠKI VIJENAC 


N’o hajdemo, sa pomoći Boga 
Da krvnika presretnemo svoga! 


Ne gubimo ništa, osim glave, 
To je malo rad' viteške slave! 
Istorija pisaće o nama, 

I o našoj borbi ovih dana!“ 


Mrka lica mir ledeni krase, 
A na suncu sablje zablistaše, 
Pa na gazu Sitnicu pređoše, 
I turskoj se sili primakoše. 


Smrt u oči svako od njih gleda, 
AP se srce u grudima ne da. 
Jer, da nije velikih bitaka 

Ne bi bilo ni slavnih junaka. 


Tu taktike ni komande nema, 
Strašna ura nekome se sprema. 
Sreća hrabre prati na megdanu. 
Osta priča o tom strašnom danu: 
Osamsto se namjeri junaka 

Na dvanaest hiljada Turaka. 


„Ajmo, braćo, kako dolikuje 
Vojnicima hrabrim iz nahije! 
Udarimo po sredini vojske!“, 
Reče vođa vojske crnogorske. 

Strašna sječa nastade u polju, 
Nađoše se Turci u nevolji, 
Razdvojiše silu po sredini, 
Lete mrtve glave po ledini. 


Osamdeset Turaka izginu, 
Ćehaj-Šaban osta na ledinu, 

A Ali-beg dobi teške rane, 
Mi, sjećanje na te slavne dane. 


Posle ove pobjede junačke 
Nikad više ne dasmo harače. 
A narednih godina stotinu 

Sve u muke i sa borbom minu. 


Od Farmaka do Kosova Luga 
Stalno borba vodila se duga, 

Vrlo često: deset na jednoga, 

AP Sitnicu Turčin preć" ne moga. 
Istorija, u tome vremenu, 

Pisana je krvlju na kamenu. 


Vječni zavjet bješe za Lješnjane 
U te strašne i krvave dane: 
»Nek? krv našu naša zemlja pije 
Jer Sitnicu Turčin preć* ne smije!“ 

I malo je bilo takvih dana 

Kad su prošli kraj hrabrih Lješnjana. 

Na glas puške ili poklič: „Turci!“ 
Skakali su ka’ planinski vuci, 

A ispred su njihovih života 

Bili ponos i sloboda sveta. 


A o kraju tog slavnog vijeka 

Njegoš je u Gorski Vjenac reka’: 
»Kad boj čujem u Progonoviće“, 
Nekom mrče, nekom će da sviće! 


Svanu tada Radunu vojvodi, 
Kao da se po drugi put rodi, 
Jer tri Vuka i družina s njima 
Udariše pod kulom Turcima. 


Pa kad sjajne puške izmetnuše, 
Tad sabljama Turke potisnuše, 
Osamdeset Turaka poginu 

I tri više, pa ih želja minu 

Na Raduna, Ljubicu i kulu, 
Što stekoše slavu neumrlu. 


Al ne prođe ni godina dana, 
Preko zemlje hrabrijeh Lješnjana 
Sulejman se paša zaputio, 

Na Cetinje bješe naumio. 


Sila gazi kud se uputila, 
Lješnjani se susretoše s njima. 


150 


Dragan Kovačević VITEŠKI VIJENAC 


Ometaju prolaz turske vojske, 
Ove hrabre čete crnogorske, 
Ali sila ne moljaše Boga, 

Do Cetinja stigoše ravnoga. 


Branismo se sa svakoje strane, 
Da nam naše ime ne nestane. 
Svakodnevne borbe i poklanja, 
Ali čvrsta volja i nadanja 

Da ničija do zore ne gori, 
Hrabri narod junaštvom se zori. 


Stalne borbe okolo Sitnice 
Stvarale su nove kosturnice. 
Dosta li je ostalo mladosti, 
More tuge, dani bez radosti, 
S obje strane granice krvave, 
Mnoge li su ostanule glave. 
I mladosti divne, uvenule, 
Da bi zore slobodne svanule. 


Osamn'esto kad poče stoljeće, 
Ništa novo donijeti neće. 

Silna vojska iz dva pravca pođe 
Da što prije na Cetinje dođe. 


Pa od Spuža, krvavoga grada 
Ahmet paša sa vojskom napada. 
Gore sela Lješanske nahije, 
Modri plamen u nebesa bije. 

Preko Zete drugi dio vojske 

Na granice krenu crnogorske. 

Tad skadarski Tahir-begoviću 
Sruši crkvu na Miran glavicu. 

Pa na Sinjcu i na Krakalima, 

Dva su hrama spaljena pred njima. 


Hita paša, i sa vojskom prođe, 
Da što prije na Carev Laz dođe, 
Đe ga hrabri čekaju Lješnjani, 

I sa njima braća Ceklinjani. 


Na granici, između nahija, 
Čeka Turke grdna pogibija. 
Tursku vojsku razbi šaka ljudi, 
Evropa se toj pobjedi čudi. 


Ahmet paša sa vojskom se probi, 
Prestonicu sruši i porobi. 

Kad stigoše na slavno Cetinje, 
Popališe crkve 1 svetinje. 

U plamenu manastir izgore, 
Svetilište naše Crne Gore. 


No vremena dugo proći neće, 
Numan-paša silu na nas kreće. 
Samo dvije prođoše godine, 

Ni dan više ne daše da mine. 
Piše paša knjigu junacima, 
Crnogorskim slavnim prvacima, 

I poziva sve birane vođe: 

Neka svaki na razgovor dođe, 

Da bez borbe dogovor naprave, 
Neće falit’ nikom’ dlaka s? glave! 


Najugledni prvaci nahija, 
Izmoreni od borbi stalnija, 
Odlučiše da pođu kod paše, 
U njegovu riječ ne sumnjaše. 


Tvrda riječ, svetinja je bila, 
Crna Gora tad osta bez krila: 
Slaga paša, sramota ga znala, 
Nije mu se riječ održala, 

No pogubi narodne prvake 
Zbog neljudske ćudi naopake. 


Djela su im splela lovorove 

Za velike podvige njihove. 

Taj vijenac viteštva i slave 
Krasi njine neumrle glave, 

Jer su sebi ostavili mjesto 

Đe je carstva junačkoga presto. 


Za vrijeme naše istorije, 
Razura se zapamtila nije 
Kao ova, tih krvavih dana, 
Tad većina izgibe Lješnjana. 
Svu je Crnu Goru porušio, 
Manastire i crkve spalio, 

Sve za njime živi oganj sprži, 
AP se srce u junaka drži. 


Oni što su živi ostanuli, 

Nisu glave ka zemlji sagnuli. 
Ispred patnog stadoše naroda, 
Da se brani obraz i sloboda. 


»Nije bilo u svijet prvaka, 

Đe viteška slava bješe jaka, 
Kao što je među ove gore, 
Što se svojim junacima zore". 


Sudbina je kleta tako htjela, 

Da sve opet počne iz pepela. 
Kol'ko dana, toliko megdana, 
Sa Turcima, od strane Lješnjana! 
Ispisasmo krvave stranice, 

Na granici kraj vode Sitnice. 


Narod, kuće i crkve stradaju, 
Izjelice turske upadaju, 
Ubijaju nejač po selima, 
Haraju po našim oborima. 


Kradu stoku i pale ljetinu. 

Ma im ništa s alalom ne minu. 
Lješnjani se grdno njima svete, 
Za sve ove učinjene štete. 

Ubijaju deset za jednoga, 
Bože jedan, doba besudnoga. 


Svako selo Lješanske nahije 
Za ponos je naše istorije. 

A u njima ljudske veličine, 
Sve poznati ljudi od istine, 
Od ponosa, junaštva i slave, 
Što su svoje založili glave. 


Svi zakleti majci Crnoj Gori: 
Do zadnjega da će da se bori 
Za slobodu njenu, brda ova. 
Niko nema takvih sokolova. 


Tu su majke sinove rađale, 

I za borbe krvave spremale, 

A pjesme o slavnim junacima, 
Uspavanke bile sinovima. 


Nož i puška igračke su bile, 

I od đece nijesu se krile. 

Od najrani'h spremani su dana 
Za krvave bitke, za megdana. 


Slušali su priče kraj ognjišta, 

Za čuvene bitke i ratišta, 
Napajali istorijom dušu 

Kao zemlja ljetnjom kišom sušu. 

Kroz legende i predanja davna, 
I imena viteška i slavna. 

Zato ove sokolove sive 
Ostavismo da vječito žive. 
Vrijeme im ime ne utrije, 

No u kuću uđoše slavnije'. 


U to dođe doba Mahmud-paše, 

I on slavu preko nas hoćaše. 

Tri je puta na nas kidisao, 
Prađedovsku zemlju napadao. 
Jer nosaše mržnju u njedrima 
Prema svetim rodnim krajevima, 
Đedovini predaka svojije. 

To svojstveno junacima nije. 


Što je mržnja, no zlo u čovjeka, 
Još ako ga prati dovijeka, 

Ona razum put propasti vodi, 
Sve dok ga smrt od nje oslobodi. 


Ne bi Skadar i pašaluk cio 
Tol'ko poznat u Evropi bio, 
Da ih Crna ne proslavi Gora, 
Boreći se protiv tih zlotvora. 


Kad prvi put Mahmud-paša dođe, 
On sa vojskom put Cetinja pođe, 
I ka’ mnogi turski zulumćari 

Sve pred sobom sruši i zapali. 

A desetak godina kad prođe, 
Opet paša u pohod nam dođe. 
Sva se Crna mobilisa Gora 

Da skadarskog presrete zlotvora. 
U ljutome martinićkom boju 

On izgubi silnu vojsku svoju. 


Kad Mahmuda put Skadra vratiše, 
Crnogorci šenluk učiniše. 

Sveti Petar obrati se njima 

Ka i vazda mudrim riječima: 


„Poslušajte mene, Crnogorci: 
Vratiće se Mahmud i zlikovci! 
Dobar junak, al’ ga mržnja vodi 
Prema nama i našoj slobodi! 
Ma se opet neće pohvaliti, 

No će kosti ovđe ostaviti!“ 


Paša rane u Skadru liječi, 
Opravdanja nema, ni riječi, 
Nego misli kad će da se vrati, 
Jer nikako ne može da shvati 
Da je ljuti poraz doživio, 
Kakav nikad ne bi pomislio. 


Mahmud rane lako izliječi, 
Ma se bol u duši ne liječi. 

Dva mjeseca dana samo prođe, 
Opet paša u goste nam dođe. 

Spremiše mu Crnogorci tada 
Doček što se u snu nije nada’. 


Pa kad Mahmud Sitnicu prebrodi, 
Previše se vezir oslobodi: 

Što li mogu čete crnogorske 
Protiv silne osmanlijske vojske? 


Zvijer ljuta u Mahmudu spava, 
Ma je skupa crnogorska slava. 
Silan junak ne plaši se glavi, 
Martinićki poraz zaboravi. 


Kad uz Bersko brdo vojsku krenu, 
Ratna sreća leđa mu okrenu. 

Misli paša: Lako ću sa njima! 

Pa obrnu ka slavnim Krusima. 


Tu su čete Lješanske nahije 
Srele vojsku paše Bušatlije, 

I ostali Crnogorci s? njima 
Krenuše na Turke jurišima. 
Turska sila strašan otpor dava, 
Ali snaga volje nadjačava. 


Onaj ko se za slobodu bori. 

Taj se samo jednoj sili moli: 
Božjoj volji i njegovoj sili, 
Svoj prag kućni da bi odbranili. 

Među slavne bitke crnogorske 

I pobjede proslavljene vojske, 
Kruska bitka ima mjesto svoje, 
Ka’ Do Vučji i Grahovac što je. 


Kad na Kruse Mahmud-paša pade, 
Divna priča u narod ostade 

O hrabrosti i viteškom činu, 

Kad junaci brane domovinu. 


Jasenova gomila sad krije 
Gdje su kosti paše Bušatlije, 
A Kruse će imat’ svoje mjesto 
Istorijski đe vjekuje presto. 


Dva je puta Skopljak Osman-paša 
Napadao ova brda naša. 

Kad prvi put napade Vranjinu, 
Prođe s? vojskom, put Dodoša minu. 


Ceklinjani i Lješnjani s* njima 
Težak poraz dadoše Turcima, 
A Skopljaka častiše ranama, 
Da se priča do današnjih dana. 


Ali Skopljak mira nije ima’, 
Osveta mu pamet oduzima. 
Preko vode, put Kokota krenu, 
Ali kao u svakom vremenu 

Tu ga opet Lješnjani sretoše, 
I težak mu poraz nanesoše. 


Mnogi turski veziri i paše 

Na stijenje ovo kidisaše. 
Donosiše stradanje i muku, 
Ma su praznih vraćali se ruku. 


Spremali su tad Lješnjani njima 
Da kam' studen nose na plećima, 
I poraze sramotne i teške, 

Kroz ratove i borbe viteške. 


Jednog’ dana krenu Omer paša 
Da bi sreću vojničku pronaša'. 
Diže vojske trideset hiljada, 

U uspjeh se i pobjedu nada, 

Pa iz više pravaca napade. 

Što lješnjani u tom trenu rade? 


„Da ginemo dokle jedan teče!“, 
Tada neko među njima reče. 
„Teško duši što se krvlju hrani! 
Slava onom’ ko slobodu brani! 
Smrt je samo trenutak istine, 
Kad se hrabro za krst časni gine. 


Odsudni je čas doša’ pred nama! 
Bolje mrijet? nego na stub srama!“ 

Pa sretoše silnu tursku vojsku 
Sto na zemlju krenu crnogorsku. 


A desetak godina poslije 

On napade, isto kao prije. 
Aľ ga Porta vrati sa pohoda, 
I tako se sačuva sloboda. 


Tri su bitke u Farmake bile 
I nahiju našu proslavile. 

Pa i danas kao spomen stoje, 
I pričaju slavne dane svoje. 


Na zalasku vijeka jednoga, 
Krvavoga devetnaestoga, 
Kraj se bliži turske vladavine 
I nestanak moćne carevine. 


Tada dođe doba Veljeg rata 
Da slobodi otvore se vrata, 
Da se ropski pokidaju lanci, 
A vjekovni krvožedni znanci 
Proćeraju s prostora ovije’, 
Da se gradske otvore kapije, 
I predaju ključi od gradova. 
Da mir bude, da nema ratova. 


Kako priču o Skadru početi, 
A vjekovnu ranu ne načeti? 

Kad hiljade boraca izginu 

Zarad čega, kad sve u dim minu. 
Ne dadoše Skadar velesile, 
Prilike su tada takve bile. 


Što mrtvije?, a što ranjenije", 
Momačkije glava biranije", 

Na stotine, oko Skadra grada, 
Iz Lješanskog bataljona strada. 


A primjer ću Nikolina Krsta 
Izdvojiti od primjera trista: 

Tri njegova pogiboše sina 

Braneć' barjak među Lješnjanima. 
Izdade ih sreća toga dana, 

Pod zastavom hrabrijeh Lješnjana. 


A ujutru, kad opuči zora, 

Banu Kikun na vrata logora. 
Predosjeti crnu sudbu svoju 

U prokletom skadarskome boju. 


Pa ne pita: Đe su mu sinovi?, 
Nego: Đe su njihovi grobovi? 
Kad su časno poginuti znali 
„Ajmo tamo đe su oni pali!“ 


Krvav barjak od krvi sinova 
Stara ruka prihvati njegova. 

Kad Krstova ruka barjak uze 
Sve vojnike popadoše suze. 
Kikun ga tad podiže nekako, 
Ma ga zrno ne “oće nikako. 
Visoko ga pred vojskom uzdiže, 
Ka’ sinove da iz groba diže. 


Tad vojnici uz njeg’ polećeše, 
I na juriš položaj uzeše. 

A naveče, staračkim korakom, 
Krsto logor napušti polako. 


Kad ujutro vojska dalje krene, 
Grobove će naći pokrivene. 
Očevo ih tijelo prekrilo, 

I mrtve ih od dušmana skrilo. 


Balkanski se svršiše ratovi, 
AP krvavi stigoše svatovi: 
Atentat na princa Ferdinanda 
Samo povod za rat bješe tada. 


I opet su ginuli Lješnjani 

Đe se kuća i ognjište brani. 
Kao vazda u svim vjekovima 
Branila se otadžbina mila. 


Dvadesetak godina kad prođe, 
Tad na vrata od Evrope dođe 

Najstrašniji od ratova svije", 

Što su sv'jetom harali i prije. 

I opet se krv nevina lila 

Kud je švapska vojska prolazila. 


Al poslije pet dugih godina 
Polomi se njemačka mašina, 
Jer se cio svijet ujedini, 

Po planeti da se zlo ne čini. 


U svim ovim strašnim ratovima, 
U borbama i na megdanima, 
Lješnjani su svoj doprinos dali, 
Jer su muški umjeli i znali 
Očuvati ponos, čast i slavu, 

I svoj život dati za državu. 


Vitezovi u grob ne odlaze, 

No vjekove ove nadilaze. 
Postojano lebde, opominju: 
Da najveću čuvamo svetinju. 
Otadžbinu i njenu slobodu, 
Amanet je crnogorskom rodu! 
Vjekovima stekli smo je teško, 
Kroz vrijeme slavno i viteško. 


Slavna goro, slava tvom narodu, 
Što se časno bori za slobodu, 

I polomi otomansku silu, 
Braneć’ obraz i slobodu milu! 

Tu su često nicali grobovi, 

A u njima age i begovi. 
Mnoge paše bez glave ostaše 
Kad na ova brda kidisaše. 

I veziri tu čast su imali 

Kad su vojsku na tebe kretali, 
Da počinak grešne duše svoje 
Nađu među svete krše tvoje! 


Nema rata đe se boj ne bije, 
Niti borbe đe se krv ne lije! 
Sloboda se krvlju zalivala 

Da bi sveta iz nje procvjetala! 


Sloboda je imanje junaka 
Zasijano plotunom pušaka, 
Izorano oštrim mačevima 

U vjekovnim strašnim zemanima. 


Svi su skupa svoj udio dali, 
Crnu Goru slavom ovjenčali. 
Pravoslavlje u tome vremenu 
Očuvaše u ovom kamenu, 

A Lješanska nahija je bila 
Kruti dio tvojih slavnih krila. 


Kad pogledam brda od Nahije, 
Đe su bile mnoge pogibije, 
Plotuni se u daljini čuju 

I stranama slavnim odjekuju. 

AP to nije eho od pušaka, 

No glasovi lješanskih junaka 
Što uz prasak i gromova jeku 
Vraćaju nas u prošlost daleku, 
I u dio slavne istorije 
Glasovite Lješanske nahije. 

Od postanka naše Crne Gore 
Vremena se junacima zore, 
Crnogorski narod kroz vaktove 
Slavu steče kroz mnoge ratove. 
A oslonac naše istorije 

Bjehu stare četiri nahije. 


Jedno staro crnogorsko pleme 
Svoju prošlost čuva kroz vrijeme, 
Da potomci kroz zeman pričaju, 
I junake svoje veličaju. 


Tamo đe se suri or'o vije, 
Tu su brda Lješanske nahije, 
Koja nose na svojim plećima 
Priče divne o našim precima. 


Što su mačem, u krvavom boju, 
Ukrasili istoriju tvoju. 

Osta slava na junaštva njina, 
Za stotine proteklih godina. 


I još bezbroj drugijeh Lješnjana, 
Što su slavu stekli sa megdana, 
U borbama i u ratovima, 
Vođenim na ovim prostorima. 

JUNACIMA LJEŠANSKE NAHIJE 


O, prošlosti, viteška i slavna, 
Opjevana kroz vremena davna, 
Svaka pjesma sa tvoga izvora, 
Kroz zemane poštovat? se mora. 
Izašla je iz narodne muke, 
Prosijane kroz vremenske ruke. 


A na tome situ vremenskome, 
Po predanju divnom narodnome, 
Ostali su zaslužni junaci, 

Za koje se kaže: Blago majci 
Kad je takve rodila heroje, 

Što se smrti junačke ne boje! 


Majka stara hiljadu godina, 
Od milošte zvana domovina, 
Za sve one koji u njoj žive, 
I njenom se postojanju dive. 


Zemljo slave, mi smo srećni bili 
Na tvom kršu što smo se rodili. 
Čast je meni i svakom’ drugome 
O trajanju zapjevati tvome! 


Svaka zemlja koja slavu ima, 
Golgotu je prošla vjekovima, 

Jer se slava na poklon ne daje, 
N’o zaslužnim vječito ostaje. 


Ne bi Homer opjevati moga’ 
Sve primjere djela viteškoga, 

I stradanje naroda jednoga 

Kroz vjekove, ka’ crnogorskoga! 


A mogla se stara Crna Gora, 
Od Sitnice prijeći do mora, 

Za dan jedan hoda momačkoga, 
Ali ne i osvajačka noga. 

Stope jedne napravila nije 

Bez krvi i crne pogibije. 


Pa će prošlost četiri nahije 
Biti temelj naše istorije. 

Da na ponos potomstvu ostane 
Uspomena na te slavne dane. 


Svaka od njih svoju slavu ima 
Stečenu u prošlim vjekovima, 
Kroz borbe za crnogorske gore, 
Dok svanuše slobodarske zore. 


Kad bi moja želja pjesnik bila, 
Stihove bi divne iznjedrila, 
Što bi misa? moja donosila, 
I sa njima pjesmu ukrasila. 

Jer ću rime posvetiti ove, 

I pomenut’ hrabre vitezove 
Sa prostora Lješanske nahije, 
Da zaborav djela ne sakrije. 


U borbama i na megdanima 
Pratnja im je uv'jek slava bila 
Vjekovima, jer su bili svjetlost, 
Koja našu obasjava prošlost 
Primjerima kavih bilo nije 

Od nastanka, od mitologije. 


Junaštvo je vazda bila tema, 
Pratilo nas kao anatema, 
Živjelo na ovim prostorima, 
I kroz svu ga istoriju ima. 


S" kim početi, koga opjevati? 
Kome pravo i prvenstvo dati? 
Svi su oni ponos istorije 
Kakve niđe u svijetu nije. 


Znam da ću se ogriješit? jako, 
Al ne mogu pomenuti svako 
Ime koje pomen zaslužuje, 

Iz ponosne Lješanske nahije. 


Senatore, vojvode, serdare, 
Stotinaše, hrabre barjaktare, 

Kapetane plemena slavnoga 
Iz vremena prošlog viteškoga. 


Nosioci za hrabrost znamenja 
Zakitiše svoja pokoljenja 

Sa ponosom i sa svojom slavom, 
Što su stekli junaštvom i glavom. 


Milo, Boško, Stevan i Ilija, 
Miloš, Prele, Simon il* Andrija, 
Marko, Stojan, Savo, pa Radoje, 
Tomo, Mitar, Petar il’ Spasoje. 


I stotine znanih i neznanih, 
AP od svoje savjesti prozvanih, 
Da ugrade svoje časno ime 
U slobodu naše otadžbine. 


Pa nek’ počne priča istorije 
Sa zapadne strane od nahije, 
Ispod tvrde planine Stavora, 
Đe junaštvo poštovat se mora. 


U Štitare, mjesto kamenito, 
Ka’ sva Crna Gora ponosito, 
Svakog vakta, i svakog zemana 
Stvarala se istorija slavna. 
Vjekovima od starih vremena, 
Tu su rasla junačka imena. 

Tu vjekuju kameniti klanci, 
Tu su vuci i junaci znanci. 
Učili su jedni od drugije? 
Da prežive u ove bobije. 

Ti hajduci iz prošlosti davne 
Stranice su ispisali slavne. 


Tu i danas stoji kula tvrda, 
Ispod sivih kamenitih brda, 
Čuvenoga popa iz nahije, 

Što nikakve mane ima? nije. 
Sin poznatog Čelebić Dumelje, 
Bistrog uma i hrabrosti velje. 


Kad Vukota Dumeljin je stasa", 
Silan junak gromovitog glasa, 
Nadimak mu daše Pop krilati, 
Po hrabrosti za njeg’ će se znati. 


Saradnik je Svetog Petra bio, 

U ratove ime proslavio, 

Među prve na Krusima bješe 
Kad s* Mahmuta glavu poniješe. 


Kad utihnu strašne bitke jeka, 
O koj će se pričat? dovijeka, 
Vratiše se sablje u korice, 

A sjaj divne zvijezde Danice 
Crnogorske obasja junake, 
Na čuvenog Vukote čardake. 

Vino piše 1 tu prenoćiše, 

Pa K’ Cetinju tad? se uputiše, 
A sa njima Mahmutova glava, 
Koja i sad na Cetinju spava. 


Prošlost koja živi u narodu 

Kroz vjekovnu borbu za slobodu, 
Nosi svoje oznake vremena, 

A one su trag od uspomena 

Na junake lješanske nahije, 

Koje čuva slovo istorije. 


Od Štitara malo sjevernije, 
Jedno selo iz ove nahije 
Svoju prošlost čuva i njeguje, 
Progonovo, jer to zaslužuje. 


Od nastanaka pa na ove dane, 
Kroz krvave bitke i megdane 
Radunovo pleme slavu steče, 
To i Njegoš u svom djelu reče. 


Iz gnijezda ljudi i junaka, 
Izleglo se slavnih potomaka, 
Opjevanih u svim ratovima, 
Na krvavim ovim prostorima. 


Mnogi ljudi kroz prošla vremena 
Zaslužuju pomen svog imena. 

Savo Markov Radunović bješe 
Junak, kome slavu doniješe 
Mnoge bitke i ratovi teški. 
Savov život, primjeri viteški. 


Kapetan je u nahiji bio, 

I lješansko pleme predvodio 
Tridesetak i više godina. 
Junačka i ljudska veličina 
Obilježi svoje postojanje, 

I plemensko opravda nadanje. 


Grudi su mu znamenja krasila, 
I potvdra za hrabrost mu bila. 
Kao ratnik, glavar i sudija, 

O njemu će pisat’ istorija, 

Za junaka po viteštvu znana, 
Radunović Sava, kapetana. 


Iz vrlina predaka svojije 
Crpili su slavu istorije, 

I te slavne dane od ranije 
Prenosili na generacije. 


U Parcima ispod Velje gore, 
Đe se ljudi sa junaštvom zore, 
Boško Živkov Raičković stoji, 
Ka’ da borbe i megdane broji, 
Na vječitoj straži od Nahije, 
Čuva slavu njene istorije. 

U godine prošle i zemane, 

U junačke i viteške dane, 

Kad se mačem branila sloboda 
Napaćenog našega naroda. 


Pa mu ime međ’ junake sija, 
I danas ga pominje Nahija. 
Sa čuvene Banove glavice, 

I Žabljaka stare prestonice, 
Pominju se njegovi megdani, 
U godine davne izbrojani. 


S njim je Ivan Živkov Brnoviću, 
Pa još Marko Gojkov Vukčevicću, 
Ti junaci imena slavnije" 
Formacijski bjehu megdandžije. 


Koliko je u godini dana, 
Dobijenih imahu megdana 

I ostale stare megdandžije, 

Iz čuvenih vremena prošlijeh. 


Kako kuća isprati čovjeka, 

Taj glas će ga pratit" dovijeka. 
A pjesnika nema velikoga 

Što bi hrabrost opjevati moga’, 
I viteško kazat’ nadahnuće, 
Što iz svoje poniješe kuće. 

Junaci su bogastvo vremena, 
Djela njina divna uspomena. 
Istorija počiva na njima, 

Na junačkim, slavnim primjerima. 


Ostavština svakoga junaka 
U sjećanju živi potomaka, 
A velika djela kroz vjekove, 
Sjećaju na ove vitezove. 


Uskoković Stano slavu ima 
Kao prvi među jednakima. 
Međ' vojvode uzor časti bješe, 
Mnoge borbe slavu doniješe. 


Ratova’ je protiv turskog cara, 

I francuskog slavnog gospodara, 
Orlušina među junacima, 

Što ih naša otadžbina ima. 


Sveti Petar i Njegoš poslije 
nazvaše ga vitezom Nahije, 
Tvrdim gradom časti i ponosa, 
Veličinom junačkog uznosa. 


Mudra riječ na skupu glavara 
Kad se naša istorija stvara, 

I razgovor prije bitke svake, 
Kad dogovor bješe međ’ prvake. 

Slavno doba, slavne ljude ima, 
Što živješe u tim zemanima. 
Vremena su rađala heroje, 

Što se smrti junačke ne boje. 


Ti junaci zaloga su bili, 

U narodu pečat ostavili. 
Njihovo je ime uspomena 
Na te dane i na ta vremena. 


Čast ne smije junak izgubiti, 

Što vrijedi neće da blijedi. 
Čojstvo nikad junaštvo ne bruka. 
Vitezovi, kad je bila muka 

Ne htjedoše, radi svoje glave 

Da ostanu bez časti i slave. 


Najbrojnije brastvo iz Nahije 
Imalo je junaka slavnije*, 

Što su kuća Vukčevića ime 
Pronijeli kroz davne godine, 
Kao barjak kroz vjekove prošle, 
Dok su zore slobodarske došle. 


Kraj je kruna svakoga junaka, 

I zato su ponos potomaka. 

Pop Nikola Vukčević je slavu 
Zaslužio u borbu krvavu, 

AP i čojstvom i primjerom davnim, 
Junacima poput njega znanim. 

Kad u Zeti Turke napadoše, 

I u kulu kad ih zatvoriše, 
Naniješe oko kuće slamu, 

Da njihovu prekinu odbranu. 
Nek’ ih plamen izagna iz kule, 
Ali bjehu 1 đeca 1 bule 
Zatvoreni u kuću s* Turcima, 
Plač odjeknu zetskim vrbacima. 


Tad" Nikola kaza junacima: 
„Neće đeca goreti sa njima! 
Kad ne može drugačije biti, 
Borba će se puškama voditi!“ 

U puščanoj vatri toga dana, 

Smrt je našla dvojicu Lješnjana. 
Svoj sudnji dan srete pop Nikola, 
Ali ime ovoga sokola 

I dan danas i živi i traje, 

Da nadahne nove naraštaje. 


Onaj ko je slavu doživio, 

On je vječni život zaslužio. 
Da vjekuje, da živi i traje 

Kao primjer za sve naraštaje. 
Putokaz je za put besmrtnosti, 
Koji vodi k’ naselju vječnosti. 


Kad jedan od najvećih junaka 
Što ih rodi crnogorska majka, 

U primorju Bogu dušu dade 
Kralj naredi: „Neka bez parade 
Mrtav Marko put Kuča obrne, 
I na Medun bez počasti vrne!“ 


Je li Simon Ivanov tad’ znao 
Da je sebi spomenik digao, 
Kad kraljevu riječ preporeče. 
„Za nas-kaza-nema ništa preče 
No da počast odamo junaku, 
Vojevodi Miljanovu Marku. 


Za zasluge prema Lješnjanjima 
Vojevoda na to pravo ima!“ 

Pa postroji lješansku brigadu, 
Zadnju počast Marku da odadu. 


Od Careva Laza do Farmaka 
Bjehu straža slavnoga junaka, 
Pa uz jeku počasnog plotuna 
Ispratiše Marka put Meduna. 


Pa nek’ bude pjesmom opjevano, 
Zlo i dobro kroz vrijeme znano: 
Što je ropstvo, a što je sloboda, 
A što hrabrost jednoga naroda. 


Da istina u laži ne živi, 
Dobročinstvu čovjek da se divi, 


180 


Dragan Kovačević VITEŠKI VIJENAC 


Da surovost mnoge mane ima, 
Milosrđe samo zaslužnima. 


Obilježje svaki junak ima 

Na surovim ovim prostorima. 
Ostali su luča, kroz zemane, 
Naše dične istorije slavne. 

To njihovo, kroz vjekove, djelo 
Biće naše nepresušno vrelo. 


Tri čuvena popa iz Nahije, 
Potpisnici djela istorije, 
Testamenta Petra Cetinjskoga, 
Za sinovca Rada Tomovoga. 

Pop Kažija i s? njim pop Čelebić, 
Pop Spasoje Novakov Vukčević. 


Od kada se o prošlosti piše, 
Od nastanka zemlje, pa naviše, 
Nema lanca da veže slobodu 
Ni jednome na svijet narodu, 
Koji volje i hrabrosti ima 

Da u borbu uđe s dušmanima. 


Tri Goluba, tri slavna junaka 
Iz prošlosti lješanskih predaka, 
Od Kažića i od Vukčevića, 

I poznatog brastva Ćetkovića. 
Kad su u boj krvavi odili, 
Jedan drugom tad su govorili: 

„Ljepše nam je umrijet? stojeći, 
N’o pred njima živjeti klečeći!“ 


Veličine s mahom bez uzmaka, 
Tri heroja tri viteza jaka, 

Živjeli su u istom vremenu 

Na tvrdome lješanskom kamenu, 
Junaštvo im u predanju osta, 
Priče za njih nikad ne bī dosta. 


Godine su prošlost sazidale, 
Istorijske potvrde ostale, 
Predanja ih pričom veličala, 

A legenda mitove stvarala, 

O nadljudskoj snazi div junaka, 
Iz prošlosti našijeh predaka, 

O njihovoj ljudskoj veličini, 

I ljubavi prema domovini. 


Pa viteštvu što krasi junake, 

O Božiću, slavi uz badnjake, 

I o sjaju bistrih džeferdara, 

Kad s’ oružjem junak razgovara. 


Mačevima što su sjekli kosti 

U bitkama slavnim iz prošlosti. 
O ljubavi što nema granice, 

I o slozi srećne porodice. 

Pa o majci, svetoj veličini, 
I Gospodu, nebeskoj svetinji. 


A junaci iz vjekova prije 
Sijaju kroz prošlost istorije. 
Tu je mjesto Stana Ćetkovića, 
I viteza Draga Pejovića. 


Mjesto im je međ? junake ove, 
Iz zemana slavne vitezove. 
Svakako, u prvim redovima 
Koračaju zajedno sa njima. 


Zaslužuju ova dva junaka, 
I svaki od njinih potomaka 
Pjesmu jednu o sebi da ima, 
Za junaštva na ovim kršima. 


Kad bi neki pjesnik daroviti 
Djela njina htio da okiti, 

Ne bi bilo grana od lovora, 

Da ubere sa ovih prostora, 
Nit" bi bilo riječi i rime 

Da viteško ukrasi im ime. 

Sva znamenja, svi biseri slave, 
Ne bi ove ukrasili glave, 


Niť’ podigli nebu u visine 
Njina djela i njine vrline. 

Kroz priču o ovim vremenima 
Pričam priču o svim junacima. 
Iako im ne pomenuh ime, 
Imamo se ponosti čime. 

Djela njina i žive 1 traju 

U viteškom našem zavičaju. 


Koliko je neznanih junaka 
Bilo u rat protivu Turaka, 
Koje nije slovo istorije 
Pomenulo iz vjekova prije. 
Što nijesu pali radi slave, 
Već rad" časti i svoje države. 


Ovi hrabri plemenski junaci 
Uzdižu se k’ nebu ka? barjaci, 
Sa stotine drugih sokolova, 
Što ih pjesma ne pomenu ova. 


AP ne žive u vremenskoj tami, 
Ostali su u narodu znani, 

I sa svojim ljudskim postupcima 
Služe kao primjer potomcima. 


Čojstvo im je i junaštvo bilo 
Kao desno i lijevo krilo, 


Što ne mogu jedno bez drugoga 
Uzdić’ se put svoda nebeskoga. 

Djelima su pisali stranice, 
Proslavljena naše povjesnice, 
I primjeri vječiti ostali, 

Kako se čuvaju ideali. 


Ovi što su pjesmom opjevani, 
I ostali, znani i neznani, 

Što ih pjesma pomenula nije, 
Svi su časni primjer istorije. 


Njihovo je najviše znamenje 
Sloboda za novo pokoljenje. 
Ostali su slavni u narodu, 

Kroz vjekovnu borbu za slobodu. 


Đe se beskraj s nebesima spaja, 
Tamo duša traži vrata raja, 

Da u njemu svoj smiraj potraži, 
I zemaljske nepravde ublaži. 
Tamo neka počivaju kosti 
Vitezova lješanske prošlosti. 


Djelima se njinim piše slava, 
A vijencem slavē kiti glava. 
Oni kite prošlost i vjekove, 
Istorija čuva vitezove, 

Čuva slavu doba od ranije, 
Na junake Lješanske nahije. 

LJEŠANSKI SPOMENICI 


Crna Goro, raju slobodara, 
Tebe krasi istorija stara! 

Sve od Duklje, prastare države, 
Pa do novih vremena i slave, 
Što si časno kroz zemane plela, 
Put slobode kad si započela. 


Slavna prošlost uze misli moje, 
Doba staro da mi priča svoje, 
Kad je bilo lako umrijeti, 

Ali teško opstat? i živjeti. 


Pa otvorih vrata istorije 
Zavičajne, Lješanske nahije. 
Nađoh kroz to istorijsko vrenje 
Stalnu borbu i teško življenje, 
Jer su ratne oluje harale, 

Kad su turske horde napadale. 


Ostala je priča i sjećanje 

Na te teške, ali slavne dane, 

I junake, često bez imena, 
Djela njina za pjesmu stvorena. 
Ta su djela viteška znamenja, 
Što će nova hranit? pokoljenja. 

Iako su moćne carevine 

Slale na nas silne vojske njine, 
Nepokorni narod da pokore, 
U brdima naše Crne Gore, 
Gubili su svoj ponos i slavu 
Kad bi malu napali državu. 


Vjekovima, lješanskim brdima 
Vođene su borbe sa Turcima, 
Pa ću pjesmu posvetiti moju 
Za slobodu krvavome boju, 
Koji nikad prestajao nije, 

Od postanka Lješanske nahije. 


I njenijem hrabrim junacima, 
Slavi njinoj i spomenicima, 

Što su svojim podigli djelima 
U krvavim prošlim vremenima. 


Iz borbi se rodila sloboda 
Napaćenog, viteškog naroda. 
Potomstvu su ostavili svome, 
Da se djelu dive njihovome. 


Sad pjevamo pjesme junacima 
Što ne daše prići čardacima, 

Jer te kule i dan danas stoje 

I vjekove kazuju nam svoje. 
Slavne dane u tim bojevima, 
Što na ponos služe Lješnjanima. 

Spomenici naše su Nahije 
Vr'jedan pomen slavne istorije! 
Jer Soko grad, nadomak Štitara 
Lješanska je istorija stara. 


Tu je Ivan Crnojević htio 

Da uradi što je zamislio: 

Grad prestoni da tamo osnuje, 
I ka’ vladar u njemu stoluje. 


AP Cetinje prestonica posta, 

I do dana današnjega osta, 

Svoju slavu, čast i ponos ima, 
Grad spomenik svim spomenicima. 


Ta znamenja svjedoci vremena, 
Na vjekove prošle uspomena, 
Ostaviše pečat i sjećanje 

Na minule iz prošlosti dane. 


Ka' što bješe jedna kula tvrda, 
Gore u vrh lješanskijeh brda, 

To je kula Milonjića bana, 

U narodnoj pjesmi sačuvana, 

A ban osta živjet? kroz vrijeme, 

S’ njim lješansko ponosi se pleme. 


Tvrde kule, šanci istorije, 
Mjesta stalne turske pogibije. 

U podnožju od Berskoga brda 
Niče jedna lješanska utvrda, 

U znak časti, ponosa, prkosa, 
Turskoj sili ispred samog nosa. 


Zida Stano kulu u Berima, 
Podgoričkim u inat Turcima. 
Kad na carskoj zemlji kulu diže, 
Reče: „Nek’ sam Podgorici bliže! 
Pa ko snage 1 junaštva ima 

Nek udari Stanu u Berima!“ 


Velja Gora sa zapadne strane, 
Nek’ u knjige istorije stane. 

Jer, kad sunce put zapada krene, 
Duh Vuksanov u grob se pokrene, 
Da iznova vidi svoj vrh nade, 
Kao nekad, iz Skadra, što znade. 


Pa u spomen nadi svog spasenja, 
A na znanje novih pokoljenja, 
Sa dželata skide rusu glavu, 
Diže crkvu, pa ode u slavu. 

I dan danas Velju Goru kiti 
Crkva stara, spomen znameniti. 


Dvije kule, u podnožju gore 
O junačkim vremenima zbore: 
Raičeva i s’ njom Đurišina, 

U predanju sa oca na sina. 

Spomenici ovi kad nastaju, 
Junaštva ih velika rađaju, 
Da u slavu optoče vrijeme, 
Ime svoje, ponos 1 poštenje. 


Tvrdi Stavor ima priču svoju 
O krvavom sa Turcima boju, 
I zloglasnom Ćuprilić veziru. 
Strašne slike i sad se priziru! 


Tu je slavna Radunova kula, 
Potomstvu je priča ostanula 

O hrabrosti, vjernosti i slavi, 

Pa ih Njegoš u vječnost ostavi, 
Nek’ Ljubica s Radunom vjekuje, 
Jer njen primjer tako zaslužuje. 


Kad izgore kula Radunova, 
Osta tako nekol'ko vjekova. 
AP izraste u vrijeme novo 

Iz pepela, u to Progonovo. 
Nova kula starom slavom sija, 
Da se sa njom ponosi Nahija. 


Po brdima Lješanske nahije 
Gostili smo turske haračlije 
Oštrom sabljom i vrelim olovom, 
Nadahnuti vjerom Isusovom. 

Za odbranu crkve pravoslavne, 
Kroz vjekove s mukom očuvane. 

Jer su tada skadarski veziri 
Malu Crnu Goru pohodili, 

Ma su skupu cijenu plaćali, 
I grdni se s pohoda vraćali. 


U brdima Lješanske nahije 

Grob je slavnog Mahmut Bušatlije, 
Kad su ispod tvrdog Busovnika, 
Sreli vojsku turskog buntovnika. 


Slobodari iz viteških gora 
Posjekoše staroga zlotvora. 
Džaba junak, džaba vezir bješe, 
Na Krusima glavu mu uzeše. 


U sred brda gomila kamena, 
Osvajaču svakom opomena: 
Ko sa silom ovamo obrne 

Poražen se svojoj kući vrne! 


Zelenika svoju kulu ima 

Ka’ oznaku prošlim zemanima. 
U doba je Njegoša zidana, 

Da nam priča za vremena slavna. 


Spomenika mnogo takvih ima 
Razasutih po ovim brdima; 
Ali jedan od njih zaslužuje 
Da nad svima ostalim stoluje. 

Taj spomenik nad spomenicima 

I dan danas teče Farmacima. 

On vjekovnu oslikava dramu 

O krvavoj borbi i megdanu, 
Svakodnevno, kroz mnoga stoljeća, 
Tu je nade gorjela svijeća. 


O, Sitnice, vjekovna grobnice! 
Pamtiš mnoge borbe i klanice! 
Tvrd bedeme crnogorskih gora, 
Dosta li je ostalo zlotvora 

Na obali od rijeke slavne, 

Kroz vjekove u krv okupane! 


Car je turski za Sitnicu znao, 
I groznicu od nje dobijao. 
Tu je branik od junaka bio, 
Tu se smrti niko nije krio. 


Od nastanka ovoga svijeta, 
Tuda slavna protiče rijeka, 
Neka kleta sudbina je vodi 
Da krvava put Morače hodi. 
Nek joj sestra izbistri talase, 
To je bilo vjekovima, zna se! 


Ne pomenuh mnoge spomenike 
Od Nahije pa do Amerike. 
Svud su naši junaci hodili, 
Crnogorsko ime proslavili. 

Protiv turskog cara ratovali, 

I francusku silu presretali, 
Austrijsku vojsku, bez uzmaka 
Na kraj, protiv njemačkoga Rajha! 


Nek’ zaborav nikad ne pokrije 
Istoriju najmanje Nahije, 
Časne ljude, velike junake, 

Što lješanske porodiše majke, 
Vitezova, kroz vrijeme slavnih, 
Iz predanja i vremena davnih. 


A vile su u tim zemanima 
Liječile rane junacima, 

I vijence od lovora plele, 
Vitezove da zakite smjele, 

Što pisaše istorije strane 

Sa krvavim mačem, kroz zemane, 
Od slobode vrata da otvore, 
Naraštaji da ih ne prekore. 


Pa u ime toga slavnog cilja 

Što im bješe zvijezda vodilja, 
Kroz pakao rata, vjekovima, 
Dan slobode svanu Lješnjanima. 
A sa njima i svoj Crnoj Gori, 
Da uz gusle o tome se zbori. 


Nikad niko slomit’ nije moga’ 
Narod koji vjeruje u Boga, 

U oružje i junaštvo svoje, 

Duh slobodni i viteštvo, koje 
Krasilo je svakog Lješnjanina, 
U vjekovnoj borbi s dušmanima. 


Kad se točak istorije smiri, 

Kad se borba stiša i umiri, 
Trideset pet godina kad prođe, 
Otkad nam mir na Balkanu dođe, 
Tad država, skupa s Lješnjanima, 
Diže spomen lješanskim borcima. 


Da ih spoji, da ih ujedini, 

Ka' što svako u svijetu čini, 
Za zasluge, za vremena stara, 
Kad su stekli zvanje slobodara. 


Taj spomenik palim herojima 
Što ginuše u svim ratovima, 
Barutana lješanska što ima, 

U spomen je na junaštva njina. 


Sva su mjesta Lješanske Nahije 
Spomenici naše istorije. 

Svako selo, brdo 1 dolina 

Svoju priču kroz vrijeme ima. 


O viteškim primjerima slavnim, 
Junacima znanim i neznanim, 

Što su ime svoje domovine 
U nebeske podigli visine. 


Godine su stoljeća zidale, 

Kroz vjekove legende ostale, 

I predanja koja i sad žive, 

Da se novi naraštaji dive 
Istorijom zavičaja svoga, 

Kroz zemane slavom bogatoga. 
Pa nek sija baklja tradicije 

Iz prošlosti Lješanske Nahije! 

OSTRVO SLOBODE 


Zapjevaću pjesmu Crnoj Gori, 
Slobodarskoj i junačkoj zori. 
Njenoj slavi, njenim junacima, 

Što je svetim kitiše znacima, 

Od početka, od njenog nastanka, 
Kroz vjekove, vazda, bez prestanka. 


Ponosita goro sokolova, 

Lučo sjajna iz prošlih vjekova, 
Kolijevko junačkih sinova, 

Tih čuvara svetih ideala, 

Nek’ ti pjesma uz strune gusala 
Čuva spomen na davna vremena, 
Rad' viteške slave i imena! 

Goro Crna, junačko imanje, 
Majko naša, naše radovanje! 


Sultan Mehmed kad Bosnu pokori, 
A Hercega u Novi zatvori 

Da se nada mletačkoj pomoći, 
Koja nikad do njeg? neće doći. 


Cio Balkan Turci porobiše 

I slobodi vrata zatvoriše. 

Ali osta iskra u kamenu 

Da prkosi turskome vremenu, 

Da se nikad sa ropstvom ne miri, 
N’o da barjak slobodarski širi, 

I da vjeru pravoslavnu štiti 

Pred lovćenski oltar znameniti. 


Pa tu luču što u tami s'jaše, 

Crnom Gorom kroz vremena zvaše. 
Te je slavna istorija njena 

Bila uzor balkanskih plemena: 
Kako da se odupru nemani, 

Onda kad se otadžbina brani. 


I sva turska sila što bijaše, 
Slobodu ti uzet ne mogaše, 
Jer na maču ta teška bremena 
Crnogorska nosiše plemena, 
U čast slave viteških vremena. 


Pred narodom, kroz bitke velike, 
Crnogorske bijahu vladike. 
Sveštenici mudri i čestiti, 

Što će svoju zemlju proslaviti. 


I vladari što na čelo staše 

Te ponosne Crne Gore naše: 
Od Ivana, što br Zeti glava, 

Do Nikole, crnogorskog kralja. 


Slavna prošlost s bojevima prođe, 
A vladari, znamenite vođe, 

Nekad perom, a nekada mačem 
Megdaniše s ljutim osvajačem. 
Proslaviše državu i ime, 

Pravo reći: imali su s* kime! 


Od Carevog Laza kamenoga, 
I velikog poraza turskoga, 
Martinića, Krusa i Grahovca, 
Vučjeg Dola što je Crnogorca 
Proslavio da mu ime traje, 
Svaki kamen po junaka daje. 


Pa će naše gore kroz vjekove 
Pjevat' pjesme za svoje heroje. 
Za besmrtna djela vitezova, 

Iz junačkog jata sokolova, 

A potomci pretke će slušati, 

I s koljena na koljeno slati. 


Od vremena Nikca od Rovina, 
I hajduka Baja Pivljanina, 

Te ostalih starih junačina 

Što su na nož čekali Turčina, 
Do krvavih mojkovačkih dana, 
Kad donese slavu sa megdana 
Crnogorska vojska odabrana. 


A mi ćemo, zarad tih vremena, 
i krvavih gora i stijena, 

Pomenuti besmrtne junake, 
Gromovnike otadžbine majke. 


Sve prvake svojijeh plemena, 
Iz viteških dana i vremena. 
Jer je Crna Gora kroz vjekove 
Iznjedrila mnoge vitezove, 
Koji svoju zemlju zadužiše, 

I za spomen ime ostaviše. 


Je li perom opjevat' moguće 
Dičnu slavu Petrovića kuće, 

Što su snagom svog? pera i mača 
Prkosili sili osvajača? 


Pa je tako s' lovćenskog? prestola 
Crnogorski gospodar Nikola, 
Ognjem svoga plamenoga mača, 
Omeđio Crnoj Gori vrata. 


A granice zemlji proširio, 

I vitešku slavu nastavio, 
Slavno ime posta kroz ratove, 
Kad im ote zemlju i gradove. 


N’o je knjaže silno griješio, 
Uzdanice što je progonio: 


Slavnog Peka i serdara Jola, 
Te vojvodu Marka Miljanova, 

Perjanice onoga zemana 
Bez poroka i ljudskijeh mana. 


Da ľ’ su vile s? lovćenskih visina 
Opjevale sva junaštva njina, 

Što su Crnom Gorom počinili, 

I vječitu slavu zaslužili? 


Pamte gusle Šuja Karadžića, 

I vojvodu Mirka Aleksića, 

Ban Cerović ne osta? za njima 

Kad skidoše glavu sa Smaila, 
Mrtvom glavom strašnoga Čengića 
Osvetiše devet Petrovića. 


Uzeše mu oružje i hata 

I banuše na cetinjska vrata, 

Da daruju svoga gospodara 
Rusom glavom lipničkog vladara. 


Vuk Trebješki, od viteškog roda, 
Miljan Vukov, veliki vojvoda. 
Sablja britka od Banjana ko je? 
Ćetko Pejov Eraković to je! 


I sa njime crnogorski soko, 
Četobaša Miljaniću Đoko. 

A ponos je banjskoga plemena 
Baćovića kuća proslavljena. 

Međ' junake, među ljute guje, 
Mjesto Đoka Popovića tu je, 

Čija slava ne tamni, n'o sija, 

Sa njima je vojvoda Ilija, 
Ponajmlađi od vojvodskih glava, 
A u prve đe se stiče slava. 


A među njih Đukan Burić svrati 
Kada svate iz Bara povrati, 
Čuvenoga Ljubovića bega, 

I preote darove od njega, 

Te svatove ostavi bez glava 

Da se svadba upamti krvava. 


Je l’ to munje vatru potpaljuju, 
A gromovi ljuti čelik kuju? 
Ne, n’o pada kiša od olova, 
Dugom leti jato sokolova: 


To Kankaraš Duka sa Golije 

S hajducima čeka Osmanlije, 

Da hajdučkim dariva ih darom, 
Tankom puškom i sabljom krvavom. 


Mladi vitez Mina Radoviću, 

Što ne dade Hasanu Mekiću 

Da pokupi harače i danke. 

To je ono momče iz Morače 

Rad" kog’ majka Hasan bega plače, 

Što sa svojih sedamnaest ljeta 
Velikoga zulumćara sreta, 

Te mu glavu na kolac natače, 
Tako plati moračke harače. 


Pamtiće se da je s' Vučjeg Dola 
Osman pašu primio Nikola 
Naopako, svezanijeh ruka, 
Dovede ga Filipović Luka. 


Pa tri zmaja Jovovića biše, 
Markovinu selo proslaviše, 

I veliki Novak Ramov s njima 
Što se muški oduži Turcima, 
Posjekoše brdo turskih glava, 
Još im sija junaštvo i slava. 


Pomenimo dva siva sokola: 

Sa Grahova Anta i Jakova, 

I vuk gorski s* tih surih planina 
Kovačević Stojan, junačina. 


Slavno ime, slavnoga vremena, 
Perjanica junačkoga htjenja. 
Od Ceklina, Kenjo Jankoviću, 
Onda soko Jefto Nikoliću. 


Tu je Baćo Mićunović s* njima, 
Pa Pivljanin Bajo s hajducima, 

Te čuveni Sočica vojvoda, 
Slavno ime ponosnog naroda. 


Biti junak, nije bilo lako, 
Kao što je Radunović Marko, 
Iz pitome Lješanske nahije, 
Slavno ime naše istorije. 


Vojskovođa Blažo Boškoviću. 

I sa Čeva Petre Vukotiću, 

Pa veliki vitez Crne Gore 

Krsto Zrnov, za kog’ ljudi zbore 
Da junaka takvog’ bilo nije 

Za vrijeme slavne istorije 

Gore Crne, ponosne nacije! 


No je l’ iko od tih junačina 

Bio ravan Nikcu od Rovina? 
Što je vrhom krvava handžara 
Knjigu Hamzi kapetanu šara’, 
Da mu harač šalje u Rovine, 

Ili da s njim na megdan pogine. 


To je samo dio od junaka 

Što ih rodi crnogorska majka. 
A sa njima sve junačka svita, 
I imena slavna, znamenita. 


Da se ne zna ko j* od koga bolji, 
To je, valjda, po nebeskoj volji, 

Da heroji istoriju pišu, 

Ti tragovi nikad se ne brišu, 
Jer i danas na braniku stoje 
Gromobrani otadžbine svoje. 


A nijedna zemlja, od predanja 
Ne imade takvoga imanja, 
Odakle se junaci rađaše, 
Pravoslavlju to nada bijaše: 

Da će opstat* u teškom vremenu 
Na ponosnom i tvrdom kamenu. 


Zato osta nama u genima 

Da pjevamo o tim junacima, 
Što u svome junačkome zboru 
Slavnom Crnu učiniše Goru. 


Ta će pjesma teći kroz vjekove, 
I slaviti hrabre vitezove, 

Što na Olimp vrline staviše, 

I primjere čojstva ostaviše. 


Sad se jave uz prasak gromova 
Iz visokih nebeskih domova, 
Gledajući staništa orlova, 

Đe vjekuje gorda Crna Gora, 
Slaveć’ svoje besmrtne junake, 
Uz gusala zvuke i badnjake! 

SLOBODARI VITEŠKOG VREMENA 


Crna Goro, ponosna i slavna, 
Nastanula u vremena davna, 
Od vajkada slobodarski raju, 

I viteških ljudi zavičaju! 
Tvoja prošlost i vremena stara 
Kitilo je ime slobodara! 


Tvrdo zdanje od ljuta kamena, 
Od ponosa, ognja i plamena, 

I junaštva čim se kite ljudi, 
Tvoja zora slobodu probudi 

U ostalom balkanskom narodu, 
Da povedu borbu za slobodu! 


Pet vjekova ti si baklja bila, 

I slobodu na sablji nosila, 

Nad njom barjak pravoslavne vjere 
I krst časni u dveri kamene! 


Tvoja borba putokaz je bila, 
©’ koljena ga koljenu nosila, 
Pa je ova zemlja, ka’ iz snova, 
Napajala pokoljenja nova! 


Đe se čojstvom kitiše junaci, 
A na oganj krstiše badnjaci, 

A ljubav ih ka’ svetinja spaja 
Sa slobodom svoga zavičaja. 


Živjeli su za čast i za slavu, 
U to ime davali su glavu, 
Državom se svojom ponosili, 
I ime joj u srcu nosili. 


A junaštvo da bi pokazali 
Sabljama su megdan dobijali. 
Đe je hrabrost trebala velika, 
Imali su srce od čelika. 


Sloboda im bijaše svetinja, 

Luča sjajna sijaše s* Cetinja, 
Proslavljenog crnogorskog grada, 
Odakle je Sveti Petar vlada’, 

Što je s mačem u borbu odio, 

A o vratu Sveti Krst nosio. 


A svoj narod kad je predvodio 
Ovako je Sveti govorio: 

„Nije grijeh sjeći osvajača! 
Sloboda je od svih vjera jača! 
Bez slobode vjera ne postoji, 

U boj za mnom, Crnogorci moji! 
Za odbranu vjere pravoslavne, 
A u ime istorije slavne 

Da nam sviću slobodarske zore 
Za koje se potlačeni bore!“ 

Od čuvenog Carevoga Laza, 
Ljutog boja i turskog poraza, 
Martinića, Krusa krvavije’, 
Crnogorskih poprišta strašnije’, 
Pa do Vučjeg Dola i Grahovca, 
I čuvene bitke kod Mojkovca, 
Ispisaše istorijske strane 
Crnogorske čete odabrane. 


Bjehu primjer borbe za slobodu 
Svakom drugom u svijet narodu. 
A Lovćen je, oltar crnogorski, 
Nadahnuće za Vijenac Gorski 
Bio tada Radu Tomovome, 

Tom njegovom djelu velikome. 


Slobodu su ka’ vid u zenici, 

U svom srcu s mačem u desnici 
Očuvali sokolovi ovi, 
Proslavljeni istinski heroji, 

Što viteške nosili su znake, 
Zasjenili spartanske junake 


Časnije je bilo poginuti, 
Nego u kraj ognjišta stariti, 
Pa su mnogi u pozne godine 
Išli da se na megdan pogine, 


I od svoje starosti odbrane, 
Da ih kao junake sahrane. 

To ne bjehu ljudi, no zmajevi 
Koje drugi nemahu krajevi, 
Pa je lako kraj ovih prvaka 
Kralj Nikola bio car junaka. 


Slava ovim dičnim junacima, 
A sjećanje nama potomcima! 
Njima ćemo uz gusle pjevati, 
Istorija ime im čuvati. 


Kad pomenem ime Crne Gore 
Osjećanja moja progovore, 
Ime tvoje kao nadahnuće, 
Vaskrsenje i naše pregnuće! 


Ti si svoje gorostase dala 

Da bi sveta sloboda ostala, 

Pa se ova zemlja od kamena 
Sa ponosom sjeća tih vremena. 


Sad ga čuva pjesmom i guslama, 
Jer je naša istorija slavna 

Kroz vjekove pjesmom ispisana, 
A gusle su čuvar istorije 
Crnogorske ponosne nacije. 


Tvoja slava, naš ponos i dika, 
Zemljo slavnih ljudi i ratnika, 
Vitezova s prestola kamena, 

Što postaše veći od vremena. 

Zivotima slobodu braniše 
I ime ti vječnim učiniše. 


Sad ga novo pokoljenje čuva, 
Da ga slavi 1 da ga sačuva. 

A ova je kamenita gora 
Osvajaču vazda bila mora, 

Jer se grdan vraća’ sa megdana, 
Tako osta do današnjih dana. 


209 


Dragan Kovačević VITEŠKI VIJENAC 


DRAŠKO POPOVIĆ I GRIŠAC OSMAN-AGA 


Sastala se u vremena davna, 
Dva junaka što im ne bi ravna. 
Na sred Spuža, u Bjelopavliće, 
Pa viteške raspredaju priče. 


Postali su Bogom pobratimi, 
AP su vjere različite bili. 

Po junaštvu, kaže priča stara, 
Obadva su mogla bit’ kraj cara. 


Pa uz vino, to piće junaka, 
Teče priča o slavi predaka, 
Kako su im preci boja bili, 
Đe su slavu vitešku dobili. 


Jedno Draško Popoviću bješe, 
Junaštva mu slavu doniješe, 

I titulu čevskog vojevode, 
Takvi ljudi rijetko se rode. 
Dobi mjesto kakvo zaslužuje 
Da u „Gorski vijenac“ vjekuje. 


S njim pobratim Griščević Osmane, 
Tom’ junaku niko ne zna mane. 

Po hrabrosti i junačkoj slavi 

Svoje ime u borbe proslavi. 


210 


Dragan Kovačević VITEŠKI VIJENAC 


Zapili se, vino snagu daje, 
Ma sa vinom i razum nestaje. 
A junaci o junaštvu zbore, 
Pa kad vode takve razgovore 
Krv uzavri u junačke grudi, 
U to doba takvi bjehu ljudi. 


Teče vino, hvale se junaci, 

Dokle Draško reče: ,,Blago majci!“ 
Jer na vrata banu toga trena 

Mlada cura, od skoro vjerena 

Za piperskog* popa Piletića, 
Rođaka je Draška Popovića. 


Lak joj korak, ka’ gazela krače, 
Osmanu se i Drašku primače. 

Pa im onda smjerno nazva Boga, 
Nasmijanog? lica rumenoga. 


Gleda aga kao priviđenje 

To lijepo zemaljsko stvorenje. 
AP ne shvati, kad ugleda curu, 
Da je sreo svoju smrtnu uru. 


Zorno gazi lijepa brđanka, 
Vesela joj na dvorove majka. 
Talasaju grudi u đevojke 

I podižu sa prsi uvojke. 

Crne kose, ka’ noć bez mjeseca, 
Biser zuba, divnih crta lica. 
Vrane oči ispod obrvica, 

Što ka? krila šire krake svoje, 

I krase joj divno lice, što je 
Očaralo u brdima momke, 
Mimo bilo koje Crnogorke. 


Pravo čudo - ovakva đevojka 
Po ljepoti da je našla momka! 
A kad uđe i obasja kulu, 
Zaboravi Osman svoju bulu 
Na dvorove skoro dovedenu, 
Ka' da nije ni imao ženu. 


Gleda curu, ne trepće očima, 
Pa upita svoga pobratima: 
»Draško, brate, oba ti svijeta, 
Ima 1* ljepšeg u brda cvijeta, 
N’o rođaka ova tvoja što je 
Zasjenila danas oči moje? 


Učini mi merak pobratime, 
Nek’ me služi umjesto Fatime, 
Dokle zora obasja ravnicu, 
Tvrda brda i Spušku glavicu. 


Daj mi, Draško, lijepu Čevljanku, 
Rođenu bih za nju dao majku. 

Daću tebe ledenice dvije, 

Mog’ su baba bile obadvije, 
Što su zlatnom žicom izvezene, 
A u boju ljutom dobijene, 

I mojega bistra džeferdara, 
Neću žalit", mojega mi cara!“ 
Draško tešku srdžbu zadržava, 
Osman-agi tiho odgovara: 

„Zar se tako s pobratimom zbori!?“ 
Ispod glasa ljuto progovori: 


„Znaš li, more, brat si mi po Bogu, 
Ma ti želju ispunit? ne mogu! 

Ne mogu ti dati nemoguće, 

Pa da neću dočekat’ svanuće. 


Nije mene Crnogorka stara 

Na junački odžak podizala 

Da ja brukam Čevo i Čevljane! 
Znadi dobro, Grišević Osmane, 
Kad bi’ sada na ovo pristao, 

Ja bih svoje ime obrukao. 


Ne bi’ ima’ puta među ljude, 
Smrt je bolja, kad sramotu nude 
Ali vino iz Osmana zbori, 

Opet Drašku Turčin progovori: 
„Čuješ, more, što ti aga zbori, 
‘Oću noćas da me cura dvori! 


|< 

Pristanućeš, milom ili silom, 
Konačiću noćas s’ ovom vilom. 


Riječ moja mora zadnja biti, 

Ili ću ti glavu odrubiti!“ 
Popović mu tihim glasom kaza: 
» Laka? si se mojega obraza! 
Ali kad si tako naumio, 

Bi 1 ti meni želju ispunio?“ 


Pa mu kaza: ,,Pobratime mio, 
Ti si skoro u Gacko odio, 

I doveo vilu od đevojke, 
Ljepšu nego naše Crnogorke. 
Nema bule kao ona što je, 
Sad je dvore ukrasila tvoje. 


Dovedi je noćas, pobratime, 
Ja joj neću mijenjati ime, 
Nego ću joj ograditi sina 

Da ga nema turska carevina. 
Tu noć jednu neka bude moja, 
Prelijepa ta nevjesta tvoja. 


A kad zora pušti zrake svoje, 
Vratiću je na dvorove tvoje. 
Ti po Drašku dadi sinu ime, 
Pa ćeš imat’ ponosit’ se čime. 
Biće junak, da mu ravna nije, 
Sve od Spuža pa do Antalije!“ 

Skoči Turčin, u bijesu kaza: 
„Daćeš glavu, moga mi obraza!“ 
Pa ka’ zmija trže puške dvije, 

I s* pasa ih pali obadvije. 


Ma zna Draško: Turčin se ne šali, 
Pa na njega trpezu obali. 

A uvi se, zmija tako ne bi, 

A1 mu jedna desnu ruku prebi. 


Viđe Osman da mu spasa nije, 
Pa on bači puške obadvije, 
Što ih tada na Draška istuli, 
Zbunjen, vrata potraži na kuli. 


Popoviću desna ruka pade, 

AP lijevom, ka’ munja dopade, 
Pa sa njome malu pušku pali 

I Turčina na vrata obali. 


„Stani - reče - pobratime mio, 
Nijesi me tako naučio! 

Sramota je bježat? sa megdana, 
Smrt svakako dođe jednog dana. 
Onog’ trena kad si se rodio 
Alah ti je i smrt odredio. 


Zao mi je što se kao vuci 
Ne sretosmo sa sabljom u ruci. 

Da vidimo ko je nožem bolji, 
AL ovo br po nebeskoj volji. 
Drukčije ti nije moglo biti, 
Sada ću ti glavu odrubiti!“ 


Planu sablja, ne izda ga snaga, 
Skotrlja se glava preko praga. 
Sve to gleda lijepa Čevljanka, 

Pa dopade do svoga rođaka. 
Zlatnim pasom Drašku ruku veže, 
Pa sa njime niz kulu pobježe. 


„Žao mi je moj rođače - kaza - 
Što zbog moje časti i obraza 
Danas ubi svoga pobratima, 

A glavu ćeš darivat' Turcima. 
Nije meni do moga života, 
Samo da me ne stigne sramota, 
Ako Turci živu me uhvate, 

Što da radim, kaži meni brate?“ 


A Draško joj odgovarat? ode: 
„Da idemo preko Zete vode, 

Uhvatit* nas žive neće Turci, 
Nego dođi, budi mi pri ruci!“ 


N'o rijeka Zeta ustanula, 
Sokola bi pticu prepanula, 
Brežine je svoje potopila, 
A obale svoje izgubila. 

Cura viče: „Draško, evo Turci!“ 
Silan junak na velikoj muci: 
Dva ga bega na konjima prate, 

I za glavu *oće da ga skrate. 
Ruka desna visi niz tijelo, 

I krvavo na njeg? odijelo. 


Aľ ga snaga ne napušta muška, 
Puna mu je o ramenu puška. 
Volje ima, junaštva ne fali, 
Ranjen vitez stoji na obali. 


Dok ugleda kraj rijeke stado, 

A kod stada jedno momče mlado. 
Viknu Draško: ,,Kod ovaca ko je? 
Bi li ime sačuvao moje 

I unio moju rusu glavu, 

Rad' junaštva i za svoju slavu?“ 


„Ja sam Savo - čobanin mu reče - 
Zeta voda danas brzo teče, 

Al ću pomoć’ u nevolji tebi, 

Pa svoj život da vidio ne bi?!“ 

I prenese Draška i đevojku. 

U tom Turci ugledaše trojku 

S druge strane od rijeke Zete, 

Pa krenuše Osmana da svete. 


U rijeku konje ućeraše, 
Ali Savo pušku dovaćaše, 

Puče pusta, s konja Turčin pade, 
Kako pade, on tu i ostade. 


Drugi aga rijekom zaplovi, 

Al džeferdar Draškov progovori. 
Pade aga, voda ga prihvati, 

Da se nikad u Spuž ne povrati. 


Oni dobre konje posjedoše 

I ravnome Čevu utekoše, 

Da se priča do današnjih dana, 
I duhovna da nam bude hrana, 
Kako čojstvo 1 junaštvo kiti 
Ovaj ljuti kamen znameniti. 

NOŽ U LEĐA 


Krenu smrtna ura jednog’ dana, 
I junaka srete odabrana, 

Kraj zidina od Kotora grada, 
Tad" Danilo Petrović nastrada. 


Što naćera Todora Kadića 

Da ubije knjaza Petrovića? 

I dan danas kruže razne priče, 
Ali jedna na drugu ne liče. 
Istinu će istorija reći, 

Njoj se nikad ne može uteći. 


Posle smrti Stankova Danila 

Na muke je Crna Gora bila. 
Nemaština nerodnih godina, 

A okolo turska carevina 

Sa svih strana na nju šalje vojsku, 
Da pokori zemlju crnogorsku. 


A na skupu crnogorske vođe 

Odlučiše: “Neka Mirko dođe, 
Da on vlada poslije Danila!“, 
Al ponuda ne bi Mirku mila. 


Odreče se slavnog’ prijestola. 
„Od mene će bolji bit? Nikola!“, 

Vojevoda slavni tada kaza, 
I Nikola dobi mjesto knjaza. 


Kad mladi knjaz na prijesto stupi, 
On od stare slave ne odstupi, 
Nego mladost i junačko htjenje 
Zaslužiše slavu i divljenje. 
Istorija daje nam na znanje: 

Kao vladar steče poštovanje! 


Povede me slučaj jednog dana 
Tamo đe je Obilić-poljana, 
Nađoh knjigu, vijek ipo staru 
Na čuvenom Balšića pazaru. 


Dva vijeka u njoj stara priča: 
Bruku kudi, junaštvo veliča. 

Čaša žuči o sramoti zbori, 

Čaša meda junaštvom je kori. 
Jedna drugu od ljudskog nastanka 
Ka’ noć zoru prate bez prestanka. 


U toj knjizi jedna priča stara, 

Iz vremena knjaza gospodara, 
Dvades' ljeta kad je samo ima’, 
Piše knjigu Vasojevićima. 

A na ruke Miljanu vojvodi, 

Što je ima? sreću da se rodi, 

Da proslavi i sebe i pleme, 

U to teško, besudno vrijeme. 
A to ime iz vremena stara, 

S" ponosom se i sad izgovara. 


Knjaz mu piše: ,,Miljane, viteže, 
Za Crnu te Goru ljubav veže. 
Pokupi mi trista plemenika, 
Najboljijeh ljudi i ratnika 

Koji mogu, umiju i smiju, 
Pošalji ih u zemlju Srbiju. 


Neka vide braća Srbijanci 
Crnogorski kakvi su junaci, 

I da Srbe junaštvom pokrenu 
U borbu za zemlju pokorenu. 


Javite se Mihailu knezu, 

Usput nek’ je vojska na oprezu, 
Sve dok dođe gradu Biogradu. 
Ako Turci za ovo saznadu, 

Svu će silu na vas pokrenuti, 
Zora će vam u zli čas svanuti!“ 


Miljan Vukov pokupi prvake 
Iz Nahije, po viteštvu jake. 
Tri hiljade i trista pušaka 
Ima vojska Miljanova jaka, 
Od toliko biranih vojnika 
Lako trista izdvoji ratnika. 

Pa odabra glavne vojskovođe 
Što će vojsku Srbijom da vode. 
Isprati ih Miljan do Police, 
Blizu naše i srpske granice. 


»Zbogom, - reče svojim junacima - 
Bićete na ponos potomcima!“ 
Krenu suza junaku niz lice 

Kad s? od svoje rasta jedinice. 


Obrnuše Srbijom junaci, 

Iznad nih se vijore barjaci, 

Ne kriju se, n'o ponosno gaze. 
Reče neko: „Ako nas opaze, 

U zli čas će za njih svanut? zora, 
Bilo da je livada, il’ gora!“ 


Kad noć prva vojnike sustiže 
Vođa reče da se logor diže. 
Ode straža okolo logora, 

Da ih čuva dok opuči zora. 


Al su Turci ugledali čete, 

Pa krenuše da se vojska srete. 
Ma je straža opazila Turke, 
Viknu neko: ,,Biće jutros muke 
Jer Turaka bješe tri put? više, 
AL se grdni natrag povratiše. 


|< 

Pade glava Batilović bega, 
Dobar junak posiječe njega. 
Crnogorci sokak učiniše, 

Na stotine ljudi pogubiše, 

A odatle, sve do Biograda 
Malo ko od naše vojske strada. 


Jedno jutro, u sami cik zore, 
Banu vojska na kneževe dvore. 
Kad iziđe knez sa glavarima, 
Gleda vojsku, pa govori njima: 


„Ko dovede vojsku iz daleka, 
Kad sam se ja Turcima zareka' 
Da sa njima neće biti boja? 
Zato, čujte, mila braćo moja: 
Moraćete oružje predati, 

Al će brzo vama da se vrati, 
Samo da se ne pobune Turci, 
Jer ćemo bit? na velikoj muci!“ 


Neko reče: ,,Vjerovat" se mora, 
Jer nijesmo došli kod zlotvora, 
N’o kod naše braće iz Srbije, 
Vjerujemo, jer druge nam nije!“ 
Pa oružje predadoše njima, 

Da se mir ne remeti s* Turcima. 
Na vjeru im oružje uzeše, 

AL im i to tada malo bješe. 

U grupama tad ih preseliše, 
Po trideset vojnika najviše, 
U desetak gradova Srbije 
Raseliše vojsku iz Nahije. 


Kad svijetlo oružje nestade, 
Tada moral među vojskom pade. 
Oružje je sigurnost vojnika, 
Oružje je ponos za ratnika, 

Sa njime se brani čast junaka, 
To nam osta od naših predaka. 


Dok po srpskim trunu gradovima 
Kaza neko među vojnicima: 

„Da možemo do oružja doći, 
Mogli bismo Crnoj Gori poći! 

AP bih rađe glavu izgubio 

Nego se bez oružja vratio! 

Bolje, braćo, da svi pogibosmo, 
N’o s? oružjem što se rastadosmo! 


Rđa tupi naše jatagane 

Što su mnoge dobili megdane! 
A padaju s’ oružja pozlate 
U podrume kneževe palate!“ 
Tad je grupa iz Valjeva bila 
Na Miljana knjigu naslovila: 
„Spasi ovo što od nas ostade, 
Jer smo ođe ostali bez nade!“ 

A kad knjiga vojevodi stiže, 
Istog’ trena on se ljut podiže, 
Put Cetinja poćera dorata, 
Dokle stiže Biljardi na vrata. 
Knjaz vojvodu začuđeno gleda, 
Mrka lica a oštra pogleda. 


Kad iznese Miljan svoju muku, 
I kad kaza za kneževu bruku, 
Knjaz Nikola istog trena skoči, 
Od ljutine zasjaše mu oči. 


Mihailu knezu knjigu piše: 
„Da nijesi ni čas čeka’ više, 
N’o oružje vrati vojnicima, 
Nemoj bruku činjeti sa njima! 
Nek’ se vrate na ognjišta svoja 
Kad ne šćeste učinjeti boja!“ 


Perjanika tri odoše tada 

Put stojnoga grada Biograda. 
Mihailo dade naređenje: 

Nek’ se vojsci povrati znamenje 
Sa kojim se svaki junak kiti, 

Ali boja da ne smije biti! 


Kad oružje o pas objesiše 

Niko im se ne smje primać’ više, 
I ne šćeše čekat" druge grupe, 
Da se skupa put kuće upute. 

Prekaljeni od boja ratnici 
Obrnuše ka svojoj granici, 

Bez pozdrava, smrknutoga lica, 
Crnogorska ode jedinica. 


Ali ljudska pakost nema mjere, 
Vazda bješe kod ljudi nevjere, 
Izdajnika bez stida i časti, 

Ta sramota mnoge će dopasti. 
Istorija sa gađenjem zbori 
Kada nekog izdajnikom kori. 


Tako neko u mjestu Giljevu 
Tad' izdade četu Vasojevu. 
A kad Turci dojavu dobiše, 
Za boj ljuti oružje spremiše. 


Postaviše zasjedu pred njima, 
Ali četa izvidnicu ima. 

Prvi napad uspješno odbiše, 
Al Turaka ima mnogo više. 


Navališe opet, bez uzmaka, 

Tu pećina pridesi se naka 

Iza leđa Vasojevićima, 

I ka’ zaklon tad? posluži njima. 


Među njima ima ranjenije", 
A, na žalost, i poginulije'. 

Vojska otpor iz pećine daje, 
A puščana vatra ne prestaje. 


Jedni druge hrabre i sokole, 
Ranjeni se Svetitelju mole 
Da ih primi u okrilje svoje, 
Junaci se od smrti ne boje. 
Zadnje sate svog života krive 
Jer će Turci posjeći ih žive. 


Tako prođe dan Svetog? Ilije, 
Obostrane njine pogibije. 

Kad noć tamna potpisa primirje, 
Pohitaše da traže, što prije, 

Da l’ pećina druga vrata ima, 
Tu se sreća osmjehnula njima: 


Drug se drugu primi na ramena, 
I kroz otvor pećinskog šljemena 
Spas nađoše pod okriljem noći, 
AL šestina od njih neće doći, 
Niť’ viđeti vrata svoje kuće, 
Spomen će ih čuvat? ubuduće. 


Dva vijeka skoro od tad? ima, 
AL se ime sačuvalo njima. 
Knjaz Nikola naređenje izda: 
Spomenik se kameni ozida 

U bilizini Vlaške crkve slavne, 
S’ njene sjeverozapadne strane. 

Kroz vrijeme slavno nek’ ostanu, 
Za junačku hrabrost pokazanu. 


Šest junaka život izgubiše, 
Vječni spomen nek o njima piše! 
Da nadahnu naraštaje nove, 
Nek’ zapamte vitezove ove. 


Od Lovćena do krša Komova 
Istorija pisala se ova, 

Znakom slave i viteške moći, 
Bez zla niko nije moga’ doći 
Da napadne naše gore svete, 

I junake pred Bogom zaklete, 
Da će branit’ ime Crne Gore, 
Slobodarske dokle svanu zore. 


Jer su svoja viteška imena 
Pronosili kroz prošla vremena. 
Za njih nema vrata zaborava, 
Jer njihova ne umire slava. 


Junačke su pisali stranice, 
Prolazili često pr*o granice 
U Srbiju i Hercegovinu, 
Da za slavu i slobodu ginu. 


Prkosili osvajačkoj sili, 
Nadahnuće epskoj pjesmi bili. 

A1 ne mogu stihovi i slova 
Da ukrase imena njihova. 
Zato i sad žive kroz vremena 
Ti junaci Vasovog plemena. 


229 


Dragan Kovačević VITEŠKI VIJENAC 


BADNJE VEČE 


Badnje veče, slavo Crne Gore, 
Noć kojom se Crnogorci zore, 
I slave te dok je istorije, 

Crne Gore, Krsta i nacije! 


Tako pjeva sa Lovćena zmaju 
Staru pjesmu o svom zavičaju. 
Ječi pjesma s? lovćenske stijene, 
Slavi veče i junake njene. 


Pa ću i ja, u čast ove noći, 
Zapjevati s’ Božijom pomoći, 
I pomenut’ vladiku Danila, 
On je bio zvijezda vodilja. 


Jer će iz te januarske noći, 

U nebesa zvijezda otići, 

I bit’ baklja s’ nebeskog šljemena, 
U čast slave, junačkog znamenja. 


Slavno veče, crnogorska diko, 
Ponosita junačka svjetiljko! 
Iz te noći sija kroz vremena 
Istorijska veličina njena! 


O toj noći i danas se zbori, 
S nojm se i sad izdajica kori. 

Pa i danas pjevaju guslari, 
Đe su naši ratovali stari, 
I kako su slobodu plaćali. 


Jer iz krvi u bitke prolite, 
Slikane su istorijske slike, 

I junaci, čije sabilje britke, 
Sve te slavne dobijahu bitke. 


Svetinje su svakog Crnogorca 
Badnje veče i bitka s* Grahovca, 
I Vučji Do, đe se proslavismo, 
Kad na maču državu dobismo. 


Pa će ovi istorjski dani 

biti pjesmom uz gusle čuvani, 
A iz krvi tih prošlih vremena 
Rađala se veličina njena, 

Da zadoji pokoljenja nova 
Slavom, koju steče Crna Gora. 


Jer kroz pjesmu sa Lovćena, zmaja, 
Teče pjesma moga zavičaja, 

Na krilima junaštva i slave 

Crne Gore, ponosne države. 


Dragan Kovačević VITEŠKI VIJENAC 


POSVETA GRAHOVU 


Na granici slavne Crne Gore, 
I čuvene zemlje Hercegove, 
Naseliše jedno mjesto ravno, 
Vitezovi u vrijeme davno. 


Grahovo mu ime nađedoše, 

Kad na plodne doline dođoše, 

A brda će iznad te ravnice 
Postat’ ljudskog roda kosturnice. 


Ponosi se slavna Crna Gora 
Kad se ime pomene Grahova. 
Iz viteške kolijevke tvoje 
Rađala si ljude i heroje, 

Lozo jaka kroz prošla vremena, 
Junačka si imala koljena. 


Tu je mramor devet Petrovića 
Što padoše od ruke Čengića. 
Ima od tad? skoro dva vijeka, 
AP te rane bole dovijeka. 

Kuk Čelinski i sad groblje krije, 
Koje nikad pronađeno nije. 


Osvajači ne imahu mira 
Da se Crna Gora okupira. 

Tako silnu vojsku Derviš-paše 
Crnogorci ognjem dočekaše, 
Pa sabljama juriš učiniše, 

I potoke krvi napraviše. 


I dan danas poviše Grahova, 
Dva su brda imena njegova, 
Jer mu tada Daković Jakove 
Prorijedi čete i vodove. 

Tu potamni ime anadolsko, 
A proslavi naše crnogorsko. 


Tu je bila bitka grahovačka, 
I čuvena pobjeda junačka, 
Crna Gora tada se proslavi, 
I udari temelje državi. 


Kroz vremena davna i viteška 
Istorija Grahova je teška. 
Slava te je ovjenčala jaka, 
Postojbino mojijeh predaka! 


Tu su nekad, u vrijeme staro, 
Četovali i Nikac i Bajo. 

Iz tih dana ostale su priče, 

I predanja što na bajke liče. 

POSVETA GUSLAMA 


Ima jedna zemlja na Balkanu, 
Đe “no zraci slobodarski granu, 
Svako jutro kad zora dan budi, 
Stvoriše je junaci i ljudi 

Što su svoju hrabrost i poštenje 
Ka’ viteško nosili znamenje. 


O njene se grudi kamenite, 
Razbijahu vojske ognjevite, 
Carevine, slavne imperije, 
Turskog carstva, moćne Austrije. 


I slavni je Bonaparta proba', 
Da od Crne Gore pravi roba. 
Ali niko nikad moga’ nije 

Mirno proći pr*o gora ovije’. 


Svi ti slavni dani i megdani, 
Ostaše uz gusle opjevani. 
Uz ognjišta od sunca toplija, 
Očuva se naša istorija. 


A zvuk epske pjesme i gusala, 
Iz djetinstva što mi je ostala, 
Pratila me vjerno kroz vrijeme, 
I bila je istorijsko sjeme, 

Posijano u mojim mislima, 
Iz prošlosti o Crnogorcima. 


Vječnoj slavi besmrtnih predaka, 
Mitoloških čuvenih junaka, 

A teško je bilo steći slavu, 

Kroz vjekovnu klanicu krvavu. 
Kosti su im oslon'" temeljima, 
Djela njina, ponos vjekovima. 


Na prostoru naše Crne Gore, 
Čuvaju se gusle javorove, 
Divnog zvuka, muzike junačke, 
Strah za mnoge vojske osvajačke. 


Postale su dio isotorije, 

I viteške naše tradicije, 

Održale volju u narodu, 

U vjekovnoj borbi za slobodu, 

I podsticaj junacima bile, 

Strašne bitke kad su se vodile. 

Jer, kad zebnja skupi muške grudi, 
Zvuk gusala nadu im probudi. 


Što bi bilo da gusala nije, 
Bi li nesta? dio istorije? 
Kako bi se prošlost ukrasila 
Bez junaka, legendi i vila? 

Da l’ bi znali sve čuvene bitke, 
Kad su vojske stradale velike, 

Za viteške dane i megdane 

Što su epskom pjesmom opjevane? 


Za junake, ponos istorije, 

Što ostaše bogatstvo nacije? 
Svijetli im kroz zemane ime, 
Prošlost naša ponosi se time. 


Kad je narod epsku pjesmu stvara", 
U pjesmi je junak vaskrsava? 

Kroz legende predanja i priče, 

Što nestvarnom događaju liče. 

Da se zadnja nada ne ugasi, 

Da se narod spasi od propasti. 


Pa su pored čađavih ognjišta, 
U kamena, al’ topla kućišta, 
Često posle napornoga dana, 
Veličali ta junaštva slavna. 


Svaki čovjek iz vremena toga, 
Uz gusle je zapjevati moga', 

I događaj neki opjevati, 

Koji naša istorija pamti. 


Gusle jesu istorija naša, 
A u njima vezira 1 paša, 

Silnu vojsku kad su predvodili, 
Da bi Crnu Goru porobili. 
Svojom glavom, pohode plaćali, 
I grdni se natrag povraćali. 


Pa pobjeda u bitkama slavnim, 
I junaka znanih i neznanih, 

U njih čojstva i junaštva ima, 
Međ* Turcima i Crnogorcima. 


Jer nijesi junak biti moga’, 

Dok ne nađeš “spram sebe ravnoga, 
I u borbi što viteštvo krasi, 
Pokazao, neustrašiv da si. 


Opjevaše megdandžije slavne, 
Na megdane u krv okupane, 
Teška ropstva i bratsku osvetu, 
Borbu za krst i slobodu svetu. 


Divna tema - crnogorska žena, 
Svojim djelom nadvisi vremena, 
AP taj cvijet crnogorskih gora, 
Nije preza’ ubiti zlotvora, 

Da osveti brata ili sina, 

I u tom je veličina njina. 


Ljepotom su ličile na vile, 
Kroz zemane svoj trag ostavile. 

Pjevale su gusle o ljubavi, 

O junaštvu, viteštvu i slavi, 
Sukobima u tim vremenima, 
Primjerima časnim međ" ljudima. 


Od Tešana i starca Milije, 

I još mnogih pjesnika starije’, 
Ostalo je istorijsko blago 

Što se i dan danas čita rado. 
Sve te slavne dane kroz vjekove 
Sačuvaše gusle javorove. 


I dok sunce sa istoka plovi, 
Dok o slavi teku razgovori, 

I dok gusle vise o duvaru, 
Pamtićemo istoriju staru. 

I trajaće legenda o njima, 

U budućim nekim vremenima. 

POSVETA ORUŽJU 


Sinu munja s* nebeske visine, 
Spoji nebo i vrh od planine. 
Grom stravični zatalasa more, 
I protrese brda Crne Gore! 


A kad vatru čudesnu zapali, 
Ljuti čelik u oganj postavi, 
U toj igri munja i gromova 
Oružje se čudesno iskova! 


Talasi ga morski okališe, 
A junaci o pas objesiše. 

U oštrici krvavoga mača 
Počivaše duša od junaka! 


Davali su imanje i blago 

Da dobiju što im srcu drago. 
Džeferdare zlatom okivali, 
Njim se kleli, sa njime pričali. 


A najdraže oružje je bilo 
Kada bi se u boj zadobilo, 
Pa je junak junaka tražio 
Da bi svoje ime proslavio. 


Nema slave bez sebi ravnoga, 
Na poprištu boja krvavoga! 

Da u borbi, kroz potoke krvi, 
Na put slave stigne kao prvi! 


Oružjem se ljudska duša hrani, 
Oružjem se domovina brani, 
Oružje je srce u junaka, 

S njim se čuva domovina majka. 


I Njegoš je u Vijencu Gorskom, 
O oružju pisa? crnogorskom, 
Kad Mandušić žali džeferdara, 
Sa kojim je istoriju stvara’. 


Divna priča velikog pjesnika, 
Dal" postoji nada i prilika, 
Džeferdara bistra da prekuje, 
Jer oružje takvo dolikuje 
Junacima ka’ Mandušić što je, 
Zato oni i danas postoje. 


Oružje je za junaka bilo, 
Isto što i sveto bratsko krilo, 
A kada bi u boj odlazili, 
Džeferdaru tad su govorili: 


„Jesi li se uplašio, druže, 

Da će tuđe ruke da te služe, 
Ne dam tebe, obraza mi moga, 
Zaraď’ časti 1 ponosa svoga! 

Zajedno smo u busiju pali, 
Ja ću srcem, ti vatru zapali, 
Kad zagrmi iz cijevi tvoje, 
Neće ruke zadrhtati moje. 


Oko gleda đe mu srce bije, 
Pa ja i ti kako ko umije“ 
Mir ledeni tijelo obuze, 
Kad krvnika na nišanu uze. 


Kad nijesu oružja imali, 

Bez njega su u boj uskakali, 

A iz boja s? oružjem vraćali, 
Vrlo često gubila se glava, 

Al s* oružjem sticala se slava. 


Nek’ oružje bude uspomena, 
Na viteške dane i vremena, 
Neka guslar o prošlosti zbori, 
Sa kojom se Crnogorac zori. 


Tamo đe se gase sunca zraci, 
Tu odlaze u vječnost junaci, 
Da odlože život i oružje, 

I Gospodu da vječito služe! 

NA KRILIMA PONOSA 


Zapjevaću pjesmu ovu 
Koliko me grlo nosi, 
Slobodarskoj Crnoj Gori, 
Sa kojom se ja ponosim! 


Tamo đe se vrh planinski 
Sa nebeskim svodom spaja, 
Tu vjekuje Crna Gora, 
Majka moga zavičaja. 


U kamenim liticama, 
Gnijezda su tu orlova, 
Što se plavim nebom viju 
Iznad mora i Lovćena. 


I Cetinja, svetog? grada, 
Što je zora crnogorska, 
Odakle je u pobjede 
Odlazila naša vojska. 


Na Cetinju očuva se 
Pravoslavna vjera stara, 
A junake tih vremena 
Čuva divni zvuk gusala. 


I vladike, i knjaževe, 
Crnogorske mudre glave, 


242 


Dragan Kovačević 


Sto pred vojskom mač nosiše, 


Predvodeći slobodare. 


I pero im bješe britko 
Poput sablje i handžara, 
Pa ostaše kroz vjekove, 
Da njihova traje slava. 


Jer, kad bitka teška prođe, 
Vladike su crnogorske 
Ispred sebe krst nosile, 
Da prosvete Crnogorce. 


Da ih mire, da im brane 
Da se jedan drugom svete, 
“Krv oprosti, - govorahu -, 
Ništa gore od osvete!“ 


Govorahu: ,,Bog je s* vama, 
Proć’ će ovi teški dani, 
Složno, moji Crnogorci, 

A slobodna zoro svani! 


Branićemo, bez uzmaka, 
Sve granice crnogorske! 
Pred Turcima pokleknuše 
Iz Evrope mnoge vojske!“ 


Ali vojska crnogorska 
Prođe svaka iskušenja, 


VITEŠKI VIJENAC 

Jedan napram njih stotinu 
Ne posusta kroz vremena. 


Dan za danom, kroz vjekove 
Vodila se bitka ova, 

U čast slave i slobode, 
Herojskoga svog’ naroda. 


Što izdrža muku svaku, 
Teške dane kroz vremena, 

Na krillma svog’ ponosa, 
Svog’ junaštva, svoga htjenja. 


Ti junaci ispisaše 

Kroz vrijeme svoje dane, 
Pa s’ koljena na koljeno 
Traje njino vjekovanje. 


Zvuk gusala stražu čuva, 
Teče pjesma kroz vjekove, 
Sjećajući na junake 

I na bitke dobijene. 

Dok putuju kroz vrijeme 
Traje ova priča stara, 


Za njih brine istorija, 
Za njih nema zaborava! 

DOMOVINI 


Crno Goro, zemljo majko, 
Rađala si vjekovima 
Nadu što nas održala 
U borbama s? dušmanima! 


Zemljo moja proslavljena, 
Ti si ponos duše moje! 
Hvala sudbi što sam rođen 
Među svete krše tvoje! 


Slava tebi, otadžbino! 
Slava tvojim herojima, 
Što ti ime proslaviše 

U tim strašnim zemanima! 


Trag prošlosti dugo seže, 
Pamti naše velikane, 
Djela njina sad su ukras 
Istorije naše slavne. 


O, sinovi domovine, 
Kroz vjekove što padoste 
Za čast, slavu i slobodu, 
Za ponos nam ostadoste! 


Svi vi znani i neznani 
Vitezovi Crne Gore, 


245 


Dragan Kovačević VITEŠKI VIJENAC 





Legendarna djela vaša 
O viteškoj slavi zbore! 


Putujete kroz vrijeme, 
Taj put vam je slava dala! 
On nikada ne prestaje, 
Za vas nema zaborava! 


Vi ste biser, vi ste dragulj, 
Prošlost živi kroz zemane, 
Slavićemo sve junake 

Iz prošlosti naše slavne! 


Kroz te priče i predanja, 
Imena će čuvat? vaša 
Epska pjesma, i sa njome 
Istorija dična naša! 

VRANEŠKA LEGENDA 


Kad pomenem riječ - ljubav, 
Obuzme me čudna sjeta, 
Mislima mi prođe tada 
Ljubav Pave i Ahmeta. 


K'o u nekom snoviđenju 
Košmar dušom mojom hita, 
I vrati me kroz vrijeme 
Jedna davna divna priča. 


Vidim neko cv'jetno polje 
Po kome se Pava šeta, 

A na konju joj prilazi 
Silan junak od Ahmeta. 


Kad ugleda konjanika, 
Pava k’ zemlji pogled savi, 
Od svojijeh osjećanja 

Da l’ se zbuni, il’ prestravi. 


Zabranjeno tad? je bilo 
Voljet! ljude vjere druge, 
Ali srce ne posluša, 

Pa se ljudi i sad čude 


Toj čudesnoj snazi volje 
Što izraste iz ljubavi, 

Da se priča kroz vjekove, 
I da se ne zaboravi. 


Svu ljepotu jedne žene 

U tren Ahmet u njoj nađe, 
Poče neku divnu priču, 
Ne dozvoli da se snađe. 


Iz tog’ prvog’ razgovora, 
Rodila se ljubav kadra, 
Turskog paše iz Vraneša 
I kneževe kćerke tada. 


Što nadživi tri vijeka, 

Da se priča, da se slavi 
Divan primjer iz Vraneša, 
Suživota i ljubavi. 


Sve prepreke, i sve brane, 
Tad’ pod noge ljubav stavi, 
Osta’ priča da vjekuje, 

O Ahmetu i o Pavi. 

CETINJU I LOVĆENU 
O, Lovćene, car planino, 
Naše šljeme 1 svetinjo! 


Ti si oltar Crne Gore, 
Vjekovi o tebi zbore! 


U kamenu tvome slavnu, 
Cuvaš vjeru pravoslavnu. 


Očuva je ka? vid oka 
Hrabra vojska Crnogorska. 


Kroz bojeve i megdane, 
I zemane naše slavne. 


Slava našim junacima, 
Istorija što ih ima! 


Očuvaše zemlju svoju 
U vjekovnom ljutom boju! 


O, Cetinje grade dični! 
Ima li grad koji slični? 


Kroz vaktove, nado naša 
Protiv mnogih osvajača! 

Nepokorni heroj grade, 
Slobodu nam svetu dade! 


Iznad tebe gordo stoji 
Njegoš, Lovćen 1 vjekovi! 


Izdigli se bliže Bogu 
I nebeskom plavom svodu. 


VITEŠKI VIJENAC 

Je li sudba presuda od Boga, 

A življenje ispit za svakoga? 
Što ka? neko snoviđenje dođe, 
A u tom snu život ljudski prođe. 


Kad bi čovjek, dva života da je, 
U tom drugom stiga’ da okaje 
Sve grehove 1z vremena prošla, 
Ljepota bi pokajanje došla 
Ljudskoj duši i nemiru njenu, 
Tad bi znali života cijenu. 


Je li život naše iskušenje, 

I hoće li neko pokoljenje 
Znati Božji poklon da cijeni, 

I da ljudsku svijest promijeni? 


Neka munja sine iz nebesa 

Da nestanu zemaljska prokletstva, 
A sjaj strašni sa nebesa sile 

Kaže da su ljudske greške bile! 

I vremenski putokaz pokaže 

Da ga ljudi uzalud ne traže. 

Ćud i sreća svijetom vladaju, 

A ljudi se vječito nadaju 

Da će u tom’ carstvu zemaljskome 
Stići svome cilju zadatome. 


Neki od njih gase zvjezde svoje 
Zato što se od života boje, 

I odlaze da žive u tami, 
Zatvoreni u svojoj osami. 


Da ľ’ će snovi postanuti java? 
Mnogi traže više n’o se dava. 
Na kraj želja ka? cvijet uvene, 
Pa ostanu samo uspomene. 


Ali ako ne težiš boljemu, 

Nećeš stići ni cilju većemu, 

Niť’ ostvarit’ svog’ života snove. 
Zato, pregni, kad te slava zove! 

Svoju zv'jezdu svako od nas ima 
Na prostranim plavim nebesima. 
Neka vječno svoj sjaj će da daje, 
A većina zasja, pa nestaje, 

Kao mjesec kad zgasne u more. 
Onē vječna nikad ne izgore. 


Da l’ je vječnost naše duše nada? 
Hoćemo li taj put nać? ikada, 

I’ lutati ovim prostorima 

Sa nestvarnim svojim nadanjima? 


Možda čovjek u lutanju svome 
Stigne svome cilju velikome, 

I ostvari svog života snove, 

Da ga beskraj u vječnost pozove. 


A zemlja je prepuna grešnika. 
Da l’ će im se pružiti prilika 
Svoju grešnu dušu da očiste 
U nebesko strašno čistilište? 


Da li duša tijelo nadživi? 

Može li u vječnost da se smiri? 
Postoje li naselja u raju 

U željenom nebeskom beskraju? 

x 
xo ë 


Ne dolazi nada noću, 
Nju sa sobom nose dani. 
Tamo đe nestaju snovi, 
Volja nadu samo brani. 


Ne odmara dušu tvoju 
Ravnodušnost, u noć tamnoj. 
Bura otpor nosi sobom 

Duši, bolom uzdrmanoj. 


Ne prebiraj sjećanjima, 
Uv’jek sviću novi dani. 
Oni nose nemir novi, 
Nemir koji dušu hrani. 


Pregni snagom čvrste volje, 
Misli tamne pod kam’ stavi, 
Da bi sjutra bilo bolje 


Ono ružno zaboravi. 
x 


xo ë 


Slavna kuća Petrovića 
Dva vijeka, nešto više, 
Krstom, umom, perom, sabljom 
Crnogorce predvodiše. 


Snagu, hrabrost i pregnuće 
Bog je rata dao njima, 
Da vjekuju kroz zemane 
Na zemaljskom prostorima. 

Da su vječni kroz vrijeme! 
Da ne tamni slava stara, 
Zaslužuju Petrovići 


Zvanje vječnih slobodara! 
x 


x ë 


Velikan se teško rađa 
Kao što je Njegoš bio! 
On je ime kroz zemane 
Vječnoj slavi ostavio! 
x 

ko 
Teško bješe biti prvi 
Đe hiljade istih ima! 
Ali Nikac barjak nosi 
Pred svijema junacima! 


U dolini vitezova 

Prestono je mjesto tvoje, 

Traje, živi kroz vjekove 

Proslavljeno ime tvoje! 
x 


x 


Kroz virove od vremena 
Uspomena jedna živi, 
A kroz čojstvo i junaštvo 


Crna ti se Gora divi! 
Marku Miljanovu 

x 
xo ë 


Koga slavit’, ako ne Gospoda, 
To je pravo svakoga naroda, 
Svi se strašnoj priklanjamo sili, 
Da bi grešnu dušu očistili. 
x 
x ë 
„Volja pravi prijatelja, 
Nevolja ga provjerava“, 
Definiše prijateljstvo 
Poslovica jedna stara. 
x 
x 


Je li život ono što sanjamo, 

Ili ono što budni gledamo? 

Jer je život svakoga čovjeka 

Put ka grobu što strpljivo čeka. 
x 


xo ë 


Nema borbe sa sabljom i puškom, 
Nestala su davno ta vremena. 
Nema više viteških primjera, 
Ta su doba samo uspomena. 
x 
x 
Đe bog daje, tu se i poznaje, 


Đe uzima, tu se duša daje! 
x 


xo ë 

Kakvi su to kleti ideali 


Koji bi slobodu zatvarali? 
x 


ko 
Ako čojstvo junaštvo isprati, 
To će djelo viteštvom se zvati. 


x 
x 


Nema slave đe nema vrline! 


Nemoj da ti život zalud mine! 
x 


xo ë 


Kad istina ne zbori, n'o muca, 


Tu laž lako može da zakuca! 
* 


ko 


Srce je hram čovjekove duše! 


Ne dozvoli da ga zli poruše. 
x 


x 
I najljepša sjećanja nestaju 
Kad nas ružna u prošlost vraćaju. 
x 
ko 


Đe velika zvona zvone stalno, 


Tu se mala ne čuju odavno. 
x 


x 


Tu đe se mir u kuću ne svije 
Prava sreća dolazila nije! 

x 
kos 


Đavo može bez čovjeka lako, 


AL čovjek bez đavola nikako! 
x 


xX 


Ljubav može bit? nemilosrdna, 


I sa smrti često biti srodna. 
x 


x 
Vuk ne vije jer jesti ne smije, 


Već vuk vije da družinu svije. 
x 


xo ë 


Ko se izbori za slobodu, 


Izborio je pravo na ponos. 
x 


xo ë 


Dok ljubomorno gledamo u tuđe, 


vrlo često ne vidimo svoje dobro. 
x 


x 
Kad bi mnogi od nas imali ono što nemamo, 
Na ovoj planeti bi bilo previše pameti. 
x 
x 


Za mnoge od nas ova zemlja je dom, 
A može biti i grob ako poželimo rat. 

RECENZIJA 


O knjizi VITEŠKI VIJENAC, 
autora Dragana Kovačevića 


Imao sam priliku da, već dosta dugo, pratim rad i 
stvaralaštvo Dragana Kovačevića. Van sumnje radi se o 
vrlo aktivnom 1 produktivnom djelovanju na polju 
čuvanja i afirmacije svega što ima vezu sa guslama, bilo 
da je u pitanju izrada i prezentacija gusala kao 
instrumenta, pjevanje uz gusle ili stvaranje guslarskih 
pjesama. 

Kada se govori o guslama onda se obično i misli 
na sve to troje, a o njima je puno govoreno i pisano. Ima 
toga, naravno i sada. Kako to nerijetko biva na ovim 
prostorima, i o guslama je bilo, i sada se mogu sresti, 
veoma različita mišljenja i stavovi. Hvaljene su, veličana 
njihova umjetnička vrijednost, njihov značaj 1 uticaj. 
Naporedo sa tim i takvim ocjenama, bilo je, i ima i onih 
sasvim suprotnih, kojima se osporava njihova vrijednost 
i značaj, čak do optuživanja za vrlo negativan uticaj na 
ukupna događanja na ovim prostorima, posebno u našoj 
bližoj prošlosti. 

Ono što se ne može i ne bi trebalo osporavati, jeste 
da su gusle bile dugo i jako prisutne u životu ljudi u 
Crnoj Gori. Guslarske pjesme su opisivale značajne 
istorijske događaje i njihove aktere, poznate junake koji 
su se isticali u čestim vojevanjima na koje su Crnogorci 
bili osuđeni. Pjesme su nekada stvarali daroviti stvaraoci 

iz naroda, čija imena često nijesu ni zapamćena. Pamtile 
su se i prenosile usmeno, pa su u tome moguće i 
mijenjane i dopunjavane, tako da su u svojoj konačnoj 
formi nastajale ,,iz glave naroda“. Tek znatno kasnije, 
pojavili su se sakupčljači koji su počeli da ih sakupljaju 
i zapisuju, a onda i autori koji su svoje pjesme zapisivali 
da bi ostale sačuvane od zaborava, i pjesme 1 njihovi 
autori. 

Usmeno predanje kao i gusle su jako dugo u Crnoj 
Gori bili jedini oblici čuvanja i prenošenja saznanja o 
događajima iz naše slavne prošlosti i njihovim akterima. 
Bio je to način da ta saznanja budu sačuvana od zaborava 
i ostavljena za pamćenje budućim generacijama. Uz to, 
bio je to istovremeno i način da se utiče na formiranje 
budućih generacija i da se vaspitavaju na najljepšim 
primjerima iz slavne prošlosti, te da se pripremaju da, 
kada se ukaže potreba i prilika, i oni pokažu da su 
dostojni potomci svojih slavnih predaka. U pjesmama su 
opisivani i veličani značajni događaji i istaknute ličnosi, 
potencirani najljepši primjeri čojstva i junaštva, tj. 
afirmisane univerzalne svevremene vrijednosti. Vođeno 
je strogo računa da se ne stvaraju i pjevaju pjesme o 
nekome ili nečemu što nema takvih vrijednosti i ne 
zavređuje da se opjeva i pamti. Isto tako, kroz pjesme je 
ukazivano i na negativne pojave, s ciljem da se one 
predstave kao način razmišljanja i postupanja koji nije 
primjeren za časne ljude i junake, tj. kao nešto čega se 
treba kloniti. 

Stoga se slobodno može ustvrditi da su gusle jako 
dugo imale u Crnoj Gori veoma značajnu, gotovo 
nezamjenljivu ulogu u čuvanju kolektivnog pamćenja o 

slavnoj prošlosti, ali naporedo s tim i u afirmisanju i 
razvijanju patriotskih osjećanja i ljudskih osobina kod 
narednih generacija. Dakle, nesporno je takođe da je 
njihova uloga i uticaj na ukupne prilike bila i veoma 
pozitivna. 

Međutim, u našoj ne tako davnoj prošlosti, 
nastupilo je, dijelom i još traje, vrijeme velikih 
poremećaja i narušavanja odnosa među ljudima, 
narodima i vjerama na ovim prostorima, što je rezultiralo 
krvavim i nemilosrdnim obračunima i razaranjima. Oni 
koji su to izazvali i podsticali, kao i njihovi pristalice 1 
eksponenti, nijesu birali sredstva u realizaciji svojih 
opasnih, često zločinačkih namjera i planova. Tako su, 
nažalost nerijetko, i gusle korišćene, bolje reći 
zloupotrebljavane, u te svrhe. 

Kad je odnos prema guslama u pitanju, u toj 
situaciji se ispoljilo nekoliko različitih pojava. Jedni su, 
kao što je već rečeno, podsticali i naručivali da se pišu i 
pjevaju ratnohuškačke pjesme. Neki ,,pjesnici“ i 
»guslari“ su takve inicijative zdušno prihvatili i 
sprovodili, te tako doprinosili ,,podizanju borbenog 
morala“ a ustvari učinili veliku i nenadoknadivu štetu za 
mir i stabilnost, ali i nanijeli teško izbrisivu mrlju 
guslama. Bilo je, nažalost, puno onih koji su rado slušali 
te pjesme i pjevače, podržavali i prihvatali njihove 
pokliče, a nemalo njih i aktivno uzelo učešća u krvavim 
obračunima. Kao reakcija na ove pojave, kod dosta 
velikog broja ljudi se razvila odbojnost i averzija, čak do 
mržnje, prema guslarima i guslama, smatrajući ih i 
proglašavajući jednim od krivaca za sva ta neprijatna 
dešavanja i zlodjela. Međutim, javio se srećom i jedan 

broj iskrenih poštovalaca i podržavalaca gusala i 
guslarskih pjesama i pjevanja. Oni su ustali u njihovu 
odbranu i zdušno se i vrlo predano borili da gusle ostanu 
ono što su uvijek bile u Crnoj Gori. Da se pjevaju 
isključivo pjesme koje opisuju i veličaju prave primjere 
čojstva i junaštva, koje pozivaju na postupanje i življenje 
u skladu sa najuzvišenijim moralnim normama, na 
njegovanje ljubavi i humanosti među ljudima. 
Organizovali su, u tom smislu, okupljanja i nastupe 
guslara uz pjevanje pjesama koje su izdržale provjeru 
vremena, i koje nikada nijesu i ne mogu biti namijenjene 
u dnevnopolitičke svrhe, i time branili gusle, koliko je 
bilo moguće, od zloupotebe i njihovog devalviranja. 
Van sumnje Dragan Kovačević je jedan, rekao 
bih, istaknuti od tih časnih primjera ljudi koji su ustali u 
odbranu gusala od svih oblika njihove zloupotrebe. 
Davao je i dalje daje izuzetan doprinos pozitivnom i 
plemenitom nastojanju da se spriječi korišćenje gusala 
za podsticanje i širenje mržnje među ljudima i narodima, 
kao i veličanje zlodjela i njihovih izvršilaca. Jako veliki 
bi bio spisak aktivnosti te vrste koje je inicirao i 
organizovao, ili makar učestvovao u njihovoj 
organizaciji. Kao dokazani zaljubljenik i poznavalac, 
učestvovao je u organizaciji velikog broja raznih 
guslarskih događanja, a više puta je bio i član žirija na 
smotrama i festivalima guslara na prostorima nekadašnje 
Jugoslavije. Pored toga, a s istim ciljem, uredio je u 
izvornom crnogorskom stilu prostor u kojemu je izložio 
značajan broj najljepših primjeraka ovoga drevnoga 
instrumenta. Kao dio, i svakako kruna ukupnog 
angažovanja na zaštiti 1 afirmaciji gusala i guslarske 

pjesme, ovaj vrijedni, svestrani i izuzetno nadareni 
stvaralac, krenuo je i u pisanje guslarskih pjesama. Već 
kod svojih prvjenaca, pokazao je da mu ni ovaj oblik 
iskazivanja nije stran. Kao neko ko se svim svojim bićem 
i veoma savjesno posveti tome čime se bavi, i neko ko 
ima zavidan nivo poznavanja materije kao i talenta da 
sve to pretoči u skladan niz stihova, tj. pjesmu, odmah je 
pokazao da nije slučajno počeo da piše i da će uspješno 
nastaviti da stvara. Značajan broj njegovih pjesama je 
već nakon nastajanja i snimljen u izvođenju naših 
poznatih guslara. 

Nakon njegovog višegodišnjeg stvaralačkog rada 
sada je Kovačević u prilici da javnosti ponudi zbirku 
svojih pjesama, a svi oni koji se zanimaju i vole ovu 
vrstu poezije, imaće priliku i zadovoljstvo da čitaju ili, 
još bolje, da slušaju ove vrijedne i zanimljive pjesme. O 
tome što su značile gusle i kako su se doživljavale, kako 
se 1 danas doživljavaju kod njega i njemu sličnih, kao i 
zbog čega ih toliko poštuje i voli, Kovačević jasno 
saopštava kroz više stihova u svojim pjesmama. Tako u 
jednoj pjesmi, pored ostaloga kaže: 

„Muzika je mog? djetinstva bila 

Zvuk gusala sa đedovog krila, 

A uz gusle o viteštvu priča 

Koja čojstvo i hrabrost veliča.“ 

Već iz samih naslova Kovačevićevih pjesama, 
koje čine ovu zbirku, tj. iz odabira tema o kojima piše, 
vidi se da se opredijelio i sve vrijeme svog stvaralačkog 
rada striktno držao principa da piše o događajima i 
ljudima koji svojim značajem zaslužuju da budu 
opjevani ili čak samo 1 pomenuti u pjesmi. To su, 

uglavnom, istorijski poznati događaji i njihovi istaknuti 
akteri. Iz pjesama se jasno vidi, a i lično mi je poznato, 
da se ovaj autor, prije nego što počne da piše o nekoj 
temi, veoma ozbiljno priprema i potrudi da pribavi što 
više pouzdanih informacija o istoj. Početku pisanja 
uvijek prethodi ozbiljno proučavanje dostupnih mu 
tekstova, koje su o tome napisali pouzdani i kompetentni 
autori, kao i poznatih usmenih predanja i informacija. 
Stoga, tvrdnje i zaključci koje saopštava kroz pjesme, 
imaju čvrsto utemeljenje, a tamo gdje mu nije bilo 
moguće pouzdano doći do toga, autor saopštava logične 
pretpostavke ili samo nagovještava pitanja koja traže 
odgovor. U svojim pjesmama, autor se ne zadržava samo 
na pukom iznošenju i opisivanju događaja i njihovih 
aktera, već veoma obilato, kroz pjesme saopštava i 
mnoštvo ocjena i promišljanja o vrijednosnim sudovima, 
pravilima ponašanja i moralnim normama, o ljubavi i 
mržnji, o unutrašnjim dilemama i nedoumicama, čak do 
raspolućenosti ličnosti, i mnogo drugih oblasti koje su 
rezultat ljudskih činjenja, ali koje nekad i povratno 
djeluju ili čak diktiraju ta činjenja. Pri tom, ni jedan stih 
nije sam sebi cilj, već svaki nosi određenu informaciju, 
misao ili poruku, a svi zajedno čine zaokruženu i jasnu 
cjelinu. Tim takvim pristupom opisivanju događaja i 
ljudi, autor uspijeva da sve to približi, gotovo bi se 
moglo reći, da čitaoca ili slušaoca dovede u vrijeme 1 na 
mjesto događanja i da ga „upozna? sa njegovim 
akterima. 

Kroz svoje pjesme, autor je obradio puno tema, 
opisivao puno događaja iz različitih perioda slavne 
crnogorske istorije 1 raznih krajeva Crne Gore, pa čak 1 

dijela Hercegovine. Valja ipak posebno istaći da je u 
jednoj od pjesama, ,,prošao" kroz cijelu desetvjekovnu 
istoriju. Predstavio je u njoj sve crnogorske dinastije i 
vladare i saopštio najznačajnije detalje iz njihove 
vladavine. Time je napisao, na sebi svojstven, popularan 
i pristupačan način, svojevrsnu crnogorsku istoriju. U 
nizu ostalih pjesama obradio je i veoma približio veliki 
broj istaknutih ličnosti i opisao puno njihovih viteških 
podviga, kao i djela koja priliče časnim i poštenim 
ljudima, vrijednim pomena i pamćenja. Čitavu jednu 
pjesmu, kao i dosta mjesta kroz niz drugih, autor je 
posvetio ženi, ističući njenu značajnu ulogu i doprinos 
za odbranu života, slobode i časti, pa čak i do 
neposrednog učešća u borbama. 

Kod izbora ličnosti o kojima će pisati, autor je bio 
potpuno svjestan da to nije ni malo lako, obzirom da je 
jako veliki broj onih koji su svojim osobinama i djelima 
zasluživali da budu opjevani, a da ipak nije moguće sve 
njih ni pomenuti. Međutim, uspio je da opjeva, ili makar 
pomene veliki broj njih. Sasvim je sigurno da, ako bi se 
i moglo govoriti da je bilo mjesta za pominjanje 1 još 
neke znamenite ličnosti, ne može se reći da je bilo ko 
nezasluženo pomenut. Uz to, autor, rame uz rame sa 
onima koje je opjevao, stavlja i mnoge druge koji nijesu 
pomenuti, pa na jednom mjestu kaže: 

„Ovi što su pjesmom opjevani, 

I ostali znani i neznani, 

Što ih pjesma pomenula nije, 

Svi su časni primjer istorije.” 

Kovačević je u svojim pjesmama posebnu pažnju 
posvetio kraju iz kojega potiče, tj. Lješanskoj nahiji. To 

je sasvim razumljivo iz više razloga. Radi se o nečemu 
što mu je najbliže, pa prema tome i najpoznatije. Uz to, 
duboko je svjestan da Lješanska nahija, kao jedan, ne 
toliko veliki, ali van sumnje, po mnogo čemu, veoma 
značajan dio Crne Gore i njena prošlost, nijesu dovoljno 
istraženi i opisani. U svakom slučaju, znatno manje nego 
bi bilo primjereno njenom značaju i ulozi u stvaranju i 
vječitoj odbrani Crne Gore. Kovačević je napisao o 
Lješanskoj nahiji nekoliko svojih pjesama koje je 
posvetio istoriji Lješanske nahije, Lješanskim junacima, 
Lješanskim spomenicima, a i kroz neke od ostalih 
pjesama ima osvrta i pomena Lješnjana. Može se reći da 
je sve to učinio znalački, studiozno, požrtvovano, ali isto 
tako i objektivno. Koristio je obimnu literaturu, a 
prikupio je 1 koristio veliki broj usmenih predanja i 
informacija. 

Svjestan je Kovačević da su mnogi veliki 
neprijateljski pohodi ka Crnoj Gori kretali upravo preko 
Lješanske nahije. Da se između njih, odvijalo na tome 
prostoru mnoštvo manjih napada. Da je Lješanska nahija 
bila poprište mnogih bitaka, ali često i žrtva pohara i 
razaranja. Položaj Lješanske nahije ju je činio 
odbrambenim bedemom za Crnu Goru, pa su toj odbrani 
služili i gradovi koji su bili podizani po njenom obodu. 
Nameće se kao moguć i dosta logičan zaključak da je 
možda upravo u tom cilju vršeno i naseljevanje 
Lješnjana na ovaj prostor. Ulogu odbrambenog bedema 
od njih su tražili i Mlečani, pa su u tom smislu 
zaključivani i međusobni ugovori. 

Znajući sve to, a u želji da bude sačuvano od 
zaborava, Kovačević je u svojim pjesmama opisao veći 

broj značajnijih bitaka i pohara kao i istaknutih ličnosti 
iz Lješanske nahije. Između ostalog, o teškoj ulozi 
vječitih graničara i branilaca slobodne crnogorske 
teritorije od napada koji su dolazili sa teritorije koja je 
bila pod turskom upravom, autor u jednoj pjesmi kaže: 
„Nek’ krv našu naša zemlja pije 
Jer Sitnicu Turčin preć’ ne smije 
Svaka od pjesama iz ove zbirke i tema koje u 
njima obrađuje, zavređuju da se detaljnije opiše i 
analizira. Međutim, bilo bi to svakako preobimno i 
neprimjereno za ovu priliku. Uz to, bilo bi i nepotrebno 
opisivati, a pogotovo prepričavati ono što je autor 
napisao. Daleko je to bolje čitati ili slušati, čini mi se i 
izvjesno uživati u tome. Stoga od srca preporučujem ovu 
knjigu i čestitam autoru na uloženom trudu, pokazanom 
talentu i umijeću i krajnjem rezultatu svega toga, uz želju 
i molbu da nastavi da se bavi ovime što mu očito nije 
strano, te da nas obraduje novim pjesmama i zbirkama. 

